
ĮŽANGA. 

Žemės aprašymas.—Tautos kiltis.— Ant 

to žemės ploto, kur iš vienos pusės inte- 
ka i Baltąsias jūres Yisla, iš antros—Va¬ 
karė Dauguva, buvo šalis, senovėj apgy¬ 
venta Lietuvių tautos protėvių, Nemuno ir 
Vilijos (Neries) vandenų vilgoma, apaugu¬ 
si dideliausiomis giriomis. 

Mūsų protėviai esą če atkeliavę senų- 
senovėje, dar Kristui negimus. Tuomet se¬ 
novės giminės, bendru vardu vadinamos 
arijais, vyko iš Vakarų Azijos Europon ir 
palengvėle amžiais ten kūrėsi nūo Atlanto 
vandenyno krantų ligi Kaukazo kalnų. 

Taigi Lietuviai yra Arijų arba Kaukazo 
padermės šaka. 

Giminės. —Visa Lietuvių padermė pas¬ 
kui išsiskaidė įvairiomis giminėmis; jų var¬ 
dais buvo pramintos šalįs, siekiančios Bal¬ 
tųjų jūrių pakraščio: Prūsija arba Prūsai, 
Lietūva sū Žemaičiais ir Latviai (pirmasis 
žemlapėlis). Prūsijoj gyveno Prūsai, vy¬ 
riausia, rodos, ir šviesiausia Lietuvių gi- 

minė; toj šalelėj buvęs pirmutinis, iš pa¬ 
sakojimų žinomasis, Lietuvių ir Prūsų ka¬ 
ralius; jipie jį netrukus gausime daugiau 
žinoti. Če Prūsai steigė prekybos miestus, 
taip antai buvo įsteigę Drūsos miestą. 
Toliau, pagal Nemuno, Vilijos, Nevėžio^ir 
Dubisos upes tęsėsi tikroji Lietuva su Že¬ 
maitija, apgyventa Lietuvių (Augštaičių) ir 
Žemaičių;, o į žiemius ir pietus nuo jos, 
abiem Dauguvos pakrantėm, plačiai siek¬ 
dama jūrės, buvo trečiojMr pastaroji ša¬ 
lis, Latvija su Kuršu ir Žemgalija, apgy¬ 
venta Latvių , Kuršininkų ir Žemgalių. Vi¬ 
sos tos Lietuvių giminės gyvenusios santar¬ 
vėje, turėjusios vieną kalbą ir tikybą. 

Kalba Ir būdas. Savo kalbą atsinešė 
Lietuviai iš Rytų, iš Azijos, iš to Europos 
tautų lopšelio. Ta kalba, atskiri nuo kai¬ 
mynių-tautų kalbos, laikoma Europoj se¬ 
niausia. Nūnai tebešneka lietuviškai su vir¬ 
šum du milijonu mūsų krašto gyventojų: 
Žemaičiuose, Baltųjų jūrių pakraštyje ir 
Lietuvos viduryje, Nemuno srityje. 

Senovės Lietuviai vertėsi ir manėsi 
tuo-pat, kuo ir kiekviena ano meto nusi¬ 
stovėjusi tauta: dirbo žemę, medžiojo žvė- 
ringose giriose, laikė ir ugdė naminius gy¬ 
vulius, žūklavo ir t. t. Lietuvių amatai ir 
menas, kaip ir kitų pirmapradžių giminių, 


— 7 


buvo paprasti ir netobulus; jų tikyba bu¬ 
vo pagoniška, tariant jie garbino visų-pir- 
ma saulę, žvaigždes, mėnesį, paskui gi 
daugybę netikrų dievų ir deivių. 

Lietuvių mitologijos žodelis. Iš pasakoji¬ 
mų, mums užsilikusių iš senovės meto, 
galime įsivaizdinti, kokias dievybes garbino 
senovės Lietuviai. Nors jos yra tušti pra¬ 
simanymai, tečiau mums parodo, kokios 
nuovokos butą musų protėvių, ilgai netu¬ 
rėjusių krikščionių tikybos šviesumo, apie 
Dievybę, apie dangų, apie busimąjį žmo¬ 
gaus gyvenimą. Vyriausias senovės Lie¬ 
tuvių dievas danguje buvo Praamžius, kurs 
valdęs visą pasaulį, kuriam buvę paklus¬ 
nus visi kiti dievai. Žemės drebėjimą seno¬ 
vės Lietuviai aiškino to dievaičio impyki¬ 
mu, kurs taip pliekiąs žemę, kad ši net 
virpėte virpanti. Užsirūstinęs ant žmonių, 
Praamžius dėl jų nuodėmių apleidęs žemę 
tvanu. Po jo buvo gerbiami trįs galingi 
dievaičiai: Perkūnas , griausmo ir žaibų 
dievaitis, Atvimpąs, vandenų dievaitis, ir 
Poklius, pragaro dievaitis. 

Pirmasis, tai yra JPerkūnas, buvęs jų 
tarpe galingiausias. Žmonės kasdien jam 
aukodavę, melzdavęsi; šilai, aukurai ir 
šventyklos buvo jam skiriamos. Griaudžiant 


— 8 — 


ar žaibuojant žmonės šaukdavęsi jo: Per¬ 
kūne dievaiti, nemušk mane Žemaitį! 

Kaudamies su neprieteliais, šaukdavęsi 
karo dievaičio, Kovo , kurio ženklas buvęs 
juodas žirgas arba gaidys, nujautimo žy¬ 
mė. Kovui melzdavęsi Lietuviai sėdėdami 
ant arklių, šarvais pasipuošę, badykliais 
rankoje. 

Taip-pat nemaža buvo garbinama ir 
deivių. Ant Prakūrimės, šventosios ugnies 
deivės aukuro degė dieną ir naktį amži¬ 
noji ugnis. Saugojo ir kurstė ją burtinin¬ 
kės, vaidilutėmis vadintos. • 

Lėta buvo laisvės deivė, o jos ženklas— 
katinas: mat tas gyvulėlis nemėgsta prie¬ 
vartos. 

Milda , kitaip vadinama Aleksotą , buvo 
garbinama meilės deive. Daugiausia ją 
garbindavę Kauno apylenkėje. 

Pagalios dar paminėsime busimojo gy¬ 
venimo deivę, gyvenimo po mirties, arba 
amžinumo deivę, Veliuoną, kuriai stovėjo 
šventykla ant Nemuno kranto. 

Senų laikų pasakojimai mums rodo, ko¬ 
kį likimą spėdavo senovės Lietuviai nu¬ 
mirusiam žmogui. 

Taigi jie samprotavo, jogei mirusiųjų 
vėlės, išnykusios iš šio pasaulio, turinčios 
kopti ant labai augšto ir stataus kalno; 

ant jo viršūnės gyvenanti dievybė, kuri 
teisianti kiekvieną žmogų. Turtingiesiems 
esą sunku užlipti ant jo; mat žemės lobis 
juos sveriąs žemyn; vargdienis, jei pado¬ 
riai gyvenęs, lengviai, kaip plunksna, pa- 
kįląs augštyn. Jei koks nusidėjėlis nu¬ 
mirštąs, tai jį nunešą verpetai. Taip-pat 
atsitinką su nedoru turtuoliu; iš jo pirma 
atimąs visą lobį slibinas, kurs nuolat riog- 
sąs pakalnėje. Dievybė gi, teisiančioji vir¬ 
šukalnėje, skirianti kiekvienam, sulig jo 
nuopelnų, amžiną laimę ar pabaudą. Se¬ 
novės Lietuvis manė danguje galėsiąs ka¬ 
muoti tuos neprietelius, kurie žemėj būda¬ 
mi skriaudė jo gimtąją šalį. Be tų dievų, 
kuriuos če paminėjome, žmonių supratimu 
buvo daugybė dar kitų mažesnių ir tai 
ne vien dorumą reiškusių. Mat butą dievų 
visai peiktinų, kaip štai girtybės dievaitis 
Ragutis; arba nevalyvų, kaip Gaila, biau- 
rioji ragana, kankinusi žmones ir gyvu¬ 
lius; Girietis, miško baidyklė raguota galva, 
kurs iš miško užpuldinėdavęs jaunimą ir 
jį grobdavęs. Kitų dievų nebeminėsime; 
senovės Lietuviams vaidindavos jų visur 
pilna, ne tik danguje, bet ir visoje šalyje: 
giriose, vandenyje, laukuose, net ore. 

Apeigos toms visoms išsvajotoms esy¬ 
bėms garbinti buvo žinioje tam tikro žmo- 

mų luomo, kunigų, arba kryvių. Po jų bu¬ 
vo vaidilos, kurie vilkėjo ilgus rūbus, bal¬ 
tomis juostomis sujuosiamus, o kai dievams 
aukodavo, tai dėdavos ant galvos švęstųjų 
medžių lapų vainikus. Ant visų kunigų, 
kryvių ir vaidilų, buvo Kryvė-Kryveita. To 
visųvyriausio kunigo galybė buvo labai di¬ 
delė; jo nulėmimus turėjo gerbti net pats 
valdovas-kunigaikštis, nes žmonės laikė jo 
žodžius ir įsakymus pačių dievų valia. 
Kryvė-Kryveita siuntinėjo savo pasiunti¬ 
nius su įsakymais; jie ėjo nešini riesta 
lazda, savo pasiuntinybės ženklu, ir tuo¬ 
met buvo nepaliečiami. 

Tos pagonų tikybos Lietuviai laikėsi 
daugelį amžių, nors kitos tautos, greta su 
jais gyvenusios, jau senai buvo tapusios 
krikščionimis. Kodėl toks tamsumas ir ne- 
• nusimanymas taip ilgai patvėrė mūsų 
krašte, tai mums išaiškįs istorija. 

Kaimynės giminės. Dabar žvilgterėkime 
į tas tautas, kurios buvo šalymais su Lie¬ 
tuva, ir patirkime, kaip jos vadinosi. 

Vakaruose, pietuose ir rytuose Lietu¬ 
vos ribų siekė begalo didelė Slavų pader¬ 
mė, taip-pat labai senai če apsigyvenusi 
ir įvariomis giminėmis išsiskirsčiusi. I va¬ 
karus nuo Lietuvos, Pavisliu, gyveno Le- 
chitų giminė—Lenkai, į pietus ir į rytus— 


— 11 — 


įvairios Slavarusių giminės (nūdien Balta¬ 
rusiai Ukrainiečiai); į žiemius, už Daugu¬ 
vos, siekės su Lietuva Finų padermės lik- 
čiai (nūdien Estai — Igauniai); pačiuose gi 
žiemiuose Baltosios jūrės plovė jos krantus. 
(Pirmasis žemlapėlis). 

Kas ir kaip būdavo Lietuvių šalyje se- 
nų-senovėje, pirmaisiais krikščionijos am¬ 
žiais, apie tai beveik jokių žinių dar ne¬ 
rasta. Rašytos anų laikų istorijos visiškai 
neturime. Tik žodžiu pasakodavo seneliai 
jaunuomenei, kokių pranašių žmonių butą 
jų šalyje, kokių garsių atsitikimų. Tokie . 
pasakojimai, šimtais metų vienų kitiems 
kartojami, yra vadinami žmonių pasako¬ 
jimais, ir pagal tuos pasakojimus, kuriuos 
yra surankioję paskesnieji metrašiai, buvo 
sumesta didžioji Lietuvos istorijos dalis 
net ligi XIII amžiaus. Bet knyga, kurion 
akylas ir ausylas liudininkas, savo akimis 
visa regėjęs, savo ausimis girdėjęs, įrašo 
atsitikimus, negali kitokia pavirsti; visa¬ 
dos skaitome joje tuos pačius žodžius, 
neužrašytasis gi pasakojimas iš vieno į ki¬ 
to burną atsimaino ir persikeičia. Del tos 
priežasties senų-senovės Lietuvos istorija, 
kurią esame patyrę tik iš pasakojimų, ne¬ 
gali būti tikra, tečiau ji pažinti yra būti- 

nai reikalinga, kadangi pasakojimuose esti 
ir dalis tiesos. 

Kad lengviau būtų pažinti lietuvių 
praeitis, skirstome ją šiomis dalimis: 

I dalis. Seniausias laikmetis ligi Min¬ 
daugo, 1242 m. 

II dalis. Lietuvos ūgis.—Nuo Mindaugo 
ligi Gedimino, 1315 m. 

III dalis. Lietuvos išsiplėtimas. — Nuo 
Gedimino ligi Jogailos pasikrikštijimo, 
1386 m. 

IV dalis. Lietuva susijungusi su Len¬ 
kija.—Nuo Jogailos ligi Zigmunto Augusto 
mirties, 1572 m. 

V dalis. Lietuva susijungusi su Len¬ 
kija.—Nuo 1572 m. ligi musų laikų. 






I DALIS. 


Seniausieji laikai ligi Mindaugo įžengimo 
sostan, 1242 m. 


Žmonių pasakojimai.—Vaidievutis. 

Įvairių tautų kilnojimosi metas žiemių 
Europoje buvo ynas kovos ir grumties pa¬ 
veikslas. 

Buvo didelis skirtumas tarp žiemių ir 
pietų Europos; pietuose tuo metu buvo 
plati ir galinga Rymo valstija, gražiais ir 
turtingais miestais, kur žydėjo senovės 
šviesa; žiemiuose gi dar tebesigrūmė savo 
tarpe., laukinės tautos, grobstė vie¬ 
na kitai žemę ir valdžią. Ta kova truko 
ištisus metašimčius; net dar III, IV ir Y 
amžių Kristui gimus ne visos tautos turė¬ 
jo nuolatai gyvenamas pastovias vietas. 
Daugybė Germanų giminių vyko per Lie¬ 
tuvių ar kaimynų Slavų sodybas, slankio¬ 
jo ir valkiojosi ištisos giminės, būrių-bu- 
riais, gaujų-gaujomis, nieko kito neVeikda- 
c^'U 

mos, kaip tik plėsdamos ir niekodamos 
svetimas šalis. Anais laikais keletas ka¬ 
ringų Lietuvių giminių atsiskyrė nuo savo 
tautos ir, yis įvairiais vardais vadinamos, 
keliavo per Europą pasiplėštų; tarp kitų 
kai-kurie istorikai mini garsią Gerulių gi¬ 
minę. Teoiau dauguma Lietuvių paliko 
ant vietos; kaimynių tautų užpuolimai vis 
labiau ir labiau grasė jų laisvei. 

Anų amžių pasakojimai skelbia, kad 
į pietus nuo Lietuvių žemės gyvenusi la¬ 
bai inkyri svetima tauta, kuri, įveikusi 
Lietuvius ir prispyrusi juos kas-metai mo¬ 
kėti dėklę: mat buvę priversti jai davinėti 
paskirtą .skaičių savo vaikų. Iš žiemių pu¬ 
sės taip-pat didelis pavojus grasė Lietuvių 
giminėms. Už Baltųjų jūrių, šių dienų Šve¬ 
dijoj, Norvegijoj ir Danijoj, kurios anuomet 
vadinosi Skandinavija, gyveno didžiai nar¬ 
si ir drąsi laukinė tauta— Skandinavai. Jie 
nebijojo be atodairą leisties į jūres plėštų 
ir grobtų tolimų šalių, buvusių kitoj jūrių 
pusėje. 

Nedideliuos laivuos susėdę, irdavos 
banguojančiomis jūrėmis, priplaukę ant 
kranto ir, po kruvinos kovos su tenykščiais 
gyventojais, taisydavos savo sodybas jų 
žemėje. 

Tuomet pabugusių Lietuvių tarpe kilęs 

didžio proto ir didelės valios vyras, Vai- 
dievutis, kurs sušaukęs visą tautą kovon su 
neprieteliais. Lietuvių giminės pakėlusios jį 
savo karalium ir vadu. Vaidievutis jomis ve¬ 
dinas užpuolęs atėjūnus neprietelius; visų- 
pirma jis nuveikęs aną pagonų tautą, gy¬ 
venusią pietuose, kuri kas-metai vergusi 
Lietuvių jaunimą. Tat rasit buvę dar ne¬ 
krikštytieji Slavai Mozūrai, kurie įveikti 
padarę sandorą su Lietuviais. Baisiuosius 
svečius, atėjūnus iš užjūrio, Vaidievutis 
privertęs nurimti ir išliuosavęs tautą iš 
nelaisvės. 

Pasakojimas betgi skelbia, jogei Vai¬ 
dievutis, nuramdęs kaimynus, daug gera 
ir naudinga padaręs savo kraštui; jam visa 
Lietuva buvusi paklusni. 

Drauge su savo broliu, pirmuoju Kryve- 
Kryveita, tariant vyriausiuoju kunigu, 
įsteigęs šalę švęstojo ąžuolo pirmutinę 
šventyklą ir pastatydinęs joje didžiųjų die¬ 
vų stovylas. Ta šventykla buvusi praminta 
Romove ir ten renkdavęsi žmonės klausytų 
dievų valios, kalbėjusių vyriausiojo kuni¬ 
go lūpomis. Abu broliu, turėdamu valdžią 
savo rankose, išleidę daug gerų įstatymų, 
paskirstę visą šalį tarp suaugusių Vaidie- 
vučio sūnų, įsakę, kad vienas iš jų, žmo¬ 
nių valia išrinktas, būtų vyresnis ant kitų 

brolių. Pagalios, patįs, kai pasenę, nutarę 
paaukoti savo gyvatą dievams dėl būsimos 
savo tautos laimės. 

Šalę švęstojo ąžuolo buvęs sukrautas 
augštas laužas, abu seneliu užlipę ant jo, 
kunigai uždegę laužą, ir taip liepsnoje, 
žmonėms beveizdint, baigę savo gyvatą 
pirmutinis senovės Lietuvos vyriausiasai 
kunigas ir pirmutinis jos karalius. 

Taip buvo pasakojama apie Vaidievu- 
čio veikalus ir jo mirtį. Jo sostinė ir Ro- 
movės šventykla buvo Prūsų žemėje, vi- 
sų-seniausioj Lietuvos srityje. 

Nuo to meto nebebuvę bendro Prūsų 
su Lietuviais karaliaus Kilę vaidai ir karai 
Vaidievučio sūnų tarpe, ir tai nusilpnino 
visą šalį. Ji išsiskaidė mažomis sritimis po 
atskirų vadų valdžia, jos gi ribos tapo at¬ 
viros neprieteliams. 

Mozūrai , Pamarėnai, labiausia gi senieji 
užpuolėjai, Skandinavai, vėl ėmė grūsties 
Lietuvių giminių žemėn. Smarkiausi už¬ 
puolimai buvę Skandinavų , kurie vadinęsi 
Normandais arba Yaregais, — VII, VIII ir 
IX amžiais. 

Aštuntojo amžiaus gale valdęs juos ga¬ 
lingasis ir nuožmusis karalius Lodbrolc'as, 
kurs norėjęs viešpatauti ant visų šalių 
Baltųjų jūrių pakraščių ir daugeliu atvejų 

jam tatai pavykę pasiekti. Veik visas pa¬ 
kraštys ne tik Prūsų, bet Lietuvos ir Lat¬ 
vijos patekęs į rūsčiųjų Varegų rankas. 
Jie pristeigę daug pilių, gardų ir kaimų, 
pavergę žmones artojus. Pagalios X ir XI 
amžiuje vis rečiau ir rečiau begirdėti apie 
Varegus; nors jų tėvynėj buvo nemaža 
krikščionių, bet jie ir negalėjo pasėti 
krikščioniško grūdo Lietuvoje. Vieni jie 
tęviršt sumišo su Lietuviais, pasisavinę 
Lietuvių kalbą ir tikybą, kiti gi, daugumas 
Varegų, visuomet linkusių i karą ir grobį, 
išsikėlė į kaimynus Slavus Didžiajin Nau- 
gardan (antrasis žemlapėlis) arba į rytų 
ir pietų Rūsį, atsidūrė net ligi Kijevo, 
kame davė pradžią įvairioms kunigaikš¬ 
tijoms. 

Prūsija , Lietuva ir Latvija ilgainiui vi¬ 
siškai išsiskirstė; paliko joms tik bendra 
tikyba ir kalba, bet kiekvienos šalies is¬ 
torija ima eiti jau atskirais takais. 

Prūsija, artimiausia kįlančiosios Lenki¬ 
jos kaimynė, daugiausia siekdavos su ja 
ir kariaudavo. Padauguvio Latviai netrukus 
ims derinties su Vokiečiais ir dėl jų pra¬ 
ras savo laisvę. Tikroji gi Lietuva, tarp 
savo giminiečių įsiterpusi ir dėlto laimin¬ 
giausia, iškils aikštėn ir dailiu žiedu išsi¬ 
plės. 

Žvilgsnis į Latvių ir Prūsų istoriją. 

Pradėsime pasakoti nuo to, kaip tiem 
dviem Lietuvių kraštam klojosi; dar labai 
anksti, trylikio metašimčio viduriu, baigia¬ 
si trumpa ir liūdna jų istorija. Abi sali 
nustoja savaimės arba savitumo, jas nu¬ 
niokoję pavergia Vokiečiai ricieriai. 

Visų-pirma toks galas buvo Latvių 
žemei. 

Ta šalis, kaip žinome, apgyventa La¬ 
tvių, Kuršininkų ir Žemgalių (greta gi jų 
gyveno viešpataujančioji Pinų giminė—Li- 
vai), išpradžių buvo savavaldė ant savo 
žemės ploto. Bet jos kaimynai buvo labai 
galingi, Rusies kunigaikščiai iš Normanų- 
Varegų giminės, kurie turėjo valdžią Didžia¬ 
jame Naugarde ir Polocke; be to, krikščio- 
nįs būdami, tarėsi turį visą valią grobstyti 
pagonų žemes. Jie pavergė didžiulę dalį 
Latvių žemės ir prispyrė juos mokėti dėklę. 

1158 metais užkliuvo Latvių pakraštin, 
plaukdami iš Bremo miesto, Vokiečių pir¬ 
klių laivai, kurie prekiavo su pajūrio gy¬ 
ventojais. Livai sutiko juos žvairomis, no¬ 
rėjo išvyti nepažįstamus svečius, bet Vo¬ 
kiečiai, išlipę iš laivų, buvo gerais gin¬ 
klais ir nenusileido; prie to, jie sakės norį 
tik ramiai prekiauti, daugiau nieko. Už jų 

krašto padaras: kailius, medų, vašką ir 
kitus daiktus, šie davinėjo tenykštiems 
drobių, gelumbės, geležies. Pradžia buvo 
labai taiki padaryta; Livai leido Vokie¬ 
čiams pasistatyti padauguvyje lkeskolės 
pilį, šiandien Ūxkul vadinama. Vokiečiai 
buvo krikščionįs, taigi netrukus jie sumanė 
atversti pagonus; maldingas Vokietis ku¬ 
nigas, Meinhart’as, geruoju mokydamas 
šventosios tikybos, sugebėjo atversti ir 
apkrikštyti nemaža tenykščių gyventojų. 
Tečiau buvo jų tarpe atkaklių pagonų, 
nekentusių naujojo mokslo, ėmusių perse¬ 
kioti Meinhart’ą ir naujai pakrikštytuosius. 
Doras kunigas, popežiaus paskirtas pirmuo¬ 
ju Latvių vyskupu, mirė, nesusilaukęs 
savo darbo vaisių. 

Vokiečiai betgi ir ketinti nebeketino 
išsinėšinti iš Latvijos, nes prekyba jiems 
buvo labai naudinga. Jie atsigabeno iš sa¬ 
vo krašto pagalbon kareivių atsiginti pa- 
gonams. Meinhart’ui gi mirus, po kelerių 
metų atvyko iš Vokietijos vienas kunigas, 
Albert'as, trečias pagal eilę Latvių vyskupas, 
vedinas dvidešimčia laivų, prisodintų ka¬ 
reivių. Išsodinęs juos ant Dauguvos kran¬ 
to, privertė Livus su Latviais nurimti. 

Vyskupas Albert’as 1200 m. inkūrė 
pilį ir Rygos miestą; kad dar tvirčiau 

įsigalėjus, jis įsteigė tame mieste Vokiečių 
ricierių-vienuolių draugiją, tariant Kardi¬ 
ninkų Ordiną , dėl to taip pramintą, kad jie 
turėjo ant balto apsiausto išsiūtą raudoną 
kardą. Tie ricieriai, stodami ordinan, pri¬ 
siekdavo gyventi nevedę, kovoti dėl šven¬ 
tosios tikybos, ginti atverstuosius ir klau¬ 
syti vyskupo. Valdė juos viršininkas, vadi¬ 
namas Didžiuoju Magisteriu. Jei ordinas 
būtų geruoju skelbęs Latviams tikybą 
ir nebūtų grobstęs iš jų žemės ir laisvės, 
tai jis būtų tik geradaręs tam kraštui. Bet 
Vokiečiai buvo blogi krikščionįs. Jie atėjo 
Latvijon ne tik tam, kad prekybą užvestų 
ir pakrikštytų gyventojus, bet ir tam, kad 
užgrobus jų šalį ir pavergus liuosą tautą 
nelaisvėn. 

Lietuviai, ištolo matydami, kokia daugy¬ 
bė Vokiečių pilių kas-kart iškįla Latvių 
žemėje, geriau už Latvius permanė pavojų. 
Būriais ėjo iš girių ir kruvinoj kovoj grū¬ 
mės su Vokiečiais ricieriais; Lietuviai 
mušė Latvius ir Žemgalius, kodėl jie blo¬ 
gai ginasi ir kam Vokiečių klauso. Tečiau 
negalėjo sulaužyti Kardininkų galybės, ku¬ 
riems nuolat ėjo pagalba iš Vokietijos. 
Drąsus Livų vadas, Akon'as , ir Lietuvių 
vadas, Svelgutis, abu krito negyvi, beko¬ 
vodami, ir pusiau trylikio amžiaus beveik 

visa Latvių žemė buvo užimta Kardininkų 
Ordino. 

Dalis Kuršininkų ir Žemgalių, kad iš¬ 
vengus sunkaus jungo, palikę savo kraštą, 
išsikėlė Lietuvon, paleizdami grobonims 
Vokiečiams savo žemę, kurios jau nebega¬ 
lėjo apginti; Įeiti Latvijos gyventojai liko 
verguvėje; Kardininkai praminė tikrąją 
Latviją Livlendija, (paskui tas vardas buvo 
pakeistas Inflantais ), Kuršą — Kurlendija, 
o Žemgaliją, dar ne visai užgrobtą, vokiš¬ 
kai betariant— Semigalija. 

Prūsija. 

Po Skandinavų - Normanų žygių, ku¬ 
rie, kaip matėme, ilgai buvo pavojingi 
Prūsams iš žiemių, prasideda nuo pietų 
nauji santykiai su Lenkija galop X am¬ 
žiaus. 

Prūsų ribos siekės artimiausios Mozū¬ 
ruos, apgyventos Mozūrų, sū kuriais kita¬ 
dos kariavo Vaidievutis. Bet tuomet Mo- * 
zūrai buvo pagonai, dabar gi krikščio¬ 
nis tapę, jie buvo dalis Lenkų tautos, 
ėmusios įsigalėti tvirton valstybėn prie 
Narsiojo Boleslovo. Lenkai nebuvo tokie 
užpuolėjai, kaip štai Normanai ar Vokie¬ 
čiai, ir gal ilgai nebūtų matę jų Prūsai 

savo krašte, jei ne šitoks atsitikimas. Če¬ 
kas, Pragos miesto vyskupas Vaitiekus, 
padedamas Lenkų karaliaus Boleslovo, 
keliavo į Prusus, geizdamas atversti juos 
kriščionių tikybon. 

Prūsai grasė Vaitiekui, kad jis eitų 
šalin iš jų žemės: jei nepaklausysiąs, tai 
galą jam padarysią. Bet Dievo žodžio skel¬ 
bėjas nenusigando tų grasymų. Teciau 
neilgai tetruko jo uolus darbas. Pirmomis 
savo kelionės dienomis, — keliavo gi pės¬ 
čias su dviem palydovais kunigais—užėjo 
Vaitiekus ant lauko, pagonų dievams pa¬ 
švęsto. Jis nežinojo, kad mirties bausme 
buvo draudžiama ten eiti svetimos šalies 
žmonėms. Vos atlaikęs šv. Mišias, norėjo 
kartu su savo draugais truputi pasilsėti, kai 
užpuolė jį pagonų būrys ir durikliais už¬ 
mušė šventąjį vyskupą, kam užėjęs ant 
švęstojo lauko. Tai atsitiko 997 metais. 
A.bu šventojo Vaitiekaus draugu paleistu 
sugrįžo Lenkijon, pranešdamu karaliui Bo¬ 
leslovui, koks likimas sutikęs vyskupą. 
Narsusis Boleslovas išpirko jo kūną iš 
Prūsų, o paskui, keršydamas už šv. Vai¬ 
tiekaus ir dar kitų kankinių nužudymą, 
kurie tuo pačiu metu skelbė krikščioniją 
Prūsams, inėjo 1015 m. Prūsų šalin, nu¬ 
vyko ligi-pat Romovės, išgriovė šventyklą 

ir iškapojo kunigus. Rodos, ir pats Kryvė- 
Kryveita gavęs galą toj kovoj. 

Prusai buvo priversti prašyti santaikos, 
ir nemaža Prūsijos dalis tuomet pasidavė 
Boleslovui, prižadėdama krikštyties. Teciau 
tie prižadai tvėrė tol, kol gyveno Boleslo¬ 
vas: jam mirus, Prusai vėl pasiliuosavo 
ir nuo to laiko du šimtu metų kovės su 
Lenkais, tai jų įveikiami, tai vėl užpulda¬ 
mi Mozūriją ir tolimesniąsias Lenkų šalis. 
Kriščionių tikyba betgi skleidės palengvėle 
Prūsų tarpe ir Prūsijai rados apaštalas, 
kurs meiliu žodžiu buvo įsigeidęs ją atversti. 

Tat buvo Kristijanas, Pamarių Olivos 
miestelio kunigas. Apgalėjęs kliūtis, jis 
drąsiai ėjo pagonį; tarpan, mokėjo juos 
perkalbėti ii jam vyko geriau, nei kitados 
šv. Vaitiekui. Atvertė krikščionimis kelius 
galingus Prūsų valdovus; jie padovanojo 
jam dalį savo žemės bažnyčiai pastatyti 
ir dėl to popežius paskyrė Kristijaną 1212 
metais pirmuoju Prūsijos vyskupu. 

Bet Kristijanas dabar neturėjo Lenkijos 
pagalbos ir globos, nes Lenkija buvo nu¬ 
silpninta savo kunigaikščių vaidais; kas 
dar blogiau, tai kad Prūsų pasienyj Mo¬ 
zūriją valdė didelis nenuorama, apgau¬ 
lingas kunigaikštis Konrad'as, kurs nuolat 
kariavo su Prūsais. Neįstengdamas nu- 

ramdyti pagonų, jis įnartino juos, užgrob¬ 
damas Prūsų žemes, nepaturodamas, ar 
jos pagonams ar krikščionims priderėjo. 
Prūsai keršydami griaudavos Lenkijon, 
piešdami sodžius, miestus ir degindami 
bažnyčias. Per tokį karą niekais ėjo doro 
Kristijano darbas, jo vyskupija buvo panai¬ 
kinta, o visa Mozūrija suliepsnojusiais de¬ 
gėsiais smilko. 

Nuliūdęs vyskupas Kristijanas susimąs¬ 
tė, kas daryti. Visų-pirma, sutikus pope- 
žiui. apskelbė kryžiaus žygį , t. y. tokį karą, 
sudarytą iš karžygių įvairių krikščioniš¬ 
kųjų kraštų, krikščionims ginti ir pago¬ 
nams bausti. Bet Kryžiuočiai, nuniokoję 
Prūsijos dalį, išsinėšino; ricieriai sugrįžo 
namon, o Prūsai vėl kerštu atsilygino 
Lenkijai. Tuomet vyskupas drauge su Kon¬ 
radu įsteigė Dobrynėje, Mozūrų žemėje, 
ricierių ordiną, vardu Dobrynės Brolių, 
pasižadėjusį kovoti su pagonais. Konradas 
pavedė jiems pilį ir davė žemės, bet kuo¬ 
ne visi tie ricieriai žūvo kruvinoje kovoje 
su Prūsais. Tuo laiku atėjo Konradui 
galvon nelemta mintis atsikviesti Prūsų 
šalin Vokiečių Kryžiaus ricierių Ordiną 

Jau žinome, kaip elgės Vokiečiai Lat¬ 
vijoj, kokiuo būdu jie ten sėjo krikščionijos 
grūdą: jie mokėjo tik verste versti krikš- 

čionimis ir žudė spyriuojančiąsias tautas. 
Dabar antras, panašus ordinas, tik daug 
galingesnis, turėjo paimti Prūsiją į savo 
rankas. 

Mozūras Konradas parkvietė Kryžiuočius. 
Tas ricierių ordinas, vadinęsis pirma Ospi- 
talio Broliais ir Šv. Panelės Marijos ricie- 
riais Jeruzolime, buvo labai garsus Euro¬ 
poje, jo galybė kaskart kilo didyn. In- 
giję daug nuopelnų beslaugydami ligonis 
Palestinoj, paskui su Saracėnais (turkais) 
bekariaudami, Kryžiuočiai veikiai įsiteikė 
Vokiečių ciesoriui ir popežiui. Apdovanoti 
malonėmis ir privilegijomis, jie persikėlė 
iš Šventosios Žemėą,. Europon; netrukus 
noras turėti valdžią .viešpatauti visiškai 
išdildė juose pirmyk^^pr&kilnų pašaukimą 
tarnauti artimui ir ginti-Bažnyčią. 

Kryžiuočių ordinas dabar įsigeidė že¬ 
mės, kad po tikybos platinimo dangtimi 
įsisteigus sava svietiška valstybė. Taigi 
jų viršininkas, arba Didysis Magisteris, 
Hermanu Salza, mielu noru sutiko priimti 
Konrado pasiūlytą Chelmo žemę Prūsijos 
ir Mozūrijos pasienyje, ir ten 1228 metais 
pasodino savo ricierius. Veikiai iškilo kry¬ 
žiuočių pilįs: Torūnė, Ghelmna, Elblongas, 
Marienburgas ir kitos (antrasis žemlapėlis). 
Iš tų pilių Kryžiuočiai, geležies šarvais apsi- 


kaustę, apsivalkstę baltais apsiaustais, juo¬ 
dais kryžiais įžymėtais (dėlto ir buvo praminti 
kryžiuočiais), ant arklių, taip-pat geležim 
pašarvuotų, pradėjo užpuldinėti Prūsiją, 
užuot taikaus Dievo žodžio sėjo mirtį, 
ugnį ir pražūtį. Nelaimingieji pagonai ne¬ 
norėjo iškarto priimti tikybos, taip nežmo¬ 
niškai spraudžiamos. Gynė savo užgyven¬ 
tas vietas ir savo žemę; paskui, išvydę, 
jogei negalima atsispirti, nes gaujos Vo¬ 
kiečių skubinos iš Europos pagalbon Kry¬ 
žiuočiams, ne vienas prūsas kovoje, suklu¬ 
pęs ant kelių prieš baisų kryžiuotį, šauk¬ 
davo: „pakrikštyk mane, tik palik man 
gyvatą ir turtą", o kryžiuotis tyčiodamos 
sakydavo: „aš tave kardu pakrikštysiu“ 
ir nužūdydavo nelaimingąjį. 

Taip baisusis Ordinas vis toliau ir to¬ 
liau grobstė žemes. Prūsai atkakliau už 
Latvius gynėsi, todėl daugybė jų žuvo 
kovose. Pagalios grobonįs Kryžiuočiai pri¬ 
siartino į Žemaičių ribas; praslinkus pen¬ 
kioms dešimtims metų po jų atsigabe- 
nimo jau nebebuvo senovės Prūsijos. Vie¬ 
ni apgynėjai žuvo, kiti, apgalėti ir apkrik¬ 
štyti, tapo Kryžiuočių valdiniai, o nedau¬ 
gelis Prūsų, bėgusių iš užimtos šalies, 1276 
metais atsikraustė Lietuvon, kaip prieš tai 
anie Kuršininkai, Kardininkų išspausti. 


— 27 — 


Po to XIII amžius buvo laikas didelių 
ir griežtų atmainų Prūsijoj ir Latvijoj; 
kurios nebeatgavo savo laisvės. Dabar 
metas arčiau pažinti Lietuvių ir Žemai¬ 
čių likimas; gyvendami laimingesniomis 
sąlygomis, nei giminietės tautos, jie išlaikė 
savo laisvę. 

Kad pažintume eilę atsitikimų, priva¬ 
lome grįžti į senesniuosius laikus ir pradėti 
Lietuvos istoriją prieš X amžių. 

Tikrosios Lietuvos istorija. 

Tos istorijos pradžia siekia gilios se¬ 
novės, mums žinomos iš pasakojimų. Štai 
tos žinios, iš jų pasemtos. 

Nežinia kuriuo laikmečiu, tik jau prieš 
X amžių Kristui gimus, atkeliavęs Lie¬ 
tuvon, plaukdamas jūrėmis, paskui Nemu¬ 
no upe, garsus vadas su daugeliu kar¬ 
žygių, vardu Palemonas. Kas buvo tas 
Palemonas ir ar yra buvęs ištikrųjų, lig- 
šiol visiškai dar nepaaiškėjo. Vieni istori¬ 
kai sako, kad tai pramanyta pasaka esan¬ 
ti, kiti—kad ištiesų taip buvę, kad Pale¬ 
monas tikrai atsigabenęs Lietuvon. Jis 
įsikūręs su savo draugais Panemuniu ir 
Padubisiu, o jo ainiai, priimti Žemaičių 
ir Augštaičių vadais, davę pradžią valdovų 
kunigaikščių, arba kunigų giminėms. 

Toliau pasakojimas skelbia, jogei iš 
Palemono ainių pirmučiausia pagarsėję 
trįs broliai: Borkus, Kūnas ir Spera; Kūnas 
inkūręs Kauno miestą. Tų kunigaikščių 
impėdiniai: Kernas ir Gimbutas , užėmę 
dalį Baltosios Rusies (Gudijos) žemės, ap¬ 
gyventos Slavų Krivičių giminės, ir tai 
užkariauta buvę maž-daug XI amžių. Nuo 
to laiko pagarsėję kovose su kaimynais 
Slavais - Rusėnais šie vadai ir kunigaikš¬ 
čiai: Mantvila, Erdvilą , Mingaila , Skirmun- 
tas, Trainaitis, Algimantas. Anot tų pasa¬ 
kojimų, jie buvę narsus ir karingi, bet 
tikrų žinių apie tuos kunigaikščius netu¬ 
rime. Tik yra žinoma, jogei Lietuva ligi 
XIII amžiaus buvo išsiskaidžiusi mažomis 
kunigaikštijomis, jogei bekovojant su Ru¬ 
sėnais jos ribos platesnės tapo, bet vie¬ 
nos valdžios ligtol nebuvo Lietuvoje, 
todėl iškaidytai tautai grasė pavojus 
iš galingesniųjų kaimynų pusės. Tečiau 
giminiečių tautų nelaimės mokė lietuvius. 
Jie matė, kad visa šalis turi susiburti 
vieno valdovo ir viešpaties valdžion, jei 
nenori patekti į svetimas rankas. 

Sujungęs krūvon Lietuvius, kaip skel¬ 
bia pasakojimas, Bimgautas, kunigas galin¬ 
gesnis už kitus, pramintas pirmuoju Di¬ 
džiuoju Lietuvos Kunigaikščiu. 

Tas guvus kunigaikštis palenkęs ar 
verste privertęs savaimuosius kunigaikš¬ 
čius pasiduoti jo valdžiai, jų kariuome¬ 
nes padaręs paklusnias savo įsakymams, 
o kai visa šalis pripažinus jį augščiausiu 
valdovu, drąsiai pažvelgęs į neprietelius 
ir ruošęsis kovon su jais. 

Tas Lietuvos susibūrimas įvykęs 1230 m., 
teeinu Rimgauto veikalai ligšiol dar neiš¬ 
aiškinti ir žinome jį tik iš pasakojimų; 
net tą svarbų žygį, kaip Gudų ir Kardi¬ 
ninkų apgalėjimą, apie kurį tuojau papasa¬ 
kosime, kai-kurie istorikai spėja jo impė- 
diniams. Tečiau tie atsitikimai buvo tikrai 
ir pridera juos arčiau pažinti. 

Karas su Rusimi.— Kova ties Mogilna. 

Dešimtu ir vienuolikiu amžiais Vare- 
gai, Rusies kunigaikščiai, užvaldę jos žie¬ 
mių ir pietų pakraščius, įsteigė savo so¬ 
stinę Kijeve (pirmasis žemlapėlis) ir ėmė 
vadinties Didžiaisiais Kijevo Kunigaiš- 
čiais. 

Galingi buvo tie Kijevo valdovai; uži¬ 
minėjo Slavų tautas, apsigyvenusias 
ant dideliausių plotų, ir iš užkariautųjų 
šalių darė didžią Rusenu valstybę. Taip 
bekariaudami susidūrė su Lietuviais, taip- 

pat norėjusiais praplėsti savo krašto ri¬ 
bas. 

Rungčiai visų-pirma susidūrė Baltojoj 
Rūsyje, paskui Panemunėj ir Pagirio upių 
srityje. Ne visuomet tie karai sekdavos 
Lietuviams, kadangi, kaip žinome, visa 
šalis buvo pasidalijusi mažomis kunigaikš¬ 
tijomis. Bet tęviršt visa atsimainė; Kijevo 
Rusis suskilo nedidelėmis kunigaikštijomis 
ir todėl nusilpo. Rimgautas gi stojo gal¬ 
von sujungtos Lietuvos, kada Rusies kuni¬ 
gaikščiai, pabūgę jo intaugusio galybės, 
buvo nusprendę jį ramdyti. 

Tad buvo suruoštas didelis Rusenu žy¬ 
gis Lietuvon, bet jis pasibaigė ne lai¬ 
mėjimu, o dideliu jų sukrėtimu. Rimgautas 
visiškai sumušė Rusenu kunikaikščius ties 
Nemunu; vieni iš jų gavo galą ant vietos, 
kiti vos galėjo pabėgti, o karo laukas 
buvo priklotas tokia daugybe žuvusių, kad 
žmonės praminė tą daiktą Mogilna, tai 
yra kapų vieta. 

Karas su Kardininkais. 
Apgalėjimas ties Saule 1236 metais. 

Kovos ties Mogilna gandas sujudino 
ir impykino Kardininkus. Reikia sugniaužti 
pagonai Lietuviai, šaukė Ordinas, ir už¬ 
grobti jų šalis, kaip ir Latviją.—Ricieriai 

gavo iš popežiaus leidimą apskelbti kryžiaus 
žygį; didžiulės kariuomenės, iš įvairių 
kraštų susirinkusios, vadu stojo Volkvin’as, 
Kardininkų Magisteris, tikėdamasis tokiais 
viekais dulkėmis sutrįsiąs Lietuvius. Vo¬ 
kiečiai įsigriovė Lietuvon ir prasidėjo bai¬ 
sus plėšimas: žudė gyventojus, degino so¬ 
džius, arklius, gyvulius, javus ir visą lobį 
naikino. Vokiečiai grobstė turtus ir prisi¬ 
plėšę grįžo atgal. Staigu Žemgalių paribyje, . 
Saule vadinamoje apylenkėje, puolė ant 
jų Lietuvių kariuomenė, pasivijusi grobo- 
nis. Vokiečiai atsigręžė ir ryžos kauties. 
Kiaurą dieną kovėsi abi kariuomeni ir jau 
nebetoli buvo saulės sėda, kai neprietelių 
eilės pradėjo irti. Vienų ricierių tūkstantis, 
daugybė Vokiečių kariuomenės, keturios de- 
šimtįs aštuoni Kardininkai ir pats magiste¬ 
ris Volkvin’as krito negyvi kovavietėje. 
Persigandę Vokiečiai leidos bėgti. Tuomet 
kilo iš vietos Lietuviai; bėgančiųjų lik- 
čių tarpe prasidėjo baisiausias žudymas. 
Lietuvių kariuomenei vadovavo Vykentis, 
Žemaičių Kunigaikštis. Sulūžus durikliams 
Lietuviai rovė iš žemės jaunus ąžuolėlius 
ir triuškino, jais mušdami, neprietelius. 
Vokiečių likčiai atsidūrė už Dauguvos, 
skleizdami tokį nusiminimą, kad tartum 
galas atėjo Ordinui Inflentų žemėje. Tečiau 

nebūta jam galo; priešingai, pajutęs savo 
negalę, atsidėjo kaimynų Kryžiuočių globai 
ir susijungė su jais po viena didžiojo Kry¬ 
žiuočių Magisterio valdžia. 

Tuo du nugalėjimu, ties Mogilna ir ties 
Saule, parodė kaimynams Lietuvą pavojin¬ 
gą ir davė progą Europai išgirsti jos 
vardą. 

Metrašiai sako, kad Rimgautas, mir¬ 
damas, palikęs tris sūnus. Jų vardai nėra 
gerai žinomi; matome betgi, jogei tuojau 
po jo gyvos galvos ima valdžią Lietuvoje: 
Erdvilą ir Mindaugas. 


Erdvilą, Karinguoju pramintas. 

To kunigo girdas^ėjo Lietuvoje tarp 
1240 ir 1242 metų. Žygis, kurs jam yra 
davęs garsą ir Karingojo pravardę, buvo 
prijungimas Gudijos, gretimos Lietuvai ir 
Totorių nuniektos. 

Totoriai , arba Mongolai , buvo labai 
plėšri Azijos tauta, kuri XIII amžių dide- 
liausiomis gaujomis paplito Europoje. Už¬ 
kariauti visą pasaulį, sudeginti miestus, 
išžudyti atsparių kraštų gyventojus^—štai 
ko norėjo jų nuožmusis monarka Gingis- 
Chanas, prieš kurio galybę drebėjo Azija. 

Pirmasis Totorių antpuolis Europon buvo 
1224 metais. 

Visa Rusis kitapus Dniepro buvo nu¬ 
niokota ir nekaltai išžudytų gyventojų krau¬ 
ju sulaistyta; tečiau, priėję ligi tos upės, 
Totoriai ūmai sugrįžo Azijon. 

1240 m. antru žygiu ėjo Rusin Totorių 
vadas Batijus, dideliausia, 300 tūkstan¬ 
čių, kariuomene vedinas, bet šiuo kartu 
perėjo Dnieprą ir apstojo Kijevą. Senobinė 
Rusies sostinė netrukus pavirto krūva griu¬ 
vėsių ir pelenų; gyventojai išžudyti, Ruse¬ 
nai kunigaikščiai, kurie tik norėjo spirties, 
dingo bekovodami, kiti pasidavė Totoriams, 
ir nugalėtojas Batijus, perskyręs savo gau¬ 
jas dviem dalim, slinko tolyn į Vengrių 
ir Lenkų šalis. Pats ėjo per Raudonąją 
Rūsį į Vengrius, o du savo vadu, Baidarą 
ir Kaidaną, nusiuntė baigtų niokoti dar 
neliestos Rusenu žemės ir Lenkijos. 

Vadas Kaidanas, visa niokodamas, jau 
nebetoli buvo nuo Lietuvos ribų. Išgriovė 
miestus: Gardino, Naugardėlio, Slanimo , 
Valkaviškio, Bresto, (antrasis žemlapėlis); 
kur jis žengė, ten liko tyruliai, nes visa, 
kas tik buvo gyva, pabėgo nuo Totorių, 
išsislapstė giriose, o pilių, sodžių ir miestų 
vietoje vieni degėsiai smilko. 

Taip nuniokotą šalį užėmė Erdvilos 

3 


— 34 — 


kareivių būriai. Inėjo Lietuviai gudų žemėn, 
žmonės subėgo iš girių, jiems pasiduoda¬ 
mi ir spiezdamies po jų globa. Erdvilą 
užėmė visą kraštą tarp Nemuno ir Bugo 
ir prijungė jį į Lietuvą. 

Dabar galėjo tikėties Totorių keršto, 
nes jie rinko dėklę iš pavergtos Gudijos, 
o tos žemės, kurias užgrobė Lietuva, ne¬ 
beklausė jų. 

Apie 1242 metus puolė Totoriai į žie¬ 
mius Lietuvių baustų. Senovės metrašiai 
sako, kad Erdvilą nelaukęs namie nepriete¬ 
lio, bet, išgirdęs gaują artinantis, pats pra¬ 
lindęs pro girias, netikėtai užpuolęs Toto¬ 
rius, kuomet jie ilsėjęsis toj vietoj, kur 
Tripente inteka Dniepran. Visiškai sukūlė 
jų stovyklą ir vijo bėgančius užpuolikus, 
kurių daugybė prigėrusi Dniepre ir Tri- 
pentėje. 

Dar girdėti apie tą kunigą, kad kovę¬ 
sis su Totoriais Voluiniūje ir ten juos žu¬ 
dęs, bet per vieną kovą buvęs smarkiai 
sužeistas. Ar dėl tos žaizdos Erdvilą gavo 
galą, nėra žinios, bet po išvijimo Totorių 
pasakojimai nieko apie jį nebekalba. 

Lietuvos sostan įžengia Mindaugas, ku¬ 
rio viešpatavimas jau visai dera tikraijai 
istorijai 




II DALIS. 


Lietuvos ūgis. Nuo Mindaugo ligi Gedi¬ 
mino 1315 m. 


Mindovė arba Mindaugas. 

Viešpatavo tarp 1242 ir 1263 metų. 
Vainikuotas Lietuvos karaliumi 1253 m. 

Garsu ir nelaimėmis yra žymus Min¬ 
daugo dvidešimties metų viešpatavimas. 
Jo pranokėjai, Rimgautas ir Erdvilą, savo 
viešomis kovomis davė pažinti Lietuvių 
tautą kaimynams. Mindaugas yra daugiau 
padaręs, nes buvo priėmęs krikščionių ti¬ 
kybą ir yra įvedęs savo šalį eilėn Euro¬ 
pos valstybių. 

Kuriuo būdu atsi vertusioj i Lietuva ilgai¬ 
niui vėl atkrito pagonijon ir kaip ta pa¬ 
gonija išnaujo įsigalėjo mūsų krašte—tai 
mums išaiškįs didis ir liūdnas Mindaugo 
viešpatavimas. 

Svarbiausieji jo atsitikimai eina šito¬ 
kia eile: 

Mindaugo sūnėnų sukilimas 1248 m. 

Karas su kaimynėmis tautomis. 

Santaika su kryžiuočių Ordinu. 

Mindaugo krikštas 1251 m. ir jo karū¬ 
navimas 1253 m. 

Kova ties Durbe 1260 m. 

Sutraukimas sandoros su kryžiuočiais. 

Mindaugo sūnėnų sukilimas 1248 m. 

Norėdamas būti visos Lietuvos valdo¬ 
vas, Mindaugas išsiuntė iš savo šalies sū¬ 
nėnus, Tautvilą ir Ardvydą , arba Erdvilą, 
davęs jiem kariuomenės, kad pasiieškotų 
sau valsčių Rūsyje. Tautvilą ir Ardvydas 
kartu su Žemaičių kunigaikščiu Vykintu nu¬ 
ėjo į Baltąją Rūsį ir paėmė Polocką, ne : 
trukus dar kelius miestus Smolensko kuni¬ 
gaikštijoj. 

įsigalėję tuose miestuose, priėmė krik¬ 
ščionių tikybą graikų būdo. Bet taip su¬ 
siartinę su gudais, nebenorėjo klausyti dėdės 
valdžios ant savęs, nebenorėjo pripažinti 
jo savo vyriausiu valdovu. Rūstusis Min¬ 
daugas išsiuntė kariuomenę, kad subaustų 
nepaklusnius sūnėnus. Kunigaikščiai nu¬ 
sigando, paliko savo miestus ir pilis, pabė- 

go į Danielį Romanovičių, Rusenu kunigai¬ 
kštį Vladimire ir Galičiūje (antrasis žem- 
lapelis), ir prašė jo pagalbos prieš dėdę. 

Danielis senai nerimavo, kad Rusenu 
žemes po Totorių Lietuva sau užgrobė, tuo¬ 
jau davė pagalbą Mindaugo sūnėnam ir 
įsigrūdo Lietuvon, o iš antros pusės, kur¬ 
stydamas priešininkus ant Mindaugo, jis in- 
kalbėjo Kardininkams ir Kryžiuočiams pa¬ 
remti sukilėlius. 

Abu Ordinu tuomet buvo draugėn susi¬ 
jungę ir buvo viena galybe. Paklauso ri- 
cieriai Danielio. Iš žiemių impuolė Kryžiuo¬ 
čiai su Tautvilą ir ką sutikdami naikino; 
iš pietų Danielis paėmė Valkaviškį, Slani- 
mą ir ėjo į Mindaugo sostinę*), Naugardėlį; 
taip-pat pakurstė Žemaičius ir Juodvingius 
(antrasis žemlapėlis), kad sukiltų prieš 
Lietuvą. 

Norint iškarto atsispirti tokiai daugy¬ 
bei neprietelių, galutina pragaištis laukė 
Mindaugo. Baisiausi buvo Kryžiuočiai, ku¬ 
rie ėjo kariautų Lietuvos, kaipo pagonų 
krašto. Tik krikštą priimdama begalėjo Lie¬ 
tuva išsigelbėti; suspaustas Mindaugas 
nusprendė padaryti tą darbą, kurs galėjo 
sugrąžinti ramumą visai šaliai. 


*) Buvo tai Mindaugo Rusies sričių sostinė. 



-r- 38 — 


Mindaugo krikštas 1251 m. — Karūnavimas 
1253 m. 

Mindaugo pasiuntinių pakviestas Inflan- 
tų magisteris, Andriejus Stirland'as su Hen¬ 
riku, Chelmo vyskupu, tuojau atvyko Lie¬ 
tuvon. 

Mindaugas, iškilniai pavaišinęs Kryžiuo¬ 
čius, priėmė krikštą drauge su savo žmona, 
dviem sūnum ir, paveždamas save su visa 
savo šalim Popežiui, kaipo krikščionijos 
galvai, išsiuntė Ryman pasiuntinius, pra¬ 
šydamas karūnos. Džiaugdamos išklausė 
Popežius Lietuvos pasiuntinių, išleido bulių, 
arba rašytą įsakymą, liepdamas vainikuoti 
Mindaugą Lietuvos Karaliumi. Del tos prie¬ 
žasties netrukus buvo antras suvažiavimas, 
daug didesnis už pirmąjį. Ties pilim, kur 
buvo Mindaugo sostinė, susirinko žmonių 
minios; atvyko Chelmo vyskupas, kryžiuo¬ 
čiai ricieriai iš Prūsų ir Inflantų su ma- 
gisteriu Andriejų; šalę Mindaugo stojo jo 
vadai ir daugybė jo didenybės. Chelmo 
vyskupas, Henrikas, iškilniai vainikavo 
Mindaugą ir Popežiaus vardu apskelbė jį 
Lietuvos karaliumi; drauge buvo apvaini¬ 
kuota-jo žmona, Morta ; šeši šimtai di¬ 
džiūnų ir ricierių, sekdami karaliaus pa- 
veizdą, tuojau pasikrikštydino. 

Galima buvo tikėties geriausių vaisių 
iš Mindaugo krikšto, prasidėjo visam kraš¬ 
tui kloties ir rimties gadynė, ir nors dau- 
guomenė tautos tebebuvo pagonai, kara¬ 
lius, kunigų padedamas, tęviršt būtų su¬ 
gebėjęs geruoju palenkti žmones krikščio- 
nijon. 

Bet tuojau išėjo aikštėn, jogei Kryžiuo¬ 
čiai nori valdyti Lietuvą ir, už savo pa¬ 
galbą Mindaugui išgauti karūną, įsigeidė 
užgriebti kuodaugiausia Lietuvos turtų ir 
žemės. Karalius, reikalingas jų pagalbos 
atgauti miestams Gudijoj, užgrobtiems Da- 
nielio, ir norėdamas prideramai pabausti 
sūnėnu, neatsargiai buvo padovanojęs Kry¬ 
žiuočiams dideles Lietuvos sritis. Jis ištik- 
ro įveikė Danielį ir atėmė iš jo išplėš¬ 
tus kraštus, bet indrįsę Kryžiuočiai kas¬ 
kart ėmė daugiau sauvaliauti ir spausti 
žmones. Labiausia buvo intužę ant jų Že¬ 
maičiai ir mušės su vokiečiais, kur tik ga¬ 
lėdami, nepaturodami, kad tai buvo Min¬ 
daugo uždrausta. Žemaičiuose kilo didelė 
neapykanta karaliaus, kam jis dovanojęs 
Kryžiuočiams jų žemėje valsčius. 

Sandoros suirimas.—Kova ties Durbe 1260 m. 

Kai kryžiuočiai pastatė naują tvirtą pilį 
Žemaičių žemėje, kad pabaigtinai ją užė¬ 
mus, Žemaičiai išvydo, jogei žūt-būt turės 
su jais grumties ir kauties. Jų drąsi ir narsi 
kariuomenė įsigrūdo Kuršan ir erzino 
Kryžiuočius. 

Šiems ėjo talkon visos pavergtosios 
šalįs: Prūsai, Inflantai ir Kuršas. 

Susitiko abi kariuomeni Kurše ties Dur¬ 
bės upe. 

Kova buvo atkakli, nes ir Kryžiuočių 
pirmoj eilėj stovėjo patįs narsieji: pražilęs 
bekariaudamas maršalka, Henrikas BoteVis, 
Inflantų magisteris ir kiti garsieji ricieriai. 
Tečiau geležiniai Kryžiuočių šarvai neį¬ 
stengė atsiturėti Lietuvių kirviams ir kala¬ 
vijams. Kuršininkai, Vokiečių suvaryti pa¬ 
galbai, besikaujant, ėmė kapoti savo val¬ 
dovus. Magisteris su maršalka ir ricierių 
žiedas, narsiai bekovodami gavo galą. Že¬ 
maičiai visiškai laimėjo kovą, o nepriete¬ 
liai taip iškriko, kad, kaip senovės metra- 
šiai sako, kelių Lietuvių pakakę, kad galė¬ 
tų vyti šimtą bėgančiųjų Vokiečių. Ta vie¬ 
šoji kova buvo liepos 13 d. 1260 m. 

Po didžiojo nuveikimo ties Durbe Že- 

maičių pasiuntiniai atėjo pas karalių Min¬ 
daugą ir prašė jo, kad suardytų sandorą 
su Kryžiuočiais. Karalius negalėjo priešta¬ 
rauti tam tautos reikalavimui; bet paten¬ 
kinus tą reikalavimą, pagonija vėl atgijo. 

Viešai pradėjo dėti aukas stabams- 
dievaičiams. Mindaugas liepė suimti krikš¬ 
čionių kunigus. 

Kryžiuočiai paleido gandą po visą vo¬ 
kiečių šalį ir Popežiaus rūme, kad Mindau¬ 
gas atskilęs, atsižadėjęs šventosios tiky¬ 
bos, kad tik buvęs apsimetęs krikščionim. 
Toks santykis buvo labai skaudus kara¬ 
lienei Mortai, kuri su dviem jaunėliem sū¬ 
num paliko uoli krikščionė. Jos tad inkal- 
bėtas Mindaugas vėl buvo pradėjęs rūpin- 
ties atnaujinti santykius su Popežiumi, kad 
sugrąžinus krikščioniją Lietuvoje; bet taip 
besiderinant pasimirė karalienė. Mindaugas 
parsigabeno į save mirusios žmonos seserį, 
Nalščionių kunigaikštienę, Daumanto pačią, 
ir tuo labai įžeidė tą kunigaikštį. Dauman¬ 
tas, kaltindamas karalių, kad paveržė jam 
žmoną, susituršė su Trainaičiu, Žemaičių 
kunigaikščiu, ant Mindaugo galvos, ir abu 
turštininku, pritykoję patogią valandą, kai 
Mindaugas su nedaugeliu didžiūnų trūko 
Padaogūvio giriose, netoli Aglonos, išpa- 
salų užpuolė karaliaus šėtrą ir nužudė 

Mindaugą kartu su jo dviem sūnum 1263 
metais. 

Taip baigė gyvatą vienas didžiųjų mūsų 
krašto valdovų ir ilgiems metams buvo 
sulaikyta nuo Lietuvos krikščionija. 

_ Popežiai IV Klemensas ir XXII Jonas 
paskesnėmis bullomis pakėlė „garsų“ Min¬ 
daugo atminimą ir jo atsivertimo tikrumą. 


Trainaitis 

nuo 1263 m. ligi 1264-5 m. 

Pasisavino didžiųjų kunigaikščių valdžią 
anas stabmeldys, Žemaičių vadas, Trainaitis, 
laikomas kai-kurių istorikų Mindaugo sese¬ 
rėnu. Tat buvo žmogus šiauraus budo. 

Pagriebęs Lietuvos valdžią, pasikvietė 
į save iš Polocko Tautvilą, jau žinomą 
mums Mindaugo sūnėną, tarsi tam, kad 
valdžią su juo pasidalijus. 

Betgi abu kunigaikščiu žvairavos į kits 
kitą. Polocko kunigaikštis, jau krikščionis 
būdamas, tykojo paveržti iš Trainaičio di¬ 
džiąją kunigaikštiją ir buvo susigodojęs, 
kaip tam galą padarius. Tečiau paties 
Tautvilos valdinys, Polocko bajoras Pro- 
kopas, išdavė savo poną. Trainaitis, jo 
perspėtas, liepė suimti Tautvilą ir nužtt- 

dyti, ir išsiuntė Polockan kariuomenę, ku¬ 
riai nusigandęs miestas atidarė savo var¬ 
tus. Jau nebebuvo jam jokių kliūčių vieš¬ 
patauti, bet valdžios gobšui buvo lemta 
žūti tuo pačiu būdu, kuriuo kariavo. 

Matėme, jogei du Mindaugo sūnų drau¬ 
ge su tėvu krito, bet buvo dar likęs vy¬ 
riausias Mindaugo sūnus, Vaistininkas , 
krikščionis, kurs, patyręs tėvo mirti, pa¬ 
bėgo į Pinsko kunigaikščius ir vienuoliu 
pasislėpė ten viename klioštoriuje. Jis 
turėjo savo krašte nemaža šalininkų, kurie 
geidė, kad jis sugrįžtų sostan; būtent už¬ 
jautė jį gudai, patįs būdami, kaip jis, 
krikščionįs, ir vos antri metai baisiosios 
Trainaičio valdžios ėjo, kuomet pasiekė tą 
kunigaikštį nusipelnyta pabauda. 

Keturi ano karaliaus dvaronįs bernai¬ 
čiai pritykojo įsprusti Trainaičio būstan, 
netikėtai apspito kunigaikštį ir nužudė jį, 
patįs gi pabėgo. Tuomet Vaistininkas inėjo 
Lietuvon, įnirtęs ant stabmeldžių, pin- 
skiečių būriais lydimas ir, kaipo teisėtasai 
Mindaugo impėdinis, ėmė valdyti visą šalį. 

Vaistininkas, kitaip vadinamas Vaišilgas, 

valdė nuo 1265 m. ligi 1267 m. 

Kerštingo būdo buvo Vaistininkas, nors 
uolus buvo krikščionis. Po Mindaugo ka¬ 
raliaus buvo tat antras krikščionis valdo¬ 
vas Lietuvos soste; bet Mindaugas buvo 
įvedęs Vakarų budo krikščioniją, katali¬ 
kišką, Vaistininkas, dar prie gyvos tėvo 
galvas, viešėdams pas Galičiaus kunigai¬ 
kštį, Danielį, buvo priėmęs Rytų, tariant 
Graikų būdą, paskui gi, atsižadėjęs val¬ 
džios, tapo vienuoliu ir įstojo vienuolynan. 

Tečiau dabar, kada Trainaičio mirtis 
praskynė jam kelią į Lietuvos valdžią, 
kada šaukė jį šalininkai ir kada galėjo 
atkeršyti tėvo užmušėjams, vienuolis-kuni- 
gaikštis išėjo aikštėn. 

Paėmė su gudų pagalba pilis, kurios 
priešais jam stengės, pasmerkė mirtim dau¬ 
gybę sugautų tėvo ir savo priešininkų ir 
taip smarkiai ėmė drausti ir bausti visą 
šalį, kad žmonės pradėjo bėgte bėgti. Trįs 
šimtai didžiūnų giminių paliko savo kraš¬ 
tą, ieškodami Pskove globos. 

Tokiuo Siaurumu Vaistininkas privertė 
Lietuvą paklusnuman, bet to pasiekęs vėl 
įsigeidė grįžti vienuolynan. Lietuvos valdžią 
atidavė Svarnui, jauniausiam Danielio su- 

nui, pats gi užsidarė vienuolyne; tečiau 
išvyliojo jį iš ten Levo, Vladimiro kunigai¬ 
kščio, apgaulė, kurs buvo kaimynas Lie¬ 
tuvai ir buvo intužęs, kodėl ne jam, bet 
Švarnui atidavė Vaistininkas valdžią. Tarsi 
dėl palankių derybų Levas kvietėsi Vaisti¬ 
ninką savo miestan, Voluiniaus Vladimi¬ 
ram Ilgai spyrės Vaistininkas, nujauzda- 
mas apgaulę, bet Švarno padrąsintas, nu¬ 
vyko Vladimiram Buvo iškilniai sutiktas 
tame mieste, tik antrą dieną ten viešėjo, 
kaip buvo išnežinių nužudytas sulig išan- 
ksto sutarto sumanymo. Levas, su savo 
dvaronimis netikėtai užpuolęs Vaistininką, 
savo rankomis padarė jam galą: nelaimin¬ 
gasis kunigaikštis taip smarkiai buvo skel¬ 
tas galvon, kad net smagenos ištiškusios 
ant sienos. Lietuviai, viešėję mieste, buvo 
vieni išžudyti, kiti kalėjiman sukišti. Lietu¬ 
vos laimei, Levas neturėjo tiek galybės 
įsigriauti į jos ribas ir užgriebti visos ša¬ 
lies valdžią. 

Lietuvai išsiskaldžius. 

Nuo Vaistininko mirties ligi Vytenio. 

Kuo-ne per dvidešimtį metų Vaistinin¬ 
kui mirus, kuriuo pasibaigė vyriausia val¬ 
dovų giminė, Lietuva išsiskirsto mažesnė- 

mis ir didesnėmis kunigaikštijomis, neį¬ 
stengdama susijungti viena valstybe. Stai¬ 
gi Mindaugo, Trainačio ir Vaistininko mir¬ 
tis nusilpnino valdžios vienumą; visa šalis 
išsiskaido atskiromis sritimis, ir visokie 
kunigaikščiai iškila aikštėn tuo neaiškiu 
ir painiu laikmečiu. Daugiausia gauname 
girdėti apie juos iš pasakojimų, tik apie 
nedaugelį mini tikroji istorija. 

Iš pasakojimų yra žinomi šie kunigai¬ 
kščiai: Šventaragis , Germantas, Giliginas, 
Trabus , Eomantas ir Narimantas. Šventa¬ 
ragis, kaip sako senovės byla, inkūręs 
Vileikos ir Vilijos santeklyje vyriausią Ro- 
movės šventyklą. Tenai paskui po kelių de¬ 
šimtų metų jo vardo lygumėj, vadinamoj 
Šventaragio slėniu, išaugo Vilnius, mūsų 
šalies sostinė. Trabaus vardą turi lig šios 
dienos Trabų miestelis (Ašmenos apskr), 
gal to kunigaikščio įsteigtas, gal jo gyve¬ 
namoji vieta buvęs. Apie Germanto, Gili- 
gino, Romanto ir Narimanto darbus veik 
nieko nežinoma. Menama, jogei Nariman¬ 
tas priėmęs valstybės erbu Vytį. Tas erbas 
tai raitelis ant balto žirgo raudoname dug¬ 
ne, pakeltu kalaviju vejąs neprietelį. 

Istorijos žinomi to laikmečio kunigaik¬ 
ščiai yrą šie: Veiklusis Butegeidis, kurs 
kovės Žemaičiuose su Inflantų Kryžiuo- 

čiais, Geniems, Polocko kunigaikštis, Dau¬ 
mantas, Utenos kunigaikštis, ir, pagalios, 
visų-garsiausias, Naugardėlio kunigaikštis, 
Traidenis, kurs, viešpataudamas Rusenu 
Mindaugo sostinėj, nusvėrė mažesniuosius 
kunigaikščius ir kuo-ne vienas savo pa¬ 
stanga gynė šalį. Todėl apie Traidenį pri¬ 
valome daugiau išgirsti. 

Traidenis viešpatavo Naugardėlyje apie 
dvyliką metų tarp 1270 ir 1282 m. ir apgy¬ 
vendino Lietuvoje Prūsus, bėgusius nuo 
Kryžiuočių priespaudos, ir atkovė du toto¬ 
rių antpuoliu. 

Prūsų įsikūrimas Lietuvoje 1276 m. 

Kryžiuočiai, prieš kelioliką metų Žemai¬ 
čių sumušti viešoj kovoj ties Durbe, kurį 
metą nedrįso lįsti Lietuvos vidurin nauju 
pavojingu žygiu, bet pas save užimtoj 
Prūsijoj ryžos išnaikinti liekanas tautos, 
nenorėjusios jiems pasiduoti. 

įsigrūdę 1275 metais į rytų sritis, dar 
neužgrobtas, pelenais pavertė sodžius ir 
kaimus, iškapojo daugybę gyventojų, ir, 
pakrikštydinę dar neišžūdytų gyventojų 
minias, perkėlė jas į kitus Prūsijos kraštus. 
Tokiuo būdu Lietuvos paribys virto tyru¬ 
ma ilgiems metams; dalis Prūsų, bėgdama 

iš nelaimingosios šalies, atsigabeno Lietu¬ 
von, atsiduodama Traidenio globai, kunigai¬ 
kštis gi priėmė juos mielu noru ir paso¬ 
dino Gardine, Slanime ir artimose jų apy- 
lenkėse. Vienas Prūsų kaimas davęs pra¬ 
džią Prūžonių miesteliui. Netrukus išeiviai 
daug padėję Traideniui kovoje su Rusimi 
ir su Totoriais. 

Totorių antpuoliai 1275 ir 1277 m. 

Nuo to meto, kai Totorių gaujos, Bati- 
jaus vedamos, buvo suniokojusios Kijevą, 
visa pietų Rusis buvo, kiek žinome, Mon¬ 
golų junge ir Rusies kunigaikščiai mokėjo 
dėklę kanams. Lietuva jau senai nebuvo 
mačiusi tų nuožmių neprietelių, kada štai, 
Traideniui valdant, vėl jie pasirodė jos 
ribose. Ir užgriuvo jie ne vieni. Juos par- 
kvietė iš tyrų laukų atkaklus Lietuvos 
priešininkas, Levas, Vaistininko nužūdy- 
tojas, ir, susidėjęs su užpuolėjais, vedė 
jiems kelią. Pirmuoju žygiu Totoriai nu¬ 
niokojo Naugardėlį; tik veikli pilies karei- 
vija apgynė savo tvirtumą. Antrasis ant¬ 
puolis, dvejais metais (1277) vėliau, rodėsi 
baisesnis, nes kanas Nogajus, įsigeidęs 
naujo grobio, pats išsiuntė laukines savo 
gaujas Lietuvon ir paliepė Rusies kunigai- 

kšciams: Levui, Mstislavui ir Vladimirui 
eiti drauge su juo. Teeiau išgelbėjo Lie¬ 
tuvą nesantarvė neprietelių tarpe. Išanksto 
tikėdamies lengviai pasigrobsią, Rusenai 
atsiskyrė nuo Totorių, norėdami savaran¬ 
kiai paimti Gardiną. Bet ten rado pilį apsau¬ 
gotą narsiųjų Prūsų, kurie, naktovidu išėję, 
uždavė neprieteliams smarkų smūgį. Tuo 
inbauginti ir tarp savęs susirieję, kunigai¬ 
kščiai atsitraukė nuo Gardino; Totoriai gi, 
nežinodami, kas darosi giriose, taip-pat at¬ 
sitraukė nuo Naugardėlio ir įnirtę, kad 
abu žygiu nepasisekė, išgiežė apmaudą ant 
Rusies. Jų gaujos grįžo atgal į pietus 
Uždnieprin, plačiai niokodamos savo sėbrų 
kraštus. 

Nelaimė, kuria Levas norėjo apleisti 
Lietuvą, krito ant pačios Rusies. 

Laimėjęs kovą su Rusėnais, Traidenis 
nesigailėjo ir žieminių kaimynų, Inflantų 
ricierių, ir dažnai eidavo žygiu ant Vokie¬ 
čių. Kryžiuočiai, dar tebesilpni, norėjo nu¬ 
ramdyti kariautoją, inkalbinėdami jam, kad 
pasikrikštydintų. Bet Traidenis nepasikliovė 
jais. „Bijau jūsų apgaulės“—atsakė Kry¬ 
žiuočių pasiuntiniams, kurie buvo atvykę 
į jį, ir nieko nepešusius juos išleido. Tas 
narsusis kunigaikštis, saugodamas Lietuvą 
iš visų pusių jos išsiskaidymo metu, apsau- 

gojo ją nuo vidaus pavojaus ir priruošė savo 
impėdiniams jos naują susijungimą. Bet¬ 
gi ne kaimynuose, tik savo paties gimi¬ 
nėje jis turėjo pikčiausių neprietelių. Jo 
vyresnysis brolis Daumantas , Utenos, 
paskui Polocko, kunigaikštis, buvo įnir¬ 
tęs ant Traidenio, kad šis, nors jaunesnis 
už jį būdamas, paveldėjo svarbiausią, Nau- 
gardėlio, valsčių; taigi, pavydėdamas jam 
garbės Lietuvoje, sumąstė Polocke, kaip 
čia padarius galą broliui. Neskelbdamas 
viešo karo broliui, pasiuntė ant jo galvos 
šešius bernaičius, persitaisiusius sodiečiais; 
šie išpasalų numušė Traidenį, be sargy¬ 
bos einantį iš pirties. 

Daumantas norėjo tuojau pagriebti 
sostą, aplaistytą jaunėlio brolio krauju, 
bet jam nepavyko tas apgaulingas suma¬ 
nymas. 

Pavojaus grasomai Lietuvai stojo nar¬ 
sus vadas ir drąsus karžygis, kurs suge¬ 
bėjo ištraukti ją iš pavojaus. Tai buvo: 

Vytenis 

viešpatavęs 1283 ir 1315 metų tarpe. 

Pasakojama, jogei tas Vytenis, galingo 
Žemaičių didžiūno Liūtavaro sūnus, buvęs 
mylimas Traidenio dvaronis. 

Traidenis paėmęs jį savo dvaran dar 
bernaitį, priglobęs ir labai juo įsitikėjęs. 
Jaunutis Vytenis neužvylė savo pono įsi- 
tikėjimo. Narsus, mintrus ir ištikimas, jis 
iš dvaronies tapo artimiausias kunigaikščio 
patarėjas, tęviršt gi—jo kariuomenės vadas. 
Kada Lietuva paliko be valdovo, o Dau¬ 
mantas, gobšus valdžios, jau ėjo iš Poloc¬ 
ko, Vytenis, kariuomene vedinas, susitiko 
broliažūdį ir susirėmė su juo kruvinoj 
kovoj, kurioj Daumantas gavo galą. 

Pasakoja byla, kad toj kovoj kartu su 
Vyteniu vadovavęs Rimantas, vienas Trai¬ 
denio sūnus, krikščionis vienuolis, ir kad 
po įveikimo gera valia sugrįžęs vienuoly- 
nan, perleidęs Vyteniui Lietuvos valdžią. 
Ar tas pasakojimas teisingas, nėra žinios. 
Tik yra tikrai žinoma, jogei po Traidenio 
Vytenis stojo ir jogei pirmaisiais metais 
senelis Liūtavaras drauge su sūnumi valdė. 

Vytenis viešpatavo tris dešimtis su vir¬ 
šum metų; tas metas tai vienas be palio¬ 
vos karas su Kryžiuočiais, kartas nuo kar¬ 
to pertraukiamas antpuoliais Lenkijon. 

Antpuoliai Lenkijon. 

Noras pasigrobti buvo vienintelė jų 
kliaudis. Lenkija nedavė Vyteniui jokios 

priežasties karui; .ji pati buvo išskaidyta 
savo kunigaikščių rietenomis ir nesaugojo 
savo ribų. Derlus lenkų kraštas buvo at¬ 
viras kaimynams, todėl ir Vytenis naudo¬ 
josi jo namine nesantarve. Aštuonius kar¬ 
tus jis buvo užpuolęs Lenkiją, net Kališių ir 
Lenčicą (antrasis žemlapėlis) pasiekdamas; 
išten grobstė lobį, degino kaimus ir mies¬ 
tus, ėmė nelaisvėn gyventojus. Lietuviai, 
Vyteniui viešpataujant, buvo taip baisi 
užuokara Lenkijai, kaip Kryžiuočiai Lietu¬ 
vai. 

Kokie Vytenio santykiai buvo su kry¬ 
žiuočių Ordinu, parodys mums šitie atsi¬ 
tikimai: 

Kryžiuočiai visiškai užgrobia Žemgalius. 

Nustojimas Panemunio Žemaičiui bent 
penkeriems metams. 

Vytenio sandora su Rygos arkivyskupu. 

Kryžiuočiai visiškai užgrobia Žemgalius. 

įsigalėję Prūsuose ir Inflantuose, Kry¬ 
žiuočiai nesitenkino tom šalim: jie tykojo 
Lietuvos, kaipo savo nuosavybės. Kadangi 
neįstengė pagrobti Lietuvos Mindaugo ir 
jo impėdinių laikais, tai dar labiau suskato 
dabar siekti savo tikslo. Paskutinė painia¬ 
va, skyrusi Inflantų Kryžiuočius nuo Lie- 

tuvos, buvo • mums jau žinomoji Žemga¬ 
lį] a, Padauguvio sritis, ligtol išlaikiu¬ 
si savo senosios laisvės liekanas. Žem¬ 
galiai pamažėle virto krikščionimis, išsi¬ 
žadėjo savo stabų, bet nenorėjo išsižadėti 
savo laisvės liekanų. Atsitiko, kad vienas 
Kryžiuotis davė antausin Žemgalių kuni¬ 
gaikščiui, kurs jau buvo priėmęs krikštą, 
įžeistasis negalėjo nukentėti tokio panie¬ 
kinimo. Atsižadėjo krikščionijos, sušaukė 
visą tautą kovon su Vokiečiais, bet tas 
sukilimas pagreitino Žemgalių laisvės galą. 
Kad ir padėjo jiems kaimynai Žemaičiai, 
tečiau nebįstengė Žemgaliai atsispirti Or¬ 
dinui. 

Keletu metų buvo sudegintos visos jų 
tvirtumos ir pilįs, jie gi patįs visiškai pra¬ 
rado savo laisvę. 

Lietuviai nustoja kuriam laikui Panemunio 
Žemaičių. 

Nuniekę Prūsų, Latvių, Kuršo ir Žem¬ 
galių šalis, abu Kryžiuočių Ordinu, Inflantų 
ir Prūsų, dabar atsigręžė į Žemaičius. 

Kryžiuočiai pastatė pagal Nemuną dvi 
stipri pili: Tilžę ir Ragainę (žiūr. žemla- 
pėlį), kad išten užpuldinėjus Žemaičių 
žemę. Tos apsaugos vietos buvo yna graz- 

mė Lietuvai. Pilyje sėdėjo komandorius 
tariant Kryžiuočių vadas, su kareivių bū, 
riu; iš tvirtumos landžiodamas, plėšė, gro¬ 
bė apylenkes, žudė gyventojus, o Lietuvos 
paribiu slankiojo kryžiuočių sargyba ir- 
šnipai; jie pranešdavo komandoriui, jei 
neprietelis artindavos. 

Vienas toks vadas, Ragainės koman¬ 
dorius Liebenzell, išlėkęs iš savo tvirtumos, 
išgriovė Žemaičių Romovę, buvusią Padu- 
bisyje, šalę Lietuvių pilies—Bitėnų, ir už¬ 
grobė didelį Žemaičių plotą. 

Komandorius švelniai elgdamasis norėjo 
privylioti žmones Kryžiuočiams. Žemaičiai 
per penkerius metus klausė Liebenzell‘io 
ir mokėjo jam dėklę; tečiau vos atsitrau¬ 
kė švelnusis kryžiuotis Ragainėn ir kitas 
vadas užėmė jo vietą, Žemaičiai tuojau 
numetė Vokiečių jungą. Vytenis taip-pat 
skubinos pagalbon pavojaus grasamoms 
šalims. Lietuvių pusėje Nemuno pakrante 
pristatė arba sustiprino visą eilę savo pi¬ 
lių: Junigedą, Bitėną, Kalnėnus ir daug 
kitų; narsios ingulos buvo jose įvestos, 
kurios keitėsi kas mėnuo. Tokiuo būdu 
abiem Nemuno krantais styrėjo tvirtumos, 
tarsi kita kitai grasydamos. 

Vytenio sandora su Rygos arkivyskupu 
1294 m. 

Kryžiuočiai persekiojo ne tik stabmel¬ 
džius, bet kiekvieną, kurs tik nenorėjo 
jiems vergauti. Jų spaudžiamas Rygos 
arkivyskupas, visų to miesto dvasiškių 
pritariamas, 1294 m. padarė su Vyteniu 
* sandorą ir prašė jo pagalbos prieš bendrąjį 
neprietelį. Taigi padėdamas arkivyskupui, 
Vytenis įjojo Inflantų žemėn, nuniokojo 
tą kraštą ir, susitikęs su Kryžiuočiais ties 
Treidenu, susikovė su jais; toje kovoje 
gavo galą magisteris ir daugybė Kryžiuo¬ 
čių kariuomenės. 

Tečiau ne visados sekdavos karingajam 
kunigui. Kada vieną kartą, impuolęs Prū¬ 
sijon, išgriovė ir išplėšė bažnyčias, tyčio¬ 
josi iš krikščionijos, Kryžiuočiai tylomis 
apstojo Lietuvių stovyklą ties Vaplaukio 
kaimu, užpuolė juos netikėtai, išmušė ka¬ 
riuomenę, ir pats - kunigas, smarkiai sužei¬ 
stas, vos gyvas pabėgo. 

Taip bekariaudamas praleido Vytenis 
visą savo gyvenimą, bet jis mokėjo būti 
ir išmintingu valdovu, ne tik kariautoju; 
neskaitant naudingos sandoros su Ryga 
jis sugebėjo be ginklo prijungti Polock 
į Lietuvą. 

Polocko ingijimas 1307 metais. 

Tas miestas jau senai susisiekdavo su 
Lietuva ir pripažino Lietuvių kunigaikš¬ 
čių valdžią, bet dabar ten neteisėtai šei¬ 
mininkavo Kryžiuočiai. Taigi, matydami 
neišsilaikysią Polocke, už pinigus perleido 
Vyteniui miestą ir kunigaikštiją. 

Nuo to meto Polockas visados pride-. 
rėjo Lietuvai. 

Neužilgo prieš Vytenio mirtį buvo į- 
steigta nauja neprietelių pilis ant Nemuno 
kranto. Ją pastatė Didysis Magisteris ir 
praminė Christmemel. Ta pilis buvo kuni¬ 
gui, nelyginant, kaip druska akyje. Jis 
stengės paimti ir sugriauti tą baisųjį Kry¬ 
žiuočių veikalą, bet taip jam besisten¬ 
giant atėjo jo gyvatos galas. Vytenis mirė 
staigia mirtimi 1315 m. 




GEDIMINAS INKURIA VILNIŲ 



III DALIS. 


Lietuva eina platyn. Nuo Gedimino ligi 
Jogelės (Jogailos) krikšto 1386 m. 


Gediminas 

viešpatavęs nuo 1315 ligi 1339 m. 

Gediminas sudaru- Lietuvių valstybę. 
Kad gerai supratus Joį.'val^ymo nuopelnus, 
reikia permanyti, kas. 'tai yra valstybė, ir 
mokėti atskirti valstybė'nuo tautos. 

Tauta yra visuomenė, sudėta iš visokio 
luomo žmonių, gyvenančių viename krašte; 
jungiamų bendra kalba, dažniausia viena 
religija, vienodais impročiais ir papročiais. 
Yra tat tarytum vienas didelis, rinktinis 
kūnas, pakvėptas viena dvasia. Tautos yra 
Apvaizdos padaras; joks žmogus savo ga¬ 
lia nėra padaręs tautos. 

Bet valstybė esti žmogaus genijaus 
padaras, jo galingos valios ir proto veika¬ 
las. Kelios šalis, dažniausia savo tarpe 
susiduriančios, išlyginti vienon šalin, įvai- 

rios tautos ir tautelės, jose gyvenančios, 
sujungti tarpu savęs, sugretinti jos i vieno 
valdovo rankas arba vienon valdžion ir iš 
jų visų sudaryti viena rinktinė galybė— 
tat yra sudaryti valstybė. 

Dažniausia apšviestesnioji arba guves¬ 
nioji tauta, kurios tarpe kildavo prakilnių 
žmonių, karžygių ir teisiadarių, prijungdavo 
į save silpnesniąsias tautas ir sudarydavo 
su jomis vieną šalį—vieną valstybę. Tokia 
šalis tampa Lietuva Gedimino metu, ir vy¬ 
riausias Lietuvių valstybės susidarymo sieki¬ 
mas yra apsaugojimas prijungtųjų Rusenu 
kraštų nuo Totorių jungo. 

Žvilgterėję į praeitį, matome, jogei 
mūsų tautos turėta didžių karžygių, bet 
neturėta teisiadarių. 

Gediminas yra pirmutinis vienu metu 
karžygis ir teisiadarys. Jis suderina Rūsį, 
esamą į pietus nuo Lietuvos, t. y. Pagirį 
ir Pogirį , Voluiniaus dalį, taip-pat Rytų 
Rusies miestus ir kunigaikštijas, — sklan¬ 
džiai suderina su Lietuva jau nebe kalaviju, 
bet bendromis įstaigomis ir bendrais reika¬ 
lais. Apsaugo Rūsį nuo Totorių. Su kaimynė¬ 
mis valstybėmis padaro sandoras,su nepriete¬ 
liais kariauja ir įveikia juos, o viduj, miš¬ 
ku apaugusioje šalyje, liepia išskinti gi¬ 
rias, steigia miestus, rūpinasi apgyven- 

d i nti juos amatninkais iš užsienių, pakelia 
prekybą, globia krikščionių tikybą ir, ženg¬ 
damas per daugybę klinčių, veda savo 
tautą švieson. 

Gedimino giminumas su jo pranokėju 
Vyteniu nevisai išaiškintas. Jis buvęs Vyte¬ 
nio brolis ar artimas giminietis ir be klin¬ 
čių po jo gyvos galvos įžengęs sostan. 

Dvidešimts ketveri metai Gedimino 
valdymo—tai šie atsitikimai: 

Karai su Kryžiuočiais, kurie tęsiasi ma¬ 
žais pertraukimo tarpais ištisą jo viešpa¬ 
tavimą. Svarbiausi jų atsitikimai: 

Kauno nustosimas ir jo atgavimas. 

Kovos: ties Žeimiu ir ties Medininkais 
1320 m. 

Pilėnų apgynimas 1336 m. 

Karas ir užgrobimai Rūsyje. 

Trakų ir Vilniaus inkūrimas 1322. 

Pasiuntinių išleidimas į Popežių 1323 m. 

Sandora su Lenkija 1325 m. 

Viršenybė ant Didžiojo Naugardo ir 
Pskovo. 

Karai su Kryžiuočiais. 

Vos spėjo paimti valdžią, Gediminas 
turėjo kariauti su Rusimi. Ordinas tuo pa¬ 
sinaudojo. Ordino maršalka, Genrikas iš 
Plocko, impuolė Lietuvon ir griuvo ant 

Kauno pilies. Veltui gynėsi. Kaune Goštau¬ 
tas su nedidele ingula. Kaunas buvo pa¬ 
imtas, jGostautas sugautas nelaisvėn, ir 
didelė Žemaičių dalis buvo nukariauta. 
Bet Kryžiuočių džiaugsmas tvėrė neilgam. 
Žemaičiai prispausti šaukėsi Gedimino pa¬ 
galbos. Visų-pirma kunigas išpirko iš ne¬ 
laisvės savo vadą Goštautą, paskui, surin¬ 
kęs didelę kariuomenę, susirėmė su Mar¬ 
šalka Genriku ties Žeimiu. Žemaičiai, Vo¬ 
kiečių priversti mušties su savo broliais, 
besikaunant perėjo Gedimino pusėn ir pa¬ 
dėjo jam nuveikti neprietelius. 

Netrukus tikosi antra kova Medininkų 
(arba Varnių Žemaičiuose, žiur. žemla- 
pėlį) girioje; ten Maršalka Genrikas, įvy¬ 
tas raistan, negalėdamas iškopti iš šiek¬ 
štų tarpo ir išklempti iš pelkių, gavo galą 
su daugybe kariuomenės. Žemaičiai suga¬ 
vo garsų Vokietį, Gerardą Rūdeną, ir, 
pašarvuotą, sėdintį ant žirgo apkrovę 
augščiau galvos medžiais, sudegino dievų 
garbei. 


Karas ir užgrobimai Rūsyje. 

Kryžiuočių sukrėtimas kuriam laikui 
atėmė jiems norą kariauti su Lietuva; 
todėl Gediminas, apsisaugojęs nuo žiemių, 

atsigręžė į pietus, į Voluiniaus Rūsį, kur 
kunigaikščiai Andriejus ir Levas, susitarę 
su Ordinu, draskė Lietuvos ribas. Gedimi¬ 
nas atmušė užpuolėjus, visiškai išvijo juos 
iš Lietuvos, užėmė Pagirį ir pribaigė imti 
Pogirį ir Voluiniaus dalį, o sena byla skelbia, 
jogei buvęs apgulęs Kijevą ir jogei tas senas 
miestas, matydamas nebegalėsiąs steng- 
ties didžiajam karžygiui, atidaręs jam savo 
vartus ir pripažinęs ant savęs Lietuvių 
valdžią. 


Trakų ir Vilniaus įsteigimas. 

Sugrįžęs iš karo, Gediminas rūpinos 
pakelti savo šalį, įsteigė joje daugiau pre¬ 
kybos ir pramonijos židinių, pastatė du 
miestu: Trakus poežeryje, ant salos gi tame 
ežere įsteigė pilį, ir Vilnių Vileikos ir 
Vilijos santeklyje, kur 1322 m. perkėlė 
Lietuvos sostinę. Vilniaus inkūrimo šioks pa¬ 
sakojimas yra užsilikęs: Tuo metu, kai dar 
didžiausios girios augusios ir jų viduryje 
buvusi Perkūno šventykla, Gediminas, 
medžiodamas toj apylenkėje su savo di¬ 
duomene, numušęs taurą; bemedžiodamas 
pavargęs ir užsnūdęs ąžuolo paūksmėje. 
Sapnuojąs, tarytum matąs vilką, geležies 
šarvais apkaustytą, kurs taip smarkiai 

staugiąs, kad tartum atsiliepią jame šim¬ 
tas kitų vilkų. Pakirdęs, pasišaukiąs vy¬ 
riausiąjį kunigą Lizdeiką ir prašąs jo, kad 
tą sapną išaiškintų. Lizdeika šiaip išaiš¬ 
kinęs: „Tas vilkas geležies šarvais, kurį 
regėjai, Kunige, reiškia didelį miestą, kurį 
čia pastatydįsi, ir—jo balsas taip stiprus, 
kad tarsi šimtas vilkų jame atsiliepė— 
reiškia, jogei tas miestas savo didumu ir 
garbe pralenks visus kitus miestus tavo 
šalyje“. Patikęs Gediminui sapno išaiški¬ 
nimas ir liepęs dėti pamatus Vilniui. 

Gedimino pasiuntiniai į Popežių 1323 m. 

Taip tarpstančiai Lietuvai Kryžiuočiai 
vėl skersai kelią atsistojo. Vieni neinga- 
lėdami nusilpninti ir sugriauti Gedimino 
valstybės, jie kas metai kvietės talkon 
įvairių tautų ricierius: Vokiečius, Čekus, 
Prancūzus ir kitus, kad po du kartu per 
metus, vieną—žiemą, antrą—vasarą, da¬ 
rytų žygius Lietuvon. Jie gavo iš Popežiaus 
leidimą karą apskelbti stabmeldžiams; ka¬ 
dangi toks karas tuomet buvo laikomas 
visų krikščionių prakilniu darbu ir vadi¬ 
nosi kryžiaus^ karu,—tad būriai ricierių 
iš Vokietijos, Čekijos ir kitų kraštų skubi¬ 
nos eiti pagalbon. Lietuvių pilįs suliepsnojo; 

Kryžiuočiai įsigrūdo Lietuvon, žudė kaimų 
gyventojus arba varėsi juos paėmę nelaisvėn. 

Skaudu buvo Gediminui žiūrėti į nu- 
niektąją šalį, bet numanė, jogei didžiausia 
kliaudis Kryžiuočiams buvo pagoniškoji Lie¬ 
tuvių tikyba. Tad griebėsi Mindaugo suma¬ 
nymo, tai yra priimti su visa tauta krikš¬ 
čionių tikybą. Tą svarbų sumanymą įvy¬ 
kinti inkalbinėjo labai jam Lietuvos prie- 
telis Fridrikas , Rygos arkivyskupas. 

Gediminas išsiuntė pasiuntinius į Popežių 
XXII Joną, paveždamas save ir savo šalį jo 
valdžiai, kaipo krikščionių viršininkui. Pa¬ 
siuntiniai nešė Didžiojo kunigaikščio raštą. 
„Šventasis Tėve,—Gediminas rašė — mes 
nekovojame su krikščionimis tam, kad 
naikintume krikščionių tikybą, bet kad 
apsigintume nuo baisių Kryžiuočių skriau¬ 
dų. Štai dėl Kryžiuočių antpuolio ir 
persekiojimų atsimetė nuo tikybos kara¬ 
lius Mindaugas, o mūsų pranokėjas, kara¬ 
lius Vytenis, veltui šaukės krikščionių ku¬ 
nigų ir veltui buvo pastatydinęs jiems 
bažnyčią savo šalyje. Kryžiuočiai neįleido 
kunigų ir sudegino bažnyčią“. Išskaitęs 
visą eilę visokių Kryžiuočių nedorybių ir 
skriaudų, Gediminas šaukėsi Popežiaus 
globos sau ir savo šaliai, prižadėdamas 

priimti šv. tikybą, bytik Lietuva būtų liuosa 
nuo Kryžiuočių. 

Tuo pačiu metu išsiuntinėjo Gediminas 
raštus į Dominikonų ir Pranciškonų bro¬ 
lijas Vokietijoj, kad vyktų Lietuvon žmo¬ 
nių verstų; taip-pat išsiuntė atsišaukimus 
į turtinguosius Vokiečjų žemės miestus: 
Liubekan, Rostokan, Štetinan ir į kitus, 
kviesdamas amatininkus, ūkininkus ir pir¬ 
klius, kad įsigyventų Lietuvos miestuose 
ir kaimuose, kad ten keltų pramoniją ir 
prekybą; tam tikslui apdovanojo juos 
privilegijomis ir visokiais patogumais. 

Kai Kryžiuočiai gavo žinoti apie tai, 
baisus apmaudas juos paėmė. Kryžiuočių 
žvalgai, saugodami pakeliui, nutvėrė kai- 
kuriuos Gedimino laiškus ir nukapojo nuo 
jų antspaudus. Mat be antspaudų laiškai 
neturėjo jokios vertės. Paskui, parašę Vo¬ 
kietijoje melagingas žinias apie „Lietuvių 
karaliaus“ apgaulę, Kryžiuočiai pasisku¬ 
bino nusiųsti į Popežių iškalbingus apgy¬ 
nėjus, jų tarpe labai gerbiamą Didįjį Ma- 
gisterį, Karolių Be f f artą, kad gelbėtų pa¬ 
vojaus grasomą Ordiną. 

Didysis Magisteris, atvykęs į Pope¬ 
žių, išsigynė visų Gedimino prikaišiojimų, 
išgyrė Kryžiuočių Ordiną ir savo iškalba 
mokėjo tiek pasiekti, kad Popežiaus arti- 

mieji intikėjo daugiau Kryžiuočiais nei Ge¬ 
dimino raštais. Nors Popežius uždraudė 
karus, bet Didžiojo kunigaikščio prašymo 
išpildymą atidėjo paskesniam laikui, kol 
per tam tikrus pasiuntinius įšitikįsiąs, kiek 
tikras jo noras esąs. 

Tuo padrąsinti Kryžiuočiai po kelių mė¬ 
nesių sulaužė Popežiaus uždraudimą ir, 
sušaukę iš Vokietijos kryžiaus kovotojus, 
puolė Lietuvon. 

Toks krikščionių žingsnis atšaldė Gedi¬ 
miną nuo šv. tikybos. Tiesa, kitais metais 
Popežius vėl uždraudė karą ir išsiuntė į 
Gediminą iškilnius pasiuntinius, bet ka¬ 
dangi Popežiaus lęgKiai?-nuvyko pirma 
Marienburgan, Kryžiuočių”' sostinėn, nei 
Vilniun, ir linko Ordino pusėn, tai supykęs 
Gediminas, netikėdamas, kad jie teisingai 
nuspręs ginčius, griežtai atsisakė priimti 
krikštą. 

Vėl išnaujo prasidėjo kryžiaus žygiai 
ir nuo to laiko ligi Gedimino mirties jų 
buvo išviso penki. 

Daugiausia kraujo buvo išlieta per kry¬ 
žiaus žygį 1336 m. Tai buvo garsusis: 

Margelio (Margerio) Pilėnų gynimas. 

Ta tvirtuma, kurioje gyvena garsi stab¬ 
meldžių žiniuonė - burtininkė, buvo apve- 

sta giliu grioviu; augštos ir storos jos 
sienos, iš drūčiausių sienojų sukrautos, 
galėjo sutalpinti daugybę žmonių. Taigi, 
išgirdę ateinant Kryžiuočius, žmonių mi¬ 
nios iš apylenkės subėgo i Pilėnus, Pilies 
vadas buvo Margelis su 4.000 kareivių. 
Netrukus pilį apstojo didelė Vokiečių ka¬ 
riuomenė. Dideliausios apgulimo mašinos 
pradėjo belsti tvirtumos sienas, bet nepa¬ 
prastai narsi ingula, Margelio paveizdą 
sekdama, be paliovos kamšė pramuštas 
spragas ir stumdė kopiančius Vokiečius 
nuo sienų griovin. Ilgai Kryžiuočių kariuo¬ 
menė negalėjo įveikti saujelės drąsių ir 
narsių Lietuvių. Tuo tarpu neprieteliai su¬ 
manė paimti pilį ugnimi. Paleido kelias 
dešimtis degančių šeivų (strėlių) ant tvir¬ 
tumos stogo; pilis ėmė liepsnoti. Tuomet 
išvydo Margelis, jogei nebelieka jokios vil¬ 
ties apsiginti, taigi nusprendė verčiau nu¬ 
mirti drauge su žmonėmis, negu pakliūti 
Vokiečių verguvėn. 

Jis liepia sukrauti didelį laužą vidu¬ 
ryje pilies, drauge su savo karžygiais iška¬ 
poja pilies žmones ir sumeta užmuštųjų kū¬ 
nus su visu pilies turtu ant liepsnojančio 
laužo. Kryžiuočiai, nustebę, kad niekas 
ant pylimų nebesigina, lukterėję inbėga 
degančion pilin. Spragoje pastoja jiems 

kelią tik vienas ricierius, neįsileidžia, ka¬ 
laviju kauja. Tat buvo Margelis, kurs su¬ 
turėjo Vokiečius, kad jie nepakliudytų jo 
draugams numirti. Pagalios atsitraukia jis 
atgal ir pats save nusižudo. Tuomet įsi¬ 
laužia užpuolėjai; juos nustebina netikėtas 
reginys: viduje liepsnojančios pilies Lietu¬ 
viai baigia žudyties kits kitą; prieš žiniuo¬ 
nę kunigę krinta nukapotos ricierių gai¬ 
vos, o kai paskutiniai žuvo, ji pati sau 
galą pasidaro ir žūva visi tvirtumos degė¬ 
siuose. 

Kryžiuočiai nusiminė, išvydę tokią Lie¬ 
tuvių dvasios galybę, susiturėjo ir nebėjo 
toliau Lietuvon, sugrįžo į Prūsus, ir su¬ 
grįžę stebėdamies įrašė knygon Pilėnų 
tvirtumos sugriovimą ir prakilnią jos ap¬ 
gynėją mirtį. 

Sandora su Lenkais. 

« 

Tuo metu viešpatavo Lenkijoje Vladi¬ 
slovas Lokietek, veiklus vyras ir taip-pat, 
kaip ir Gediminas, atkaklus Kryžiuočių 
priešininkas. Gerbdamas galingą kaimyną 
Gediminą, Lokietek geidė su juo suside- . 
rinti ir išvieno kovoti su Ordinu. Tuo tik¬ 
slu jis 1325 m. nusiuntė Lietuvon pasiun¬ 
tinius, teikdamas Gediminui sandorą ir 

prašydamas jo dukters Aldonos savo sūnui 
Kazimierui. Mielu noru sutiko Gediminas 
su Lokietek’o pasiūlymu. Aldona, lydima 
būriu tūkstančio ricierių, pasipuošusių ri¬ 
siu ir lokių kailiais, nuvyko Krokavon; ten 
per krikštą gavo Onos vardą ir buvo su¬ 
tuokta su Kazimieru. Lietuva neturėjo nė 
aukso nė sidabro kraičiui duoti kunigaik j 
štytei, bet su ja ėjo 24.000 lenkų, nelais¬ 
vėn paimtų, dabar gi Gedimino paleistų ir 
linksmai grįžusių savo tėvynėn. Sulig pa¬ 
darytos sandoros Gediminas kelius kartus 
padėjo Lokietek’ui kovojant su Kryžiuo¬ 
čiais. 

Viršenybė ant Didžiojo Naugardo ir Pskovo. 

Ir tolimos žiemių - rytų šalįs norėjo 
santarvės su Lietuva. Turtingos žiemių 
respublikos: Didysis Naugardas ir Pskovas 
šaukės Gedimino tiestoju ir tarpininku sa¬ 
vo reikalams. Didysis Naugardas net par¬ 
sikvietė globėju ir apgynėju jo sūnų Nari¬ 
mantą, pavedęs jam valsčius ir miestus. 

Tokiuo būdu Gediminui viešpataujant 
Lietuva buvo gerbiama kaimynų, viduje 
buvo santarvė ir galybė. Todėl mirus tam 
didvyriui, visa šalis gailėjosi jo, kaip tėvo. 

Gediminas mirė 1839 ar, kaip kiti sa- 

ko, 1340 metais, per vieną antpuolį Kry¬ 
žiuočių, kurie kuo-ne kas metai niokojo 
mūsų kraštą. Kryžiuočiai buvo apstoję pilį 
Panemunėje, Veliuoną; tvirtumos ingula 
buvo pavojuje, kai Gediminas ėjo jos va¬ 
duotų. Bet če per kovą buvo strėle nukau¬ 
tas ar, kaip kiti pasakoja, Kryžiuočių 
kulka. Kunigas krito negyvas karo lauke, 
sūnus nusinešė jo kūną, Kryžiuočiai gi, 
neįveikę pilies', buvo priversti atsitraukti 
nuo jos. 

Gediminas paliko septynius sūnus. Jų 
vardai šie: 

Montvydas, Liubartas, 

Narimantas, Karijotas, 

Algienlas, Jaunutis. 

Kęstutis, 

Jaunutis. 

Vilniuje nuo 1340 ligi 1345 metų. 

Gediminas prieš mirdamas paskirstė 
šalį tarp savo sūnų, o vienam, jaunėliui 
Jaunučiui, paskyrė Vilnių. Vyresnieji bro¬ 
liai gerbė tėvo valią. Kiekvienas jie valdė 
savo sritį, palikdami jaunėliui ramiai tu¬ 
rėti sau šalies sostinę. 

Bet kada po kelerių metų Lietuvai ėmė 
grasyti Kryžiuočių karas, Vilnius gi, sil- 

pnose Jaunučio rankose būdamas, turėjo 
pakliūti pirmas į neprietelių rankas, broliai 
nusprendė atimti iš Jaunučio pirmenybę. 

1844 metų pabaigoj Kęstutis nakčia iš¬ 
nešimų apstojo Vilniaus pilį, paėmė ją be 
kraujo ir sugavo Jaunutį nelaisvėn. Pas¬ 
kui jis pašaukė vyresnįjį brolį Algirdą iš 
tolimo Vitebsko valsčiaus ir pats, išsižadė¬ 
jęs valdžios, apskelbė jį Didžiuoju Kunigaik¬ 
ščiu. Kęstučio paveizdas, kurs mokėjo at¬ 
sižadėti savo garbės dėl šalies vienybės, 
patraukė ir kitus brolius. Algirdas be ko¬ 
vos įžengė didžiųjų kunigaikščių sostan, 
visi broliai prisiekė jam būti ištikimi, Jau¬ 
nučiui gi buvo pavesta Zaslavio kunigaikš¬ 
tija Baltarusijoj. 


Algirdas 

viešpatavo nuo 1344 ligi 1377 metų. 

Algirdo iškėlimas didžiuoju kunigaik¬ 
ščiu išgelbėjo šalį nuo naujo pavojaus. 
Kryžiuočių Ordino galybė vis ėjo didyn. 
Tuo metu jis paveržė Lenkijai Pamarį, iš 
Danijos nusipirko Igaunių (estų) šalį (žiūr. 
žemlapėlį), skelbė Vokietijoj naują kryžiaus 
žygį, ir visus savo viekus sujungė drau¬ 
gėn vienu tikslu užgrobti. 

Algirdui viešpataujant ir dar paskui 

per kelerius metus, t. y. nuo 1344 ligi 
1382 metą buvo devynios dešimtis Kryžiuo¬ 
čių antpuolių Lietuvon. Jiems atmušti buvo 
keturios dešimtis du lietuvių žygiai. Eilėje 
tų kovų su Ordinu Algirdas pralaimėjo 
kelius kartus, apie tai paskui papasakosi¬ 
me, bet visas šalies ribas sveikas išlaikė. 

Tėvynę ginant, nuolat jį rėmė Kęstutis, 
kurio valsčius tęsėsi pagal Kryžiuočių ribų 
ir susidėjo iš Žemaičių, Trakų kunigaikštijos 
ir dalies Lietuvių Rusies. Kęstutis buvo 
dešinioji Algirdo ranka, veik neatsitrauk¬ 
davo nuo jo kovose, ir ta tvirta abiejų 
brolių meilė, taip-pat ir tautos vienybė iš¬ 
gelbėjo tuomet Lietuvą nuo galutino vo¬ 
kiečių smūgio. 

Algirdo karai su Ordinu. Labiausia mi¬ 
nėtini įų atsitikimai yra šie: 

Žygis Inflentų žemėn. 

Nuopolis ant Strauos Upės 

Katino sugriovimas. 

Nuopuolis ties Ruduva. 

Žygis Inflentų žemėn 1345 m. 

Tai buvo vienintelis didis Algirdo žygis, 
pavojingas Kryžiuočiams ir laimingas lietu¬ 
viams. Visi kiti didieji tų karų atsitikimai 
buvo lietuviams smūgiai, sunkiausias gi 
iš jų buvo: 


— 72 — 


Kauno ir Kauno pilies išgriovimas 1362 m. 

Tvirtuose tos pilies mūruose, Vilijos ir 
Nemuno santeldyje, užsidarė Vaidatas, Kęs¬ 
tučio sūnus, su 2.000 kareivių. Artinosi 
Didysis Kryžiuočių Magisteris, Henrikas 
von Kniprode, kurs, vedinas daugeliu ka¬ 
riuomenės ir užsienio ricierių, tuojau ap¬ 
stojo pilį ir miestą. Tris savaites Kryžiuo¬ 
čiai ėmė Kauną; vokiečių taranai daužė 
apsaugoto miesto bokštus, ricieriai lįste 
lindo ant mūrų, Kryžiuočiai ant augštų 
medinių bokštų artinosi į miestą ir mėtė 
sviedinius į apgultuosius. Pilies ingula nar¬ 
siai, be poilsio kovojo; išgriovę sieną, Kry¬ 
žiuočiai išvyzdavo naują mūrą, ūmai pa¬ 
statytą, ir negalėjo prieiti ligi tvirtumos 
vidurio. Bet didysis kunigaikštis neatsiuntė 
apgynėjams išvaduotojų. Po ilgos kovos 
pilyje ištiko gaisras, padegtas neprietelių; 
ingula pasijuto beesanti liepsnoje. Ta va¬ 
landa pasinaudojo Kryžiuočiai, impuolė pro 
mūrų spragą ir paėmė nelaisvėn paskutinius 
36 lietuvius, norėjusius drauge su savo 
vadu prasimušti pro neprietelių tarpą. Kau¬ 
no sugriovimas paskui ilgai užsiliko žmo¬ 
nių atminime ir dar XVII amžių buvo gir¬ 
dėti Lietuvoje dainuojant, kaip liepsnojan¬ 
čioje pilyje drąsiai žuvusi Kauno kareivių 
ingula. 

Rupesnis krikščionių tikyba. 

Algirdas, kaip ir jo pranokėjai, supra¬ 
to krikščionijos reikalingumą ir tuo tikslu 
siekės ciesoriaus IV Karolio, prašydamas 
jo padėti. Ciesorius 1358 m. išsiuntė į jį 
pasiuntinius, kad pagreitinus Lietuvos ap- 
krikštydinimą. Tečiau viskas niekais nuėjo 
dėl Kryžiuočių gobšumo ir pinklių. Algir¬ 
das spyrėsi, kad Kryžiuočiai sugrąžintų 
Lietuvai žemes, atimtas iš Prūsų, Latvių 
ir Žemgalių, kad jų Ordinas išsikeltų už 
Dniepro, į tyrus pietų laukus tarp Rusies 
ir Totorių ir ten gintų Rusenus nuo lau¬ 
kinių Totorių užpuolimų. Su tomis sąlygo¬ 
mis nesutiko ciesoriaus pasiuntiniai ir ta¬ 
rybos niekais pasibaigė. 

Rūpindamasis krikščionija savo šalyje, 
Algirdas leido vienam virtusiam krikščio¬ 
nim didžiūnui, Petrui Goštautui, parsikvie¬ 
sti Vilniun Pranciškonus ir pastatydinti 
bažnyčią Dievo Motynos vardu. Senovės 
byla pasakoja, Petras Goštautas, uolus šv. 
tikybos skleidėjas, per stabmeldžių kilimą 
Vilniuje buvęs mirtinai nukankintas. 

Be karų su Kryžiuočiais kiti svarbus 
atsitikimai Algirdui viešpataujant buvo šie: 

Karai su Lenkija. 

Totorių nuveikimas ir Podolės prijun¬ 
gimas. 

Žygiai Maskvon. — Rytų Rusies prijun¬ 
gimas. 

Karai su Lenkija nuo 1349 ligi 1366 metų. 

Tų karų priežastis buvo susivaržy¬ 
mas dėl Voluiniaus. Beveik visą tą sritį 
valdė Liubartas, Gedimino sūnus, vedęs 
Voluiniaus kunigaikštytę, paskutinę tos 
žemės paveldėtoją; bet norėjo ingyti tą 
šalį ir Didysis Kazimieras, Lenkų kara¬ 
lius. Karas, dėl tos priežasties sukeltas, 
tris kartus buvo ištikęs ir baigėsi 1366 
metais sandora; sulig jo Lietuva ir Lenkija 
pasidalijo Voluinių. Didžioji Voluiniaus 
dalis su didžiaisiais miestais, Lucku ir 
Ostrogu, paliko Lietuvai, mažoji—su Vla¬ 
dimiru ir Kremencu atateko Kazimierui. 

Totorių nuveikimas ir Padolės užkariavimas 
1351-1363 m. 

Derlioji Padolė, ištysusi pagal Dniestro 
ir Bugo upes ligi Juodųjų jūrių, anuomet 
buvo Totorių nuniekta, jos gyventojai ge¬ 
rokai praretinti. Kur-ne-kur išsimėtę sodžiai 
ir kaimai, užsilikę toje šalyje, mokėjo 
dėklę Totorių baskakams. Niekas nedrįso 
stoti kovon su jais Padolės laukuose ir 
atimti iš jų tą 11 derliąją šalį. 


— 75 


Padolės išgrobimas iš Totorių rankų — 
tai Algirdo ginklo garbė. Didysis kunigai¬ 
kštis, padedamas savo narsių .sūnėnų, Ka¬ 
rijoto sūnų, sumušė tris totorių vadus ties 
Sinevadais (Sine-vody; šiandien Siniuchos 
upė) Padolėje, išvaikė ordas, jau ten įsi¬ 
gyvenusias, į dvi priešingi pusi: Kriman* 
ir Dunajaus intakos linkui. Kunigaikščiai 
Karijotaičiai apsigyveno Padolėje, atnauji¬ 
no iš-po griuvėsių senuosius miestus ir 
pradėjo statyti naujus. Iškilo tvirtumos: 
Kamenec, Smotrič, Bakota. Padolė buvo 
prijungta į Lietuvą. Tas Totorių išvijimas 
iš Padolės visiškai paliuosavo nuo jų Ki¬ 
jevo žemę, arba Ukrainą. — Kijevas , kurs 
tik kokiam laikui galėjo būti Gedimino 
užimtas, dabar galutinai buvo Algirdo pri¬ 
jungtas Lietuvai. Didysis kunigaikštis pa¬ 
sodino toj senovės sostinėj savo sūnų, 
Graikų apeigomis pakrikštytą, Vladimirą. 

Rytų Rusies (Sieversko) prijungimas. Žygiai 
Maskvon. 

Be Padolės ir Ukrainos, Algirdas užėmė 
Rytų arba Sieversko Rūsį su miestais: Mogūe- 
vu, BrensJcu ir Sieversko Naugardu. Tos žemės, 
naminių karų nuvargintos, Totorių rinkliavo¬ 
mis nuplėštos, geruoju pasidavė Lietuvai, 

jos gi globa davė toms žemėms pageidau¬ 
jamą ramumą. Bet didysis Maskvos kuni¬ 
gaikštis, Dono Dimitrijus, negalėjo ramiai 
žiūrėti į Lietuvos užgrobimus. Ir jis no¬ 
rėjo prijungti Rūsį į savo valstybę. Dimi- 
trijaus pasiuntiniai atvyko pas Algirdą, 
ugnim ir kardu nešini, ir apskelbė jam 
karą. Teciau ir justi nepajuto Dimitrijus, 
kaip Didysis Kunigaikštis, sumušęs pake¬ 
liui Rusų vadus, veikiu žygiu atvyko ir 
staigu stojo prieš Maskvos mūrus 1368 
metais. 

Dimitrijus prašė santaikos. Pasakoja¬ 
ma, jogei jis atėjęs Lietuvių stovyklon ant 
kalno, vadinamo Poklonna, ir pasiūlęs Al¬ 
girdui atsipirkimą auksu ir sidabru, taip- 
pat žadėjęs patogias sąlygas, kad tik santaika 
įvyktų. Didysis kunigaikštis sutikęs, Di- 
mitrijaus prašomas, ir nuėjęs nuo Maskvos. 
Sekančiais metais Algirdas dar du kartu 
susidūręs su Dimitrijumi, Lietuvių kariuo¬ 
menės būriai stoję ties Maskva. Tų karų 
galas buvo toks, kad Algirdo valdžia su¬ 
tvirtėjo Rytų Rūsyje, o jo Maskvos žygiai 
taip giliai įsidėjo žmonių atminiman, kad 
ligšiol Polocko žemėje teberodoma dideli 
pylimai mišku apaugę,vadinami Algirdo keliu. 

Pažvelgę į plačias Lietuvių valstybės 
ribas Algirdui viešpataujant, matome, jo- 

gei jos daug didesnės, negu prie Gedimino. 
Lietuva pasiekė savo galybės viršų. Vo- 
luinius, Ukraina, Padolė ir Rytų Rusis 
tapo jos provincijomis, ir tokiuo būdu Lie¬ 
tuvos ribos siekėsi dviejų jūrių, Baltųjų ir 
Juodųjų. Vienas pavojus temdo taip di¬ 
džios valstybės klotį: tas pavojus tai amži¬ 
nas neprietelis—Kryžiuočių Ordinas. Ir 
vieno daikto kaskart labiau ima stigti: 
stinga krikščionių tikybos šviesos, kurios 
Lietuva tiek kartų buvo troškusi. 

Algirdas baigė savo amžių 1377 me¬ 
tais. Pirmoji jo žmona buvo Marija, Vi¬ 
tebsko kunigaikštytė, antroji —Julijona, 
Tveriaus kunigaikštytė. Jo sūnus ir duk¬ 
ters dar prie gyvos tėvo galvos virto krikš¬ 
čionimis. 

Iš dvylikos Algirdo sūnų buvo gar¬ 
siausi: 

Iš vyresniosios Ii- Iš jaunesniosios lini- 
nijos: jos: 

Vingautas (Andriejus), Jogaila ( Jogelė), 
Kaributas (Dimitrijus). Skirgaila (Skirgelė), 

Karigaila (Karigelė), 
Lengvenis (Simanas), 
Svidrigaila (Svidri - 

gėlė). 

Jogaila 

pirmą kartą yiešpatavęs nuo 1377 ligi 1381 metų. 

Mirštančiam Algirdui Kęstutis, ištiki¬ 
mas jo brolis, prižadėjo pasodinti Lietuvos 
sostan Jogailą, mylimąjį Algirdo sūnų. Mat 
Jogaila nebuvo vyriausias brolių tarpe ir 
be dėdės pagalbos nebūtų įstengęs pasiek¬ 
ti didžiojo kunigaikščio valdžios. Kęstu¬ 
tis ištesėjo prižadą ir atidavė Jogailai 
Vilnių drauge su viso krašto viršenybe. 

Juk pavydžiai žvairavo vyriausias gi¬ 
minėje Vingautas — Andriejus, Polocko ku¬ 
nigaikštis, į brolio išaugštinimą. Jis slap¬ 
čia susituršė su kardininkų Ordinu Inflen- 
tuose, paskui susitaręs su Dimitrijumi, 
Didžiuoju Maskvos kunigaikščiu, impuolė 
Rytų Rusin ir užgrobė nemažą krašto 
sklypą. 

Pavojus ėmė grasyti Lietuvai iš rytų, 
bet dar blogiau buvo jai silpnas ir nepa¬ 
stovus jauno Jogailos būdas. Pataikūnų 
dvaronių apsiaustas, ėmė bodėties gerais 
senelio dėdės patarimais, norėjo, kad tas 
visiškai nebesikištų į Lietuvos valdymą. Kry¬ 
žiuočiai tuojau pastebėjo blogus Jogailos 
palinkimus ir ryžos jais pasinaudoti Kęs- 
stučio pražūčiai. Taigi inkalbėjo inta- 
riamam kunigaikščiui, Kęstutis tykojąs nu- 

mesti jį nuo sosto ir paglemžti sau visą 
Lietuvą; todėl vienintelis Jogailos išsi¬ 
gelbėjimas esąs sandoroje su Ordinu 
ir atėmime iš dėdės viso, ką tas turėjo. 
Netaurusis Jogaila davėsi apsigauti ir susi- 
turšė su Kryžiuočiais apgaulingu suokalbiu 
Kęstučiui pražudyti. 

Prasidėjo kruvini antpuoliai į Žemai¬ 
čius ir į Kęstučio pilis. Ilgai negalėjo per¬ 
manyti senelis Kęstutįis, kodėl Kryžiuočia 
aplenka Jogailos valsčius ir tik jo žemes 
niokoja, kodėl sūnėnas nesiskubina jam 
pagalbon. Pagalios pasiekė ir jį girdas, 
Jogailą susiderinus su tėvynės nepriete¬ 
liais. Kęstutis, matydamas tame savo pa¬ 
ties pražūtį ir viso krašto nelaimę, ryžos 
numesti nuo sosto netaurųjį sūnėną. 

Jis netikėtai apstojo Vilnių, paėmė mie¬ 
stą ir suėmė Jogailą. Dabar Kęstutis tu¬ 
rėjo visą teisę smarkiai nubausti sūnėną, 
tečiau pasielgė šuo juo švelniai ir malo¬ 
ningai. Algirdo vardas apsaugojo jo sūnų 
nuo teisingos pabaudos. Jogaila turėjo tik 
atsižadėti valdžios; kai prisiekė klausyti 
dėdės, buvo paleistas ir nuvyko sau pa- 
vestajin valsčiun, Vitebskan ir Krevėn. 

Kęstutis 

viešpatavęs nuo 1381 ligi 1382 metų. 

Neilgai tepatverusi Kęstučio valdžia 
Lietuvoje nepasižymėjo jokiuo svarbesniu 
veikalu. Teciau visas jo gyvenimas buvo pa¬ 
dėtas tėvynei ginti. Keli atsitikimai, isto¬ 
rijos užrašyti, ryškiai mums vaizdiną to 
tikro senovės Lietuvos karžygio būdą. 

Visą savo gyvenimą Kęstutis praleido 
ant arklio, pražilo nuolat besikaudamas su 
Kryžiuočiais, ir nors įnirtęs naikino tuos 
nenumaldomus neprietelius, tečiau buvo 
žmoniškas ir prakilnus, dorai elgdamasis 
su nuveiktaisiais. 

Per vieną kovą buvo sugavęs neva¬ 
lyvąjį Kryžiuočių vadą, komandorių Surba- 
chą, kurs buvęs išžudęs daugybę Lietuvių 
ir pelenais paleidęs jų kaimus. Žmonės no¬ 
rėjo sudeginti jį dievams, bet kunigaik¬ 
štis pasipriešino ir paliko belaisvį gyvą. Kitą 
kartą Kęstutis tamsia nakčia buvo paėmęs 
Kryžiuočių pilį Johanisburgą ir su žiburiu 
inėjęs vidun pilies. Netikėtai užspeistoji in- 
gula tarė, kad jai galas atėjęs; Kęstučio 
kareiviai norėjo iškapoti visus inkyrėjusius 
Vokiečius. 

Netrukus iš tarpo Kryžiuočių išėjo prie¬ 
šais pilies komandorius Otton’as, senelis, 
žaizdomis nudėtas, ir tarė Kęstučiui, nusi- 

plėšęs nuo krūtinės šarvus: „Kunigaikšti, 
nužudyk mane, tik paleisk gyvus mano 
žmones“. Pagailo Kęstučiui, išgirdus tuos 
prakilnius žodžius. Jis ne tik gyvą paliko 
visą ingulą, bet dar paleido liuosus patį 
komandorių ir dar keturius ricierius, jo 
pasirinktus. 

Kęstutis du kartu buvo patekęs Kry¬ 
žiuočių nelaisvėn ir abu kartu nuvyko jam 
iš jos pabėgti. Kai 1361 m. buvo pagau¬ 
tas vienoje kovoje, nudžiugęs Didysis 
Magisteris liepė atlaikyti padėkos pamal¬ 
das Marienburgo bažnyčiose. Magisteris 
džiaugėsi taip nepaprastu belaisviu ir pa¬ 
sodino jį Marienburgo pilin, pristatęs jam 
stiprią sargybą. Magisteris tečiau gerbė 
Kęstutį, liepė patogiai jį laikyti, kad nieko 
nestigtų, ir pristatė jam savo ištikimą tar¬ 
ną Alfą, apkrikštytą Lietuvį. Tuo tarpu 
Alfas, bešnekėdamas su kunigaikščiu savo 
tėvų kalba, pajuto savo širdyje užmirštą 
tėvynės meilę, per aštuonius mėnesius Kę¬ 
stučio nelaisvės priprato į jį ir ryžosi pa¬ 
dėti Kęstučiui pabėgti. Taip ir atsitiko: 
jam padedant, Kęstučiui pavyko nejučio¬ 
mis išmušti kalėjime skylė; naktį virve 
nusileido nuo mūro ir abu su Alfu, apsi¬ 
vilkę baltais Kryžiuočių apsiaustais, sėdę 
ant išanksto pabalnotų arklių, nepažinti 

praėjo sargybą ir laimingai pabėgo. Sugrį¬ 
žęs savo šalin, Kęstutis iš Trakų nusiuntė 
Didžiajam Magisteriui padėką už patogias 
vaišes, pridurdamas, kad jei kuomet pa¬ 
vyksią jam sugauti patį D. Magisterį ar 
kitą kurį Ordino vyresnįjį, būtinai jiems 
parūpįsiąs pas save tikresnį būstą. 

Kai senatvėje nėknomet netroškęs val¬ 
džios, Kęstutis netikėtai patapo visos ša¬ 
lies valdovas, jis dėlto nepadėjo ginklo; 
labai mylėdamas tėvynę, tuojau pašaukė 
tautą kovon su Kryžiuočiais. Matome, kaip * 
toje kovoje Lietuviai pirmą sykį vartoja 
paraku šaunamas patrankas ir Kęstučio 
vadovaujami mokosi apsieiti su savo ne¬ 
prietelių ginklu. 

Bet Kęstučio valdžiai nebuvo lemta il¬ 
gai patverti. Žemaičiai ir Lietuviai mielu 
noru klausė jo paliepimų, Rusenai gi, ku¬ 
rių žemės dideliausi plotai priderėjo į Lie¬ 
tuvą, norėjo, kad sugrįžtų Jogaila; pats 
Vilnius nemėgo Kęstučio; būtent pačių jo 
gyventojų tarpe susidarė žmonių būrys, 
kurs nutarė atiduoti Vilnių Jogailai, jei tik 
gera proga atsitiktų. 

Jogaila atima Vilnių. 

Proga neužilgo atsitiko. Dimitrijas Ka¬ 
ributas, Jogailos brolis, atsisakė klausyti 
Kęstučio. D. Kunigaikštis išėjo Rytų Rusin 
nubaustų sūnėno; ta valanda pasinaudojo 
sąkalbininkai. Vilniaus- pilis, mažos ingu- 
los saugoma, buvo užimta, ištikimi Kęstu¬ 
čio kareiviai išžudyti arba išvaikyti. Jogai¬ 
la inėjo sostinėn. Jogaila išanksto nusi¬ 
manė laimėsiąs, nes su daugeliu jo ša¬ 
lies pataikūnų ėjo jam pagalbon dar In- 
flentų ir Prūsų kryžiuočiai. Grįždamas 
Kęstutis išvydo Vilnių ir savo Trakų pilį 
priešininko rankose. Bet Žemaičiai paliko 
jam ištikimi. Kęstutis sustatė eilėmis ir 
kartu su savo sūnumi Vytautu ruošėsi 
kovon. 

Tuo tarpu, besiruošiant kovon ateina 
į Kęstutį Jogailos pasiuntiniai, savo pono 
vardu siūlo jam santaiką ir kviečia, kad 
drauge su Vytautu vyktų Jogailos stovy- 
klon pasikalbėtų dėl santaikos sąlygų. Jo¬ 
gaila buvo prižadėjęs per savo pasiunti¬ 
nius abiem kunigaikščiam visišką nepalie- 
čiamybę. Tuo prižadu intikėję, Kęstutis su 
Vytautu ramus vyko Jogailos stovyklom 
bet če jų laukė biauriausia apgaulė. Ap¬ 
spito priešininkai abu kunigaikščiu ir 

suėmę nugabeno juos Vilniun. Netaurus 
Jogaila liepė grandinėmis apkalti senelį 
dėdę Kęstutį ir išsiuntė Krėvės kalėjiman. 
Ten pasodintas tamsiame pilies bokšte, 
narsus senelis gyveno paskutines valandas. 
Po kelių dienų impuolė nakčia kalėjiman 
pasiųsti budeliai ir nužudė beginklį kar¬ 
žygį 

Kai-kurie istorikai sako, kad Jogaila 
nenorėjęs dėdės mirties ir kad ta nedory¬ 
bė be jo žinios įvykusi. Tečiau šiaip ar taip 
krito ant jo sąžinės sulaužymas duotojo 
žodžio ir nedovanotinai nedoras atsilygini¬ 
mas savo geradariui. 

Kad paslėpus nedorybę ir dėl to, kad 
Kęstutį mylėjo visi žmonės, jo kūnas iš¬ 
kilniai buvo atvežtas Vilniun ir senovišku 
papročiu puikiomis apeigomis sudegintas 
ant didelio laidotuvių laužo. 

Kęstučio pati, Vytauto motyna, buvo 
Birutė, deivės Praurimės vaidiliote, iš Pa¬ 
langos apylenkės Žemaičiuose. Iš šešių 
Kęstučio sūnų garsiausi buvo: Vytautas, 
Vaidotas ir Zigmantas. 

Jogaila vėl 

Didysis Lietuvos kunigaikštis nuo 1882 m. Lenkų kara¬ 
lius nuo 1386 ligi 1434 metų. 

Antrą kartą įžengęs sostan, Jogaila 
visų-pirma išgiežė savo apmaudą ir ker¬ 
štą. Nepanašus darbais į doruosius savo 
pranokėjus, tėvą ir senelį, savo pasielgi¬ 
mais jis atminė kruviną senovės Vaisti¬ 
ninko ir Trainaičio metą. 

Prakilnesnieji Kęstučio šalininkai: But¬ 
rimas ir Vydimantas padėjo savo galvas 
po kalaviju. Nepasigailėjo Jogaila nė dėdės 
giminės; net Vytautas, pusbrolis ir iš ma¬ 
žų dienų Jogailos draugas, turėjo drebėti 
dėl savo gyvatos. Vytautas, iš sielvarto 
susirgęs, buvo uždarytas kalėjime, kur 
prieš kelias dienas buvo nužudytas Kęstu¬ 
tis. Tėvo neprieteliai dabar tykojo ir jam 
galą padaryti. Iš to pavojaus išgelbėjo 
kunigaikštį atsidėjimas vienos sodietės 
merginos, kunigaikštienės Onos, Vytauto 
moters, tarnaitės; kunigaikštienei buvo lei¬ 
sta lankyti vyrą kalėjime. Dora mergina 
pasiryžusi numirti dėl savo kunigaikščio, 
paliko jo vietoj ir per dvi dieni taip gerai 
buvo apsimetusi ligoniu kunigaikščiu, 
kad kalėjimo prievaizda nesuprato tos gud¬ 
rybės. Bet kai trečion dienon viskas išėjo 

aikštėn ir narsi Alena paliepus įnirtu¬ 
siam pilies viršininkui buvo nužudyta, 
Vytautas bėgo per Valkaviškį ir Brestą 
Mozūrų žemėn pas savo svainį, kunigaikš¬ 
tį Jonušą ir ten rado prieglaudą. 


Vytauto sandora su Kryžiuočiais. 

Viešėdamas pas Janušą, Vytautas iš- 
pradžių nenorėjo nieko daryti, kas galėtų 
pakenkti tėvynei. Teisybės vardu kalbina 
Jogailą, prižada klausyti jo valdžios, by- 
tik D. kunigaikštis sugrąžintų jam tėvo 
palikimą. Tečiau neišklausė Jogaila teisin¬ 
go prašymo. Atidavė Žemaičių dalį savo 
talkininkams Kryžiuočiams, Vytauto tėvyš- 
kę — Trakus atidavė į gobšo Skirgailos ran¬ 
kas, Vytautas gi paliko be nieko. Toks 
neteisingas Jogailos pasielgimas buvo karo 
priežastis; Vytautas, neįstengdamas savo 
galia atgauti tėviškės, nuvyko į Kryžiuo¬ 
čius ir prašė jų pagalbos. 

Kryžiuočiai pasinaudojo brolių nesan¬ 
tarve ir mielu noru davė jam pagalbą; 
kunigaikštis, jų kuriuomenės būriu vedi¬ 
nas, impuolė Lietuvon, sukurstė Žemaičius 
prieš Jogailą, atgavo dalį savo valsčiaus 
ir, kadangi tą savo laimėjimą buvo kaltas 

Ordino pagalbai, pasižadėjo klausyti Kry¬ 
žiuočių ir apsikrikštydino vardu Vigandas. 

Tuomet pamatė Jogaila, kad padaryta 
pusbroliui skriauda užtraukė ant visos ša¬ 
lies karą ir nelaimes. Ryžos susitaikinti su 
Vytautu ir išpildyti jo teisingus reikala¬ 
vimus. Todėl slapta išsiuntė į jį pasiunti¬ 
nius, išdėdamas jam, kad norįs taikinties, 
ir prižadėdamas duoti Vytautui vietoje se¬ 
nųjų valsčių didelius plotus Lietuvos Rūsyje 
su Gardino, Bresto ir kitais miestais, jei¬ 
gu jis atstosiąs nuo kryžiuočių. 

Vytautas taikosi su Jogaila. 

Gavęs tokį prižadą, Vytautas nebeno¬ 
rėjo daugiau likti Kryžiuočių sąjungoj, ne¬ 
ištesėti gi žodžio Kryžiuočiams nebskaitė 
sau nuodėme. Prasimėtęs reikalu ramiai 
išvyko iš Prūsų ir staigiu antpuoliu paė¬ 
mė ir sudegino kelias Kryžiuočių tvirtu¬ 
mas, paribyje buvusias. Paskui, susijungęs 
su Jogaila,apstojo Kauno pilį, nesenai Kry¬ 
žiuočių atnaujintą. 

Kitados Vaidatas padarė garsiu Kauną, 
karžygiškai gindamas jį nuo Kryžiuočių. 
Dabar atbulai: Jogaila su Vytautu neišsa¬ 
komu vargu ėmė ta Lietuvių miestą, pilną 
Kryžiuočių. Kauno mūrus, dešimtį pėdų 

storumo, per visą mėnesį daužė Lietuvių 
patrankos, negalėdamos privesti narsaus 
ingulos vado pasiduoti. Pagalios ugnim 
grasomi Kryžiuočiai padėjo ginklą. Paėmus 
Kauną, nebesunku buvo išvaduoti visas 
kraštas. Laimė švietė susitaikinusiem bro¬ 
liam; įvairios Kryžiuočių pilįs, naujai pa¬ 
statytos Lietuvių žemėj, pateko į apgalė¬ 
toji!, Jogailos ir Vytauto, rankas su pat¬ 
rankomis ir su maisto sandėliais. Kryžiuo¬ 
čiai būriais bėgo arba davėsi nelaisvėn. Tas 
brolių susitaikinimas, taip reikalingas vi¬ 
sam kraštui, įvyko 1384 metais. 


Derybos dėl Jogailos jungtuvių su Jadvyga, 
Lenkų karalaite 1385 m. 

Lietuvai artinosi didi atsivertimo va¬ 
landa. Kryžiuočiai suvėlino ją šimtu dvi¬ 
dešimčia metų, suturėję mūsų tautą nuo 
tikybos ir nuo civilizacijos. Antgalo Apvaiz¬ 
da atmetė tą nedorą įrankį, ir krikščio¬ 
nijos geradarybė pasiekė Lietuvą per Len¬ 
kiją 

Ligšiol kaimynės tautos, lietuvių ir 
lenkų, beveik nepasižino, ir susitikdavo tik 
karo lauke. Žinome Gedimino sandorą su 
Vladislayu Lokieteku, kurią sustiprino 

Didžiojo Kazimiero susituokimas su Aldona. 
Bet tai buvo tik lyg ženklas Unijos, turė¬ 
jusios kada įvykti, pati sandora buvo ne¬ 
ilgam. 

Katroj tautoj yra pirma kilęs sumany¬ 
mas amžius tverusio susijungimo, dar lig- 
šiol nežinoma. Bet kada 1385 m. jaunutė 
karalaitė Jadvyga, D. Kazimiero anūkė, 
paveldėjo Lenkų sostą, Jogaila buvo tarpe 
kunigaikščių, siekusių jos rankos ir Lenkų 
karūnos. Niekas nebuvo pasišovęs bran- 
gesniomis dovanomis ir didesniais prižadais, 
kaip jis. Jogaila žadėjo su visa tauta pri¬ 
imti krikščionių tikybą, išlyginti visus Len¬ 
kų karalijos nuostolius, sujungti su Lenkija 
visam laikui Lietuvą ir rusenu žemes. 
Taip pageidaujami Lenkijai prižadai bežiū¬ 
rint palenkė jam lenkų širdis, maldingoji 
gi Jadvyga, matydama, kaip didis darbas 
pridera nuo jos valios, padarė auką iš sa¬ 
vo širdies parinkimo: jai buvo mielesnis 
Vilhelmas, Austrijos kunigaikštis, tečiau 
atidavė ranką Didžiajam Lietuvos kuni¬ 
gaikščiui. 

Jogailos jungtuvės ir karūnavimas Krokavoj 
1386 m. 

Tad nuvyko Jogaila su Vytautu, su keliais 
broliais ir su daugybe Lietuvių ricierių pa¬ 
lydovų Krokavon, viešai apsikrikštydino 
Vladislavo vardu, paskui, sutuoktas su Jad¬ 
vyga, buvo vainikuotas Lenkų karaliumi. 
Kelias dienas truko Krokavos pilyje puikus 
vestuvių pokylis, džiaugėsi miestas ir visa 
šalis, nes dvi tautos, ligtol nesuteikusios, 
susiderino brolybės junge. Iš karaliaus bro¬ 
lių tarpo vienas, jauniausias, Vygantas, 
drauge su Jogaila pasikrikštijo; kiti broliai 
anksčiau buvo apsikrikštiję Rymo ar grai¬ 
kų krikštu. Vytautas gi, kurs dar nebuvo 
patvirtintas tikyboje, atnaujino jos išpaži¬ 
nimą, pasilikdamas seniau priimtą Aleksan¬ 
dro vardą. 

Krikščionija ir doros Jadvygos paveiz- 
das pakeitė geran Jogailos būdą; nuo to 
laiko jis tapo uolus krikščionis savo tikyba 
ir darbais. Koks gi buvo Kryžiuočių ūpas 
taip atsitikus? 

Kryžiuočiai, begalio apmaudo paimti, 
nustoję, pagalios, vilties kada-nors užgrobti 
Lietuvą, jos valdovui tapus krikščionim, 
tad parodė savo kerštą kruvinu ir baisiu 
antpuoliu. Būtent, kai Krokavos bažnyčios 

skambėjo padėkos maldomis dėl Lietuvos 
atsivertimo, Kryžiuočiai, padedami nepa¬ 
klusnaus Jogailos brolio, Vindauto-Andrie- 
jaus, impuolė neapsaugo ton šalin, ugnim 
ir kardu nuniokojo aštuonioliką apskričių 
Lietuvos viduryje ir išsivedė nelaisvėn tris 
tūkstančius žmonių. 

Atbėgo Vytautas su Skirgaila, karaliaus 
atsiųsti, gelbėtų tėvynės. Atėmė Poloc¬ 
ką, o kun. Andriejus buvo suimtas ir pa¬ 
sodintas kalėjimam 

Lietuvos krikštas 1387 m. 

Šalis nurimo; Vladislovas Jogaila su¬ 
grįžo Vilniun atiteistų savo didžiojo pri¬ 
žadėjimo; su juo drauge buvo karalienė 
Jadvyga ir Lenkai vyskupai. Karaliui pa¬ 
liepus, buvo sudaužyta dievaičių stabai, 
užgesintos šventosios ugnįs, stabmeldžių 
šventyklos sugriautos. Ant didelio Lietu¬ 
vių valstybės ploto visa Rusis jau senai 
buvo pakrikštyta graikų būdu. Pati Lietuva 
ir Žemaičiai dar neišmanė Kryžiaus. To¬ 
dėl Jogaila su Lenkais kunigais visus me¬ 
tus važinėjo po šalį, ir kadangi beveik 
niekas dvasiškių nemokėjo Lietuvių kalbos, 
Jogaila ne kartą pats stodavo sakyklon 
ir aiškindavo susirinkusiems šv. tikybos 

tiesas; po to Neries (Vilijos) ir kitų Lietu¬ 
vos upių pakrantėmis rinkosi minios; šlak¬ 
stė jas kunigai vandeniu, duodami vardus, 
ir dalijo žmonėms dovanas baltų runų. 

Vilniuje ant Perkūno šventyklos griu¬ 
vėsių Jogaila pastatydino katedros bažny¬ 
čią šv. Stanislavo vardu, daugelyje kitų 
miestų ir miestelių pristatė bažnyčių, pa¬ 
galios, pavedęs Lietuvą savo broliui Skir¬ 
gailai , kad jo vardu valdytų, grįžo Len¬ 
kijon, kuri buvo reikalinga jo valdžios. 




IV DALIS. 


Lietuva susijungusi su Lenkija. Nuo Jo¬ 
gailos ligi Zigmunto Augusto mirties 
1572 m. 


Skirgaila 

valdo Lietuvą nuo 1387 ligi 1392 m. 

Šalies valdžios atidavimas Skirgailai 
buvo karaliaus klaida. Mat tas brolis, kurį 
taip išaugštino ant kitų, buvo labai neva¬ 
lyvas ir nesugebąs valdyti. 

Skirgaila, kurs puotomis laiką leido, 
savo girtuokliavimu ir savo neteisybėmis 
sukėlė Lietuvių pasipiktinimą ir neapy¬ 
kantą. Blogiausia tai, kad tas kunigaikš¬ 
tis, senai nemėgstąs Vytauto, ėmė siun¬ 
dyti karalių ant jo, kurstyti pirmykštį neį- 
sitikėjimą. Karalius intikėjo Skirgailos pra¬ 
manyta pasaka, kad Vytautas esąs jo ne¬ 
prietelis, taigi vėl ėmė jį persekioti ir įme¬ 
tė kalėjiman pasiuntinius, per kuriuos 
Vytautas stengėsi išsiteisinti. Vytautui 



— 94 


gyventi Gardino valsčiuje kasdien buvo 
pavojingiau. Skirgaila kaskart smarkiau 
spaudė jį savo kieta prievarta. Kada pa¬ 
galios pavojaus grasomą kunigaikštį pa¬ 
siekė girdai, gal neteisingai, jogei Skirgai¬ 
la sumanęs jam galą padaryti, Vytautas 
šoko kovon su savo persekiotoju. Išpasalų 
tykojo paimti Vilnių, išvyti Skirgailą iš 
sostinės ir pats Didžiuoju kunigaikščiu 
apsiskelbti. Bet tas sumanymas išėjo aik¬ 
štėn, Vytautas gi, nujauzdamas visą įžei¬ 
stojo kerštą ant savęs, pasiėmė savo šei¬ 
myną, prietelius ir vėl iškeliavo į Kryžiuo¬ 
čius, antru atveju prižadėdamas jiems pa¬ 
klusnumą už pagalbą prieš Skirgailą ir 
karalių. 


Vilniaus apgulimas 1390 m. 

Naminis karas brolių tarpe, visų-blo- 
giausias karas ėmė siąusti Lietuvoje. Re¬ 
gėsime, kaip per dvejus metus visa šalis 
bus ugnim ir kardu žudoma, ligi Karalius 
Vladislovas dešimteriopai neatlygįs Vytau¬ 
tui padarytos nuoskaudos. 

Tuo tarpu Kryžiuočiai, skelbdami po 
Europą, jogei Lietuvos pakrikštijimas esąs 
vienas melas, įstengė surinkti Prūsuose 
daugybę užsienio ricierių. Prancūzai, An- 

glai, Vokiečiai, tomis paskalomis ištiesų 
tikėdami, ėjo gelbėtų Ordino, kuriam gra¬ 
sąs pavojus; Anglus vedė būsimas Angli¬ 
jos karalius Henrikas IV. Su tais būriais 
susijungė Vytautas, Žemaičiais vedinas; 
kariuomenė apstojo Vilnių, norėdama pa¬ 
imti miestą antpuoliu ar badu. 

Vilnius tuomet turėjo dvi apsaugos 
pili: vieną pakalnėje, vadinamą žemutine, 
kurios viduje buvo katedra ir kuriai vado¬ 
vavo narsus kunigaikštis Karigaila, tikras 
karaliaus brolis; antroji pilis, nugštutinė, 
stovėjo ant kalno, ligšiol vadinamo Gedi¬ 
mino kalnu; joje buvo užsidariusi lenkų 
ingula. Visa neprietelių galybė užgulė že¬ 
mutinę pilį. Po narsių apgultųjų pastangų, 
Kryžiuočiai įsigriovė tvirtumon, kruvinoje 
kovoje krito Karigaila, iš priešingosios pu¬ 
sės — Tautvilą, Vytauto brolis. Tvirtuma 
pavirto pelenais. Tečiau augštutinė pilis 
istengė atsiginti ir po penkių apgulimo 
savaičių kariuomenė nuėjo nuo Vilniaus. 

Šalis buvo begalo nuniokota, bet ir 
tai dar neintikino Jogailos, kad gimtoji 
Lietuva reikia kitaip valdyti. Tik kai an¬ 
tras kryžiaus žygis, D. Magisterio, Kon¬ 
rado Vallenrodo, vedamas, nuniokojo Pane¬ 
munio sritį, Skirgaila gi nesugebėjo sui¬ 
rusioje šalyje palaikyti tvarkos, karalius 

ryžosi atimti iš jo valdžią, atlyginti Vy¬ 
tautui skriaudas ir duoti jam tai, ko jis 
taip karštai troško, tariant visos Lietuvos 
valdžią. Jogailos pasiuntinys rado Vytautą 
stovykloje ties Gardinu, sergantį tėvynės 
nelaimėmis, tečiau ir ketinti neketinantį 
nusilenkti. Troško Didžiojo kunigaikščio so¬ 
sto ir kai pasiuntinys karaliaus vardu pa¬ 
siūlė jam tą valdžią, Vytautas antrą kartą 
atsižadėjo Kryžiuočių ir, susitikęs su Jo¬ 
gaila, karaliene Jadvyga ir Skirgaila Vil¬ 
niuje, viešai prisiekęs būti ištikimas kara¬ 
liui ir Lenkų karūnai, įžengė Didžiosios 
kunigaištijos sostan 1392 m. 

Skirgailai, taip-pat suteikęs jam Di¬ 
džiojo kunigaikščio vardą, karalius davė Ki¬ 
jevą ir Rusenu žemes, bet tas kunigaik¬ 
štis begyveno jau tik ketverius metus, 
jam gi mirus, Rusis perėjo taip-pat Vy¬ 
tauto valdžion. 


Didysis Vytautas. 

nuo 1392 ligi 1430 metų. 

Išminties dovanomis prakilnesnis už 
Gediminą ir Algirdą, ir kaip Kęstutis ko¬ 
voje narsus, Vytautas garbingai viešpata¬ 
vo Lietuvoje arti keturių dešimtų metų 

ir buvo paskutinis galingas valdovas at¬ 
skiroje mūsų istorijoje. 

Turėdamas Didžiojo kunigaikščio var¬ 
dą, jis betgi pripažino savo viršininku ka¬ 
ralių Vladislovą Jogailą ir buvo jam kol- 
gyvas ištikimas. Bet baisiai atkeršijo jam 
Kryžiuočiai už tai, kad du kartu davęs 
žodį jo neištesėjo. Du Vytauto sūnų, Jo¬ 
nas ir Jurgis , palikti Ordino rankose už¬ 
statu, staigu mirė nunuodyti; nuodų jiem 
uždavęs Kryžiuotis Sonnenberg'as. 

Svarbiausi atsitikimai Vytautui valdant 
buvo šie: 

Sukilusių kunigaikščių nuramdymas. 

Kryžiuočių nuveikimas ties Grunvaldu 
(Žalgiriu) 1410 m. 

Vilniaus unija 1401 m. Horodliaus 
unija 1413 m. 

Žemaičių krikštas 1413 m. 

Karai su Totoriais. Intekmė Aukso ir 
Krimo Ordoje. 

Žygis D. Naugardan. 

Suvažiavimas Lucke 1429 m. 

Sukilusių kunigaikščių nuramdymas. 

Vytautas rado Lietuvą nubėdnėjusią ir 
nuniokotą. Juo labiau pats karais buvo 
tam nusikaltęs, juo labiau norėjo sugrą- 

žinti tėvynei rimtį ir gerovę. Bet sukili¬ 
mai Jogailos brolių, nenorėjusių pripažinti 
ant savęs naujos valdžios, sunkino jam 
pirmuosius valdymo metus. Tečiau netru¬ 
kus suprato nerangus kunigaikščiai, su 
kaip kietu valdovu tenka jiems susidurti. 
Svidrigaila dėl nepaklusnumo buvo išvary¬ 
tas iš Vitebsko, o Kaributas —iš Naugardė- 
lio. Kai povaldis Smolensko kunigaikštis 
buvo įsimanęs nebeklausyti, Vytautas paė¬ 
mė Smolenską ir prijungė jį į Lietuvą 
1395 m. Mirus Skirgailai, Kijeve pasodino 
savo vietininką, ginklu paėmė Padolės nepa¬ 
klusnius miestus, pagalios, padaręs tvarką 
visoje šalyje, kelius kartus sumušė Toto¬ 
rius tolimose tyrose. Visi sudrebėjo prieš 
galingą valdovą, o Jogailos broliai ėmė 
jo klausyti, matydami Vytautą esant tiek 
stangų, kiek teisingą. 

Antgalo atėjo valanda ir su Kryžiuo¬ 
čiais atsilyginti. 

Kova ties Grunvaldu ir Tannenbergu 1410 m. 

Tuo tarpu Kryžiuočių Ordinas darba¬ 
vosi savo paties pragaiščiai. Nežmoniškai 
išgiežę apmaudą ant Vytauto sūnų ir nepa- 
torodami susijungusiųjų tautų galybės, Kry¬ 
žiuočiai nesiliovė draskę Lietuvos ir Len- 

kijos ribas, šaukte šaukė kovon Jogailą 
su Vytautu. Pagalios abu monarku atsi¬ 
liepė tan šauksman ir atėjo Ordinui nusi¬ 
pelnytoji bausmė. 1410 m. karalius su Vy¬ 
tautu, Lenkų ir Lietuvių kariuomenėmis 
vedini, inėjo Prūsų žemėn; ties Grunvaldu 
atsitiko garsioji kova, kuri amžinai sutru¬ 
pino Ordino galybę. Buvo tat didžiausia 
kova mūsų istorijoj. Didžios kariuomenės, 
apie kelias dešimtis tūkstančių žmonių 
skaitant per abi pusi, stojo prieš kits kitą 
karo lauke. Vytautas vedė Lietuvius ir 
Lietuvos Rusenu pulkus iš Smolensko, Vi¬ 
tebsko, Kijevo; net Totoriai iš tolimų Azo¬ 
vo jūrių krantų atvyko pagalbon D. kuni¬ 
gaikščiui. Maškovo Zindramas vedė^ Len¬ 
kus, paskui juos užpakalyje ėjo Čekai, 
Moravai ir Siliezieciai. Kryžiuočius vedė 
pats Didysis Magisteris TJlrich von Jun- 
gingen. 

Prieš kovą karalius karštai meldėsi, 
kad Dievas padėtų jam įveikti amžinąjį 
neprietelį; Vytautas, veržte verždamos 
kovon, ragino veikiau ją pradėti. Davus 
karaliui ženklą, pakilo būriai, sugaudė 
šventojo Lenkų gimno balsas,— Boga ro- 
dzica — ir susidūrė priešininkų eilės. Kru¬ 
vina kova truko ligi juodos tamsos. Buvo 
valanda, kuomet Kryžiuočiai tarėsi laimėję, 

bet neužilgo jie ėmė gurtisukrikę, Lenkų ir 
Lietuvių būrių antgulami. Gavo galą D. 
Magisteris, beveik visa Kryžiuočių kariuo¬ 
menė krito negyva, didus komandoriai ir 
ricieriai savo kūnais nuklojo karo lauką. 

Nuo to sukreto Kryžiuočių Ordinas ne¬ 
bebaisus buvo. Dar šimtą metų su viršum 
jis gyvuoja, visuomet kenkdamas Lietuvai 
ir Lenkijai, pagalios pamatysime, kaip jis 
Seniui Zigmuntui viešpataujant iširs, bet 
kaip paskui kils iš jo pavojinga Len¬ 
kijai kunigaikštija, dar paskiau — Prūsų 
karalija. 

Vilniaus unija 1401 m. Horodliaus unija 
1413 m. 

Nėkados nebūtų galėjusi Lietuva be 
Lenkijos laimėti tos didžiosios kovos, 
taip-pat kaip ir Lenkija be Lietuvos. Tai¬ 
gi už kelerių metų prieš tą kovą su Kry¬ 
žiuočiais Jogaila su Vytautu rūpinosi tvir¬ 
tesniu ryšiu sujungti abi tauti. Abiem mo- 
narkam vadovaujant 1401 m. Lietuviai su¬ 
važiavo Vilniun ir ten viešai prižadėjo gy¬ 
venti amžinoje santarvėj ir vienybėje su 
Lenkija. Tat buvo pirmutinė unija. 

Todėl, kai abidvi tautos bendrai laimė • 
jo kovą ties Grunvaldu, Lietuviai ir Len¬ 
kai didžiūnai 1413 m. susirinko Horodliaus 

miestelyje ant Bugo kranto, atnaujino ten 
ištikimybės ir brolybės prižadus, karalius 
gi ir Vytautas suteikė Lietuviams laisves, 
kokias turėjo Lenkai, ir įvedė Lietuvoje 
tokias, kaip Lenkijoj, vaivadų, kastelonų 
ir kitų įstaigas. 

Žemaičių krikštas 1413 m. 

Žemaičiai, žiemių Lietuvos sritis, nar¬ 
siausia šalies ir savitumo apgynėja, dar te¬ 
bebuvo stabmeldžiai, nors didumas Lietuvos 
buvo jau priėmę krikštą. Tą Žemaičių ne¬ 
išsitikėjimą tikrąja tikyba ir atkarumą 
krikštyties sukėlė Kryžiuočiai, ir kol jie 
savo antpuoliais niekte niekė šalį, nė kal¬ 
bos negalėjo būti apie kryžiaus įsigalėji¬ 
mą Žemaičių žemėje. Tik kai amžinasis 
neprietelis įveiktas parkrito, Žemaičiai 
džiaugdamies sutiko Jogailą su Vytautu, 
vykstančius jų žemėn krikštytų. Pakluso 
savo kunigaikščių ir Lenkų kunigų, pa¬ 
skutinė Romovė ant Nevėžio kranto buvo 
sugriauta, žmonės būriais ėjo krikštyties 
ir po kelerių metų, kai Žemaičiuose jau 
daug krikščionių buvo, Vytautas įsteigė 
Žemaičių vyskupo katedrą Medininkuose, 
arba Varniuose. 

Karai su Totoriais. Intekmė Aukso ir Krimo 
Ordoje. 

Vytautui valdant, pražydo Lietuvoje se¬ 
nai jau nebematyta laimė, bet didžiam 
Vytauto protui neganėjo vieno rūpesnio 
savo krašto rimtimi ir laime. Jis matė 
Rytuose galingus neprietelius, grasiusius 
ne tik Lietuvai ir Rusiai, bet visai Rytų 
Europai. Tat buvo tautų naikintojai Toto¬ 
riai. Vytautas sumanė išvyti juos iš Euro¬ 
pos ir paimti savo valdžion visas šalis, 
kurios buvo Totorių junge. Negalėjo įvy¬ 
kinti to didžio sumanymo, teciau jo karai, 
paskui gi ir taikų? santykiai su Totoriais, 
per kelias dešimtis metų sulaikinėjo jų ant¬ 
puolius nuo Lietuvos ir Lenkijos. 

Didžiulės Totorių valstybės valdovas 
anuomet buvo Tamerlan’as , nuolat gyve¬ 
nąs Azijos gilumoje ir valdąs ordas Euro¬ 
poje per savo paklusniuosius kanūs. Vie¬ 
nas iš jų, Tochtamiš’ms, sukilo prieš Ta- 
merlaną ir, sumuštas kito kano, pabėgo 
Lietuvon prašytų Vytauto pagalbos. D. ku¬ 
nigaikštis davė jam pašalpą, paskui pats 
ėjo į tyrus ir nukovė Totorius tyruose lau¬ 
kuose už Dono. 

Nuo to laiko prasidėjo galingoji Lietu¬ 
vos intekmė Aukso ir Krimo Ordoje. Tiesa 

1399 m. Vytautas pralaimėjo didelę kovą 
ant Vorsklos upės kranto (žiūr. žemlapėlį) 
su Ediga, Tamerlano vadu; sukretąs buvo 
taip baisus, kad pats Vytautas, Lenkų 
saugomas, vos gyvas pabėgo iš karo lau¬ 
ko, bet dėl to nuopuolio nenusiminęs, pa¬ 
skui vedė laimingas kovas su ordomis, iš¬ 
mintingai teisė jų ginčus, pasodino du ka¬ 
nu sostan, išmintimi ir teisumu tokią gar¬ 
bę ingijo laukinių Totorių giminių tarpe, 
kad Aukso Orda jo klausė net ligi Volgos; 
praslinkus gi dvidešimčiai metų po kovos 
ant Vorsklos kranto tas pats Ediga, kuris 
buvo nuveikęs Vytautą, Vilniun išsiuntė 
puikiomis dovanomis pasiuntinius, prisižin- 
damas Vytauto prieteliu ir prašydamas, 
kad patvirtintų jį Krimo kanu. 

Plačiuose kraštuose, kuriuos Vytautas 
valdė, turėjo du uostu dviejose priešingose 
jūrėse: Palangą — Baltosiose ir Hatžibei 
(paskiau Odesą)—Juodosiose. Kada vieną 
kartą buvo nuveikęs vieną ordą, Juodųjų 
jūrių pakrantėmis slankiojančią, raitas įjo¬ 
jo senovės pylimo griuvėsiais banguojan- 
čion jūrėn ir apsiskelbė jūrės valdovu. 
Pietų provincijos: Volninius, Ukraina, Po¬ 
dolė, atsigavo, pasilsėjo jam viešpataujant. 
Dniepro ir Bugo upių pakrantėmis saugo¬ 
jo pilis Lietuvių kareįyių sargyba, Totoriai 

jų bijojo ir bailiai išsilenkdavo, pirklių ka¬ 
ravanai iš Rytų ramiai ėjo prekėmis vel¬ 
kini Lietuvos ir Lenkijos gilumon, nešio¬ 
dami per abu kraštu Azijos turtus. Pre¬ 
kybai pakelti Vytautas liepė kelius taisyti, 
tiltus statyti per plačiąsias upes, pats tuo- 
miel važinėjo po visą šalį, rūpinosi, kad visur 
butų teisybė ir tvarka. Tuomet negalėjo 
stiprus didžiūnas sauvališkai spausti val¬ 
dinių, nes D. kunigaikštis mielai išklausy¬ 
davo spaudžiamųjų žmonių skundų ir 
aštriai bauzdavo skriaudėjus. 

Taip tėviškai valdydamas šalį, Vytau¬ 
tas tečiau nemėgo, jeigu jo net tolimieji 
valdiniai priešindavosi jo valdžiai. Tatai 
parodo: 

Žygis Didijin Naugardan 1428 m. 

Naugardėnai, kurie nuo Gedimino lai¬ 
kų pripažino Lietuvos viršenybę, Vytauto 
valdymo pabaigoj atsisakė jo klausyti. Tuo¬ 
met Vytautas, nors jau turėjo aštuonias¬ 
dešimtis metų, pats vedė kariuomenę, iš¬ 
siuntė pirma savęs dešimtį tūkstančių 
žmonių, kad jam per neišeinamas girias 
praskintų kelią, ir vežinas su savimi di- 
deliausia, kaip dėl ano meto, patranka, 
kurią vilko keturios-dešimtįs arklių, neti¬ 
kėtai pasirodė Naugardo žemėje. Nusigan- 

dę naugardėnai išsiuntė pasiuntinius su 
daugybe pinigų atsipirkti, prižadėję klau¬ 
syti. Vytautas atleido nepaklusnumą ir 
ramiai sugrįžo atgal. 

Lucko suvažiavimas 1429 m. 

Paskutiniais savo amžiaus metais gar¬ 
bingasis Vytautas panorėjo karūnuoties 
Lietuvos karaliumi, padaryti Lietuvą ka¬ 
ralija. Tą mintį jam padavė Vokietijos 
ciesorius Zigmuntas, apsimetęs Lietuvos 
prieteliūmi; bet ištikrųjų visai negeidė Lie¬ 
tuvos iškilimo, jis tik norėjo Vytauto ka¬ 
rūnavimu išardyti Lietuvos uniją su Len¬ 
kija. Niekas nebuvo vertesnis už Vytautą 
karūnos: jo nuopelnai buvo dideli ne tik 
savam kraštui, bet ir krikščionijai, ir ly¬ 
gaus galinčiaus valdovo anuomet nebuvo 
visoje žiemių Europoje. Bet nuo to laiko, 
kai unija sujungė abi tauti po vienu ka¬ 
ralium Vladislovu Jogaila ir Vytautas vie¬ 
šai jam buvo priesiekęs ištikimumą, be ka¬ 
raliaus ir Lenkų sutikimo karūnavimas 
būtų būvęs prisiegos sulaužymas. 

Vytautas pakvietė puikion Lucko pilin, 
kur tuomet gyveno, karalių Vladislovą, 
ciesorių Zigmuntą ir kitus monarkas di- 
dijin suvažiaviman, per kurį turėjo būti 

ne tik jo karūnavimas nuspręstas, bet ir 
kiti svarbus dalykai nuspręsti, būtent 
turėjo būti kalbama apie išvijimą iš Eu¬ 
ropos Turkų, kas-kart pavojingesnių Eu¬ 
ropai. 

Taigi be karaliaus ir ciesoriaus, at¬ 
vyko Luckan: Erikas, Danijos karalius, 
Bazilijus, D. Maskvos kunigaikštis, Pope- 
žiaus legatas, Didysis Kryžiuočių magiste- 
ris, Rytų ciesoriaus pasiuntiniai, Totorių 
kanai, daugelis povaldžių kunigaikščių, — 
visi ricierių būrių ir dvaronių lydimi. Nė 
Lietuva nė Lenkija dar nėkuomet nebuvo 
regėjusios tokio iškilnaus suvažiavimo. 
Stebėtasi Vytauto vaišingumu ir turtingu¬ 
mu; ardvioje Lucko pilyje savo lėšomis 
vaišino visur monarkas su jų dvaronimis 
ir liepė tiekai žmonių išlaikyti kasdien pa¬ 
tiekti po 300 jaučių, 600 avinų, 100 Stum¬ 
brių (taurų) ir briedžių, 300 midaus sta¬ 
tinių ir t.t. 

Tas suvažiavimas buvo garsus, bet 
nieko svarbaus per jį nebuvo nutarta; ka¬ 
rūnavimo derybos niekais pasibaigė, ka¬ 
dangi Lenkai griežtai spyrėsi, bijodami, 
kad karūnuotoji Lietuva neatsiskirtų nuo 
Lenkijos. Susisielojęs tuo Lenkų spyriavi- 
musi, sugrįžo Vytautas Vilniun, kame ki¬ 
tais metais sunkiai susirgo. Liepė per- 

vežti save myli man Trakų miestan ir, nu- 
sijauzdamas mirsiąs, pats atsisakė nuo su¬ 
manymo karūnuoties. Karalius Vladislovas 
paliko prie mirštančiojo brolio ir ant jo 
rankų didysis Vytautas, 86 metų, baigė 
savo amžių 1430 metais. Jo kūnas buvo 
palaidotas Vilnaus katedroje. 

Ano meto žmonės nusako šiokią Vy¬ 
tauto stovylą. Buvęs neaugštas, bet na¬ 
šaus stuomens ir gražaus veido; nelaikęs 
uostų nė barzdos. Paprastai gyvenęs Tra¬ 
kuose, turėjęs daug ir puikių dvaronių, 
mėgdavęs šnekėties su mokytais žmonė¬ 
mis ir duosniai juos apdovanodavęs. Labai 
mėgdavęs iškalbumo dovaną, bet niekinda¬ 
vęs dailius žodžius, pavartotus tuščiu ar¬ 
ba piktu tikslu, ir kai vieną sykį kaž-kas 
gėrėjęsis jam puikia kalba, kurios turinio 
nepagyręs, atšovęs: „Norėčiau nors ne 
sklandžiai kalbėti, bet teisingai“. 

Mokėjęs kelias svetimas kalbas, bet la¬ 
biausiai mėgdavęs tėvų kalba, lietuviškai 
šnekėti, ir norėjęs ją rašto kalba padaryti, 
bet Kryžiuočiai atkalbėję jį nuo to pui¬ 
kaus sumanymo. Vytautas nemėgdavęs 
daug laiko leisti pramogoms, pokyliams ar 
medžioklei, bet, susirūpinęs šalies sutvar¬ 
kymu, labai daug darbuodavęsis ir dažnai 
sakydavęs: „Tas visuomet gaišina laiką, 

kas jo laukia“. Todėl niekas iš jo prano¬ 
kėjų nepaliko Lietuvos taip turtingos, pla¬ 
čios ir apsaugotos nuo rytų pusės, bet ir 
nevienas iš jo impėdinių nesugebėjo jos 
išlaikyti ant to laipsnio. 

Iš trijų Vytauto žmonų, Rusies kuni¬ 
gaikštyčių, pirmoji buvo Marija-PraJcseda, 
antroji Ona, trečioji Julijona. Iš jų buvo 
žymi savo ‘dorybėmis ir išmintimi .Ona, 
Smolensko kunigaikštytė, kuri pastatydi¬ 
nusi Šv. Onos bažnyčią Vilniuje. 

S v i d r i g a i I a 

valdė nuo 1430 ligi 1432 m. 

Vytautui mirus, Lietuvos didžiūnai, iš 
kurių, susidėjo senatas, arba vyriausioji 
taryba, susirinko Vilniun seimu, kad ka¬ 
raliui vadovaujant pasitartų, kas išrinkus 
nauju Didžiuoju kunigaikščiu; keli kuni¬ 
gaikščiai norėjo juo patapti, bet karalius 
svojo sostan vieną jaunėlį savo brolį, 
Svidrigailą; nusilenkdami karaliaus norui, 
Lietuviai išrinko jį didžiuoju kunigaikščiu. 

Tas išrinkimas atnešė Lietuvai daug 
nelaimių. Didus ir ūmus Svidrigaila atsi¬ 
mokėjo karaliui nedora padėka, panorėjo 
visiškai išsiveržti iš jo valdžios, išardyti 
Lietuvos sąjungą su Lenkija ir susituršė 

su Kryžiuočiais prieš Jogailą. Karalius la¬ 
bai jį mylėjo, taigi ilgai gražiuoju su juo 
elgėsi, manydamas vienu švelnumu jį su- 
drausiąs, pagalios buvo priverstas apskelbti 
jam karą ir sumušė Valuiniūje nesuge¬ 
bantį kovoti Svidrigailą. Kada ir tai nega¬ 
lėjo nuramdyti nenuoramos kunigaikščio, 
nuliūdęs karalius sutiko, kad Lietuvos di¬ 
džiūnai numestų jį nuo sosto ir pakviestų 
jin Zigmuntą, Kęstučio sūnų, Vytauto brolį. 
Slapčia buvo padarytas suokalbis ir, kai 
Svidrigaila, nieko nenujauzdamas, linksmų 
palydovų tarpe puotą kėlė Ašmenoj, Zi- 
gmuntas, Lietuvių ir Lenkų kariuomenės 
būriais vedinas, nakčia užpuolė pilį, paė¬ 
mė ją, Svidrigaila gi su mažu sargybos 
būreliu vos spėjo pabėgti Polockau. 

I. Zigmuntas Kęstutaitis 

nuo 1432 ligi 1440. 

Lietuviai džiaugdamies sutiko Zigmun¬ 
tą. Vilnius, Kaunas, Gardinas ir kiti mie¬ 
stai atidarė jam savo vartus. Lietuva 
džiaugėsi ir tikėjosi, jogei Zigmuntas bus 
ynas didžiojo Vytauto brolis, jogei sugrą- 
žįs visai šaliai ano viešpatavimo aukso 
gadynę. Tečiau apsiriko tauta: Zigmuntas, 
paniuręs, intarus ir rūstus, stengės dau- 

giau grazme nei meile valdyti Lietuvius. 
Svidrigaila visai nenorėjo skaityties įveik¬ 
tu. Mat Rusenai jį paturėjo, Kryžiuočiai 
gi vyliojo prižadais sugrąžįsią jam sostą. 
Tad vėl ištiko karas tarp abiejų pusbro¬ 
lių. Karalius Jogaila ėjo po D. kun. Zig- 
muntu ir nusiuntė jam pagalbon Lenkų 
kariuomenę. 

Kova ties Ukmerge 1435 m. 

Svidrigaila, įsigalėjęs Polocke, Viteb¬ 
ske ir Smolenske, valdė Rūsį, tarytum tik¬ 
rasis D. kunigaikštis, užpuldinėjo Lietuvą 
ir degino paklusniuosius Zigmuntui mies¬ 
tus, kaip baisiausias neprietelis. Jį kur¬ 
stė taip daryti Kryžiuočiai, kuriais Svidri¬ 
gaila aklai tikėjo. Kai 1434 m. numirė 
karalius Vladislovas, didus kunigaikštis 
manė atėjus valandą užimti Lietuvą ir ėjo 
Vilniaus linkui, vedinas didele kariuomene, 
sudaryta iš Rusenu, Totorių, Kryžiuočių ir 
net iš Maskvos talkininkų. Išgirdęs einant 
Svidrigailą iš žiemių, D. kun. Zigmuntas 
išsiuntė jam priešais savo sūnų Mykolą, 
vedantį Lietuvius ir Lenkus talkininkus. 
Abi kariuomeni susitiko ties Šventosios upe 
netoli Ukmergės; priešininkai stovėjo kurį 
metą vieni vienoj antri antroj upės pusė- 

je, laukdami, katrie pirmi pradės kovą; pa¬ 
galios Mykolas, nors mažiau turėdamas 
kariuomenės, perėjo su savaisiais ir Lenkų 
raitininkais upę ir taip ūmai ir smarkiai 
puolė į neprietelius, kad netrukus visiškai 
juos sumušė. Inflentų magisteris, kurs čia 
buvo atvykęs su geriausiais ricieriais, ga¬ 
vo galą karo lauke. Inflentų Kryžiuočių 
buvo tiek negyvų paklota, kad Ukmergė 
buvo jiems tokie kapai, kaip Grunvaldas 
Prūsų Kryžiuočiams. Svidrigaila spruko 
iš karo lauko; Zigmuntas toje vietoje pa¬ 
statydino bažnyčią to neprietelių įveikimo 
atminimui, ir ligšiol tenykštis miestelis 
tebevadinamas Pabaisku, upelis gi, kurs 
Šventojon inteka, pramintas Viktorija, tai 
yra apgalėjimas. Toje kovoje žuvo nar¬ 
sus kunigaikštis Zigmuntas Kaributas. 

Svidrigaila, išvytas iš Baltosios ir Sie- 
versko Rusies, atsitraukė į pietus, užėmė 
Kijevą, Lucką ir išten tramdė Zigmuntą, 
bet, kovoje ties Ukmerge gerokai nusilp¬ 
nintas, nebegalėjo tiek eibių daryti Lietu¬ 
vai ir antgalo pats savo valia išsinėšino. 
Zigmuntas, padedamas Lenkų sosto Jogai¬ 
los impėdinio, jaunojo karaliaus Vladislo¬ 
vo, kurį pripažino savo viršininku, dabar 
galėjo rūpesningai valdyti Lietuvą, bet, bū- 

damas intarus ir rūstus, ėmė spausti savo 
valdinius ir susilaukė kuo-liudniausio galo. 

Atsiskyręs, užsidaręs Trakų pilyje, Zi- 
gmuntas „be jokios priežasties ėmė neap- 
kęsti savo krašto didžiūnų, ėmė kaišioti 
į kalėjimus vaivadas, kunigaikščius su jų 
giminėmis, mirtinai bausti įsodintuosius ka- 
lėjiman dėl menkiausių nusikaltimų. Nie¬ 
kas nebuvo tikras, kad jis išliks gyvas 
ir sveikas. Tuomet susirūpinę didžiūnai: 
Daugirdas, Vilniaus vaivada, Leliušis, {De¬ 
lis?) Trakų vaivada, Jonas ir Aleksandras , 
kunigaikščiai Čertoriskiai, susikalbėjo nu¬ 
žudyti D. kunigaikštį. Paslėpę kelius šim¬ 
tus kareivių šieno vežimuose, įvežė juos 
Trakų pilin ir tokiuo būdu jį paėmė; san- 
kalbon priderėjo ir dvaronis Skabeika, ku¬ 
nigaikščio sargybos vadas. Su juo Alek¬ 
sandras Čertoriskis impuolė kunigaįkščio 
rUman ir, prikaišioję Zigmuntui jo netau- 
rumą, abu jį nužudė 1440 m. 

Kazimieras Jogalaitis 

viešpatavęs nuo 1440 ligi 1492 m. 

Nužudžius Zigmuntą Kęstutaitį, buvo la¬ 
bai pavoingas metas Lietuvai. Mykolas, jo sū¬ 
nus, norėjo gauti tėvo karūną; Svidrigaila, 
išgirdęs apie Zigmunto mirtį, vėl užėmė 

Lucką. Sulig teisės, Lietuvos sostas pride¬ 
rėjo jos paveldėtojui Vladislovui (Varnie¬ 
čiui), Lenkų karaliui, vadinasi, vyriausia¬ 
jam Jogailos sūnui; bet Vladislovas, kaip 
tik tuo metu išrinktas Vengrių karaliumi, 
pavėlavo atvykti suirusion šalin. Tada 
Lietuvos senatas, sudarytas iš vaivadų, 
kastelanų ir kunigaikščių, susirinkęs vi- 
suotinon tarybon, apskelbė D. kunigaik¬ 
ščiu Kazimierą, antrąjį Vladislovo Jogailos 
sūnų, ir išsiuntė pasiuntinius pakviestų jo 
sostan. Taigi išsiruošė jaunutis Kazimie¬ 
ras Lietuvon, prakilnių ricierių ir dviejų 
tūkstančių raitininkų lydimas. Motiejus, 
Vilniaus vyskupas, su senatoriais sutiko 
jį prie Vilniaus vartų. Po to kunigaikštis, 
įlydėtas katedros bažnyčion, buvo karū¬ 
nuotas savo prosenio Gedimino mitra. 

Tuomet Kazimierui buvo tik trylika 
metų, taigi jam buvo reikalinga gera glo¬ 
ba. Jo globėju tapo taryba, sudaryta iš se¬ 
natorių, kuriai pirmininkavo Jonas Goštau¬ 
tas, Vilniaus vaivada. Jo globiamas Kazi¬ 
mieras pradėjo valdyti gimtąjį kraštą. Iš¬ 
mintinga ir dora buvo Tarybos globa, la¬ 
biausia gi Jono Goštauto. Tas vyras in- 
kalbėjo Žemaičiams, kad atsitrauktų nuo 
Mykolo ir pasiduotų Kazimierui ir vedė jau¬ 
ną valdovą į sukilusį Smolenską. Smolen- 

skas nusileido. Netrukus Stanislovas Kiška, 
Lietuvos etmonas, sumušė plėšriąją Bazi¬ 
lijaus, D. Maskvos kunigaikščio, kariuome¬ 
nę. Kai pageidaujamoji rimtis sugrįžo, Ka¬ 
zimieras, savo Tarybos patariamas, ėmė 
rūpinties kįlančių Lietuvos miestų reika¬ 
lais ir suteikė jiems tuomet labai brangi¬ 
namas teises, vadinamas Magdeburgo tei¬ 
sėmis. 

Žymiausias atsitikimas Kazimierui vieš¬ 
pataujant Lietuvoje tai: 


Krimo Kano iškėlimas 1446 m. 

Totoriai atminė Vytauto galybę ir san- 
doras su juo padarytas. Taigi nebetekus 
Krimo ordai valdovo, jie išsiuntė pasiunti¬ 
nius Lietuvon, prašydami D. K. Kazimie¬ 
ro, kad duotų jiems kanu Devlet-Hadži-Gi- 
rają, gyvenusį Lietuvoje, senosios kanų 
giminės paliekuonį. Hadži-Girai buvo iškil¬ 
niai apvilktas purpuro kanų apsiaustu, pa¬ 
skui maršalkos, Mikalojaus Radvilos, ir Lie¬ 
tuvių ricierių nulydėtas Kriman. Hadži-Gi¬ 
rai, tikrai pamėgęs Lietuvą, visą savo val¬ 
dymo metą tiksliai laikė jos sandorą. Sklei¬ 
dė apšvietimą Totorių tarpe ir, nors ne- 
kiek tegalėjo nuramdyti jų sauvaliavimą, 

tečiau mokėjo sulaikyti savo ordas, kad 
nelandžiotų į Kazimiero valstybės sritis. 

Vladislovo (Varniečio) mirtis 1444 m. 
atėmė Lenkijai narsųjį ir visos tautos my¬ 
limąjį karalių. Tuomet Lenkai, pamėgę Jo¬ 
gailos giminę, kreipėsi Lietuvon ir prašė 
karalium Kazimierą. Tečiau Kazimieras il¬ 
gai svyravo, ar priimti Lenkų karūną ir 
ar eiti Lenkijon; jam buvo gailu atsiskirti 
iš Lietuvos, kurią buvo labai pamilęs. Pa¬ 
galios 1447 m., jau ketvirtu atveju ne¬ 
kantrių Lenkų kviečiamas, nuvyko Kroku¬ 
von ir buvo karūnuotas karalium. 

Kazimieras ilgai viešpatavo, ligi 1492 
m., tai yra 52 metus, iš kurių 45 Lenkų 
soste. Jis pasikeizdamas gyveno tai Lenki¬ 
joj tai Lietuvoje, pats atlikdamas valdžios 
reikalus iš eilės abejuose kraštuose. 

Ginčas dėl Padolės ir Valuiniaus Kazi¬ 
mierui viešpataujant pykdė abi susigimi¬ 
niavusi tauti. Lenkai kelius kartus per 
savo seimus karštai reikalavo iš karaliaus, 
kad atimtų iš Lietuvos Valuinių ir Padolę 
ir prijungtų tas provincijas į Lenkiją. Lie¬ 
tuviai, atmindami laimingus Algirdo žy¬ 
gius į Totorius, kuomet Lietuvių ginklas 
yra juos išvijęs iš Padolės, neleido plėšti 
nuo Didžiosios kunigaikštijos nė tos žemės, 
nė Valuiniaus. Tečiau gindami savo tei- 

singą bylą, Lietuviai ne be kaltybės bu¬ 
vo: mat jie neteisėtai valdė Valuiniaus 
dalį į vakarus, kuri turėjo priderėti Len¬ 
kijai. 

Tas negarbus ginčas ir tos rungčios 
blogai išėjo abiem tautom, nes nusilpnino 
ir atšaldė jų broliškus santykius. Tuo pa¬ 
sinaudojo pavojingieji rytų neprieteliai, 
Pavolgio Totoriai. 

Padonės ir Pavolgio Totoriai savo ant¬ 
puoliais kelius kartus nuniokojo Padolę, 
kurios niekas gerai nesaugojo. Mirus išti¬ 
kimam Lietuvai ir Lenkijai Hadži-Girajui, 
jo sūnus, Mengli-Girai, atvedė Krimo To¬ 
torius Rusin; net Kijevą nuniokojo. Išnyko 
tvirtumos, kitados Vytauto pastatytos, ir 
nebebuvo rimties toje šalyje. Dar blogiau 
buvo žiemių pasienyje. 

Didysis Naugardas sprūsta iš Lietuvių 
globos. 

Kad ir daug darbavosi ilgai viešpa¬ 
taudamas Kazimieras Jogelaitis abiejų su¬ 
sijungusių tautų garbei, teciau neįstengė 
išsaugoti sveikų savo valstybės ribų Ry¬ 
tuose, kaip kad galėjo tai padaryti Vaka¬ 
ruose. Iš vienos pusės, laimėjo garsų Prū¬ 
sų karą su Kryžiuočių Ordinu, subaudė 

Kryžiuočius, privertė D. Magisterį paklu- 
snuman ir didžiulę Prūsų dalį prijungė 
į Lenkiją; iš antros pusės, apleido Lietu¬ 
vos ribas ir jos vardą, kurį ji turėjo žie¬ 
mių Rusies šalyse. Todėl jam dar tebeval¬ 
dant iškilo aikštėn visa eilė klaidų, kurios 
paskui blogan atsiliepė. 

D. Maskvos kunigaikštis, Ivanas Bazi- 
levičius, atsikratęs Aukso Ordos jungu, įsi¬ 
geidė visos žiemių Rusies, kurios svarbiosios 
kunigaikštijos buvo: D. Naugardas, Psko¬ 
vas ir Tverius; jis norėjo prijungti tas sritis 
į Maskvos valstybę. Visos tos kunigaikštijos 
buvo Lietuvos globoje ir jos klausė. Senato¬ 
riai, kurie, nesant karaliui valdė visą šalį, 
nepasiskubino išsykio duoti pagalbos pavo¬ 
jaus grasomosioms kunigaikštijoms, paskui 
gi, kai D. Naugardas 1478 m. krito Iva¬ 
no įveiktas, visa Lietuva griebės ginklo ir 
norėjo karo, atgavus kad savo pirmykštes 
teises. Bet karalius, perdaug Lenkų rei¬ 
kalais susirūpinęs, pats suturėjo mūsų 
šalį nuo karo su Rusija ir padarė su Iva¬ 
nu laikiną sandorą, sulig kurios visiškai 
atsižadėjo Naugardo globos. Po tos klai¬ 
dos ėjo visa eilė nuostolių. 1488 m. Iva¬ 
nas paėmė Tvėrių ir jis dingo Lietuvai; 
po kelerių metų ta-pat atsitiko ir su Ve- 

Ūkiais-Lubiais ir kitais mažesniaisiais žie¬ 
mių Rusies miestais. 

Kazimieras Jogelaitis mirė Gardine 
1492 m. Buvo vedęs Elžbietą, Austrijos 
kunigaikštytę, ir paliko, neskaitant dukte¬ 
rų, šeši u s sūnus: Vladislovą, Kazimierą, 
Joną Olbrachtą, Aleksandrą , Zigmantą ir 
Fridriką. Iš jų tarpo Kazimieras, miręs 26 
metų, buvo paskaitytas šventuoju, Lietuva 
gi gavo jį savo patronu. Aleksandras tuo¬ 
jau, mirus tėvui, tapo Didžiuoju kunigaik¬ 
ščiu, Jonas Olbrachtas — Lenku kara¬ 
lium. 

Aleksandras 

D. Lietuvos kunigaikštis nuo 1492 m Lenkų karalius 
nuo 1501 m. Viešpatavęs ligi 1506 m. 

Aleksandras viešai priėmė Vilniaus ka¬ 
tedroje didžiojo kunigaikščio vardą ir val¬ 
džią. Jį sėdintį soste palaimino Voitiekus 
Taboras, Vilniaus vyskupas; didysis mar¬ 
šalka, Jonas Liūtavaras Chreptovičius, pa¬ 
duodamas rankon naujajam valdovui kar¬ 
dą, atminė jam ir tautos vardu prašė, kad 
valdytų Lietuvą taip, kaip esąs ją valdęs 
Didysis Vytautas. „Jei tuo paveizdu seksi, 
kunigaikšti—Chreptovičius taip baigęs sa¬ 
vo kalbą—atstos tau ta kunigaikštija vi- 

sas kitas valstybes ir karalijas, bet jeigu 
nukrypsi nuo Vytauto paveizdo, būsi kal¬ 
tas savo ir mūsų nuopolio.“ 

Nelaimė, Aleksandras nemokėjo valdyti 
Lietuvos, buvo lėtas ir nerangus ir tai to- 
kiuo metu, kada tik narsus karžygis bega¬ 
lėjo išsukti Lietuvą iš pavojaus. 

Nemaloni ateitis artinosi į Lietuvą iš 
Rytų. Jau daug nuostolių buvo ji nuken¬ 
tėjusi Kazimierui Jogelaičiui viešpataujant. 
Dabar Ivanas Bazilevicius, pamatęs silp¬ 
nose rankose valstybės vadžias, niokojo 
tolimąsias Žiemių - Rytų Rusies sritis ir 
atitraukė nuo Lietuvos Pskovą, Viazmą ir 
Riazanę su jų žemėmis (žiur. žemlapėlį). 

Silpnasis Aleksandras nesiėmė ginklo; 
per savo pasiuntinius rūgojo ant Ivano 
dėl jo antpuolių ir reikalavo, kad sugrą¬ 
žintų užgriebtąsias žemes. Kuomet ir tai 
nieko negelbėjo, verčiau geruoju tarėsi su 
Ivanu, bytik išvengus karo. 

Amžinosios santaikos sandora su Rusija 
1494 m. 

Ivanas priėmė Aleksandro pasiuntinius 
ta sąlyga, kad Lietuva nebeužsimįsianti 
užgriebtųjų žemių, prisiekė iš savo pusės, 
kad jis neliesiąs nė Smolensko, nė Briansko, 

nė kitų kunigaikštijų, Padnieprėje esan¬ 
čių; jos visados tepriderančios į Lietu¬ 
vą. Santaika buvo padaryta; abi šąli pasi¬ 
žadėjo kits kitą šelpti ir dėl didesnio jos 
sustiprinimo Aleksandras vedė Aleną, Iva¬ 
no dukterį. 

Karas su Rusija. Kova ties Viedroša 1500 m. 

Tik šešerius metus tepatvėrė ana 
amžinoji tariamoji santaika. Ivanas, prasi¬ 
manęs, kad Lietuvoje esanti persekiojama 
stačiatikių tikyba, 1500 m. impuolė Siever- 
sko Rusin ir paėmė Brianską. Jo talkinin¬ 
kai, Krimo kanas, Mengli-Girai, impuolė 
per Valuinių Lenkijon ir nuniokojo Liubliną. 

Aleksandras, užuot surinkęs visas pa¬ 
jėgas Lietuvos riboms ginti ir šaukęsis bro¬ 
lio, Jono Olbrachto, pagalbos, išsiuntė prieš 
galingąjį neprieteli tik 14.000 kariuome¬ 
nės. Didysis Lietuvos etmonas, Konstanti¬ 
nas Ostrogo kunigaikštis, tai saujelei vado¬ 
vaudamas karžygiškai spyrės ties-Viedro- 
šos upe, bet po kruvinos kovos buvo pa¬ 
imtas nelaisvėn. Ivano kariuomenė paver¬ 
tė kraštą pelenais, pagalios apstojo Smo¬ 
lensko mūrus. Tą miestą gynė narsusis pi¬ 
lies vadas, Mikalojus Glebavičius. Matyda¬ 
mas gyventojų norą ginties einant mažyn, 

Glebovicius dėl padrąsinimo išdalijo visą 
savo turtą žmonėms ir kareiviams ir savo 
narsumu įjudino juos spirties, ligi paga¬ 
lios neprietelis, nieko nepešęs, atstojo nuo 
miesto. 

Per tą karą pasimirė karalius Jonas 
Olbrachtas, Aleksandras gi buvo išrinktas 
Lenkų karalium. Jo priedermė buvo da¬ 
bar abi tauti vesti kovon su neprieteliu, 
bet nerangus padaryti griežto žingsnio, 
verčiau sulygo santaika su Ivanu šeše- 
riems metams, sulig kurios nustojo Sie- 
versko, Naugarclo, Perejaslavo ir didžiulės 
Padnieprės žemių dalies. 

Kad buvusioji Lietuvos galybė ir su¬ 
jungtosios su ja Lenkijos galybė nupuolė, 
ne vienas karalius buvo kaltas. Didžiūnai 
ir bajorai, sekdami Lenkų paveizdą, siekė 
kas - kart vis didesnės ir palaidesnės 
laisvės ir ėmė užmiršti savo priedermes 
tėvynei. Įstatymų ir valdžios neklausimas 
dar nebuvo įsigalėjęs mūsų krašte, bet 
bajorai jau nenoromis ėjo karan ir blogai 
saugojo valstybės ribas. Taigi, seniau Al¬ 
girdo metu Lietuvos pasieniais stovėjo tvir¬ 
tos pilįs, saugomos pašarvuotų žmonių, 
kurios jau savo pažiūra baidė neprietelius; 
dabar gi vietoje tvirtumų riogsojo griu¬ 
vėsiai, tuščiosios ribos buvo atviros ne- 

prieteliams. Lietuvoje darėsi negirdėti da¬ 
lykai. Totoriai, kitados geležine Vytauto 
ranka sulaikomi, dabar gaujomis antpuldi- 
nėjo Ukrainą ir Valuinių, degino kaimus 
ir miestus, gaisru sau šviezdamies kelią, 
varydamies nelaisvėn žmones dešimtimis 
tūkstančių. Antgalo jie savo antpuoliais 
taip toli ėmė siekti, kaip prieš 250 metų, 
kada Erdvilas buvo nukovęs jų minias 
Lietuvos Rūsyje. Totoriai 1500 m. priėjo 
ligi Minsko ir Naugardėlio ir buvo pasiro¬ 
dę už dešimties mylių nuo Vilniaus. 

Tuomet suturėjo jų antpuolį žmogus, 
kuriuo visas kraštas būtų galėjęs didžiuo- 
ties, jeigu puikybė ir pavydas nebūtų pa¬ 
dariusios iš jo tėvynės priešininko. Tai 
buvo Mykolas Glinskis Lietuvos dvaronis 
maršalka. 

Glinskis. Kova su Totoriais ties Klecku 
1506 m. 

Glinskis pastaraisiais Aleksandro vieš¬ 
patavimo metais buvo karaliaus mylimiau¬ 
sias žmogus; galėjo visa, ko norėjo, gauti 
iš karaliaus. Tik įsimanė persekioti įsitar¬ 
navusius didžiūnus ir siekė pats vienas 
valdyti Lietuvą. Tokiai jo didybei pasi¬ 
priešino trįs senatoriai: Glebavičius, Zabže- 


— 123 — 


zinskis ir Goštautas; tuomet Glinskis įskun¬ 
dė juos karaliui, kad jie esą tėvynės iš¬ 
davėjai ir jau buvo išgavęs slaptą nuspren¬ 
dimą pasmerkti juos mirtimi. Jonas Laska, 
Didysis Lenkijos kancleris, išaiškino kara¬ 
liui melagingą skundą ir sulaikė jį nuo 
taip neteisingo žingsnio. To nežiūrint, 
Glinskis vis dėlto nenustojo karaliaus ma¬ 
lonės, nuolat kurstė-sukė Lietuvoje, ir tik 
tuo yra užsipelnęs, kad naujai Totoriams 
įsigriovus, jiems nuniokojus visą šalį, kad 
net žmonės visur bėgte bėgo nuo jų, jis 
drąsiai kibęs sudaužė jų stovyklą ties 
Klecku, negyvai paklojo Totorių minių-mi- 
nias ir išvadavo 40.000 belaisvių. Kara¬ 
lius, susirgęs sunkia liga, Vilnioje prieš- 
pat mirdamas gavo linksmią nuveikimo 
žinią. 

Aleksandras mirė 1506 m., pavežda¬ 
mas valstybę broliui Zigmuntui. 

Senis Zigmuntas II 

viešpatavęs nuo 1506 ligi 1548 m. 

Zigmuntas tuojau buvo apskelbtas D. 
Lietuvos kunigaikščiu ir karūnuotas Vil¬ 
niaus katedroj Vilniaus vyskupo, Vai¬ 
tiekaus Taboro. Paskui Lenkai išrinko jį 

savo karalium ir Krokuvoje karūnavo. Pir¬ 
mučiausia Zigmuntas ėmęs tvarkyti val¬ 
stybės iždą, kurį laidusis Aleksandras 
buvo visai ištuštinęs. Karalius papildė ir 
padidino iždą; savo rimtumu, išmintimi ir 
gerumu visus sau palinko. Negalėjo pa¬ 
sikliauti tik vienu Glinskiu. 

Svarbiausi atsitikimai Zigmuntui vieš¬ 
pataujant buvo šie: 

Glinskio pasipriešinimas. 

Karas su Rusija. Smolensko nustosimas 
1514. 

Užparagės Kazokų sutvarkymas. 

Kryžiuočių Ordino iširimas. 

Statuto , arba įstatymų knygos sudary¬ 
mas. 

Glinskio pasipriešinimas. 

Glinskis, galingiausias Lietuvos didžiū¬ 
nas, dabar nebegalėjo taip visą vedžioti, 
kaip tat darė prie Aleksandro. Taigi labai 
nekentė visų, kurie tramdė jo sauvalę. La¬ 
biausiai nekentė Jono Zabžezinskio, Trakų 
vaivados; antgalo, nebeįstengdamas sulai¬ 
kyti savo keršto, vieną naktį užpuolė Zab¬ 
žezinskio dvarą, užmušė jį patį, paskui 
gi atvirai sukilo prieš karalių, norėdamas 
atplėšti sau pusę visos šalies. įsisvajojo 
Glinskis užgrobti Kijevą ir įsteigti atskirą 

Kijevo kunigaikštiją. Bet kai maža kas jo 
teklausė ir po juo teėjo, pasikvietė talkon 
IV Bazilijų, Maskvos carą. 

Karas su Rusija. Smolensko nustojimas 
1514 m. 

įsigriovė Lietuvon Rusų minios, veda¬ 
mos Glinskio. Pats Zigmuntas karalius su¬ 
laikė jas ir nuveikė, bet kai paskui iš 
blogo impročio niekas nesaugojo užpuolamo 
pasienio, Bazilius, Glinskio inkalbėtas, per¬ 
traukė santaiką ir, inėjęs Baltarusijon, ap¬ 
stojo stipriausią Lietuvos tvirtumą, Smo¬ 
lenską. Kaip prieš tai narsiai gynė Smo¬ 
lenską Glebavičius, taip dabar Jurgis Solo- 
gubas gainiojo nuo miesto neprietelius ir 
neatidavė tvirtumos priešininkui, nors trįs 
šimtai patrankų daužė Smolensko mūrus. 
Tečiau Sologubui trūko patvaros,- ir laimė 
jam nelėmė. Kada antrą kartą Bazilius 
apstojo Smolenską, karalius gi Zigmuntas 
neatsiuntė pagalbos, Sologubas nusiminė, 
inbaidyti gyventojai išsigando Rusų keršto 
ir, vieni iš baimės, kiti Glinskio papirkti, 
atidarė jam miesto vartus. Taip tad dėl 
karaliaus nerangumo Baltosios Rusies rak¬ 
tas pateko į Baziliaus rankas. Ilgainiu 
Smolenskiečiai norėjo grįžti Lietuvos vai- 

džion; Bazilius, susekęs tą sumanymą, lie¬ 
pė pakarti žymiausius piliečius ant aug- 
štų miesto mūrų, kitus gyventojus išgabe¬ 
no į tolimuosius Rusijos kraštus. 

Garsusis Konstantino Ostrogo kun. lai¬ 
mėjimas ties Orša visai nebeatlygino taip 
didžio nuostolio. Ostrogo kunigaikštis, iš¬ 
sprūdęs iš nelaisvės, vėl stojo priešakin 
kariuomenės etmonu ir, 1514 m. susitikęs 
su priešininku ties Orša, negyvai paklojo 
tris-dešimtis tūkstančių neprietelių; vedinas 
belaisviais ir atimtomis vėluvomis nešinas 
iškilniai injojo Vilniun. Tečiau tas jo lai¬ 
mėjimas nedidelės vertės tebuvo: Smolen¬ 
skas dingo. Jis buvo atgal atsiimtas la¬ 
bai negreitai, po kokio šimto metų. 

Tas karas truko ligi-pat Senio Zigmun- 
to viešpatavimo galo, pertraukiamas neil¬ 
gais santaikos tarpais. Tų kovų metrašiai 
yra užrašę stebūklingą šv. Kazimierio, Lie¬ 
tuvos patrono, pagalbą. 

Vieną kartą, beeidami Polocko vaduo¬ 
tų, 2.000 Lietuvių kariuomenės drauge su 
Lenkų kareivių būreliu sustoję pakilusios 
Dauguvos pakrantėje. Vadas nebeišmanąs, 
kaip čia perbridus putojančią upę; staigu 
kariuomenei pasirodąs karžygis puikiais rū¬ 
bais ant balto žirgo ir šaukiąs: „Paskui 
mane!“, puoląs upėn ir pervedąs sveiką 

visą kariuomenę antron pusėn. Kariuomenė 
pažinusi, kad tai šv. Kazimieras buvęs; pa¬ 
drąsinta narsiai puolanti į neprieteli, įvei¬ 
kianti jį ir išvaduojanti Polocką. Kitais 
metais taip-pat per kovą pasirodęs šv. Ka¬ 
zimieras ore viršum kariuomenės ir, ska¬ 
tindamas Lietuvius kovoti, padėjęs jiems 
visiškai laimėti. Del tų stebuklų popežius 
X Leonas paskaitęs jį šventuoju. 

Be Rusijos karo, Lietuvai buvo skau¬ 
dus Totorių antpuoliai ; tuomet Konstanti¬ 
nas Ostrogo kun. savo narsumu gelbėjo 
pietų ribas. Tas Oršos karžygis, matyda¬ 
mas Ukrainą ir Yaluinių neapsaugotą nuo 
šiaurių Totorių antpuolių, sušaukė žymes¬ 
niuosius Lietuvos ir Rusieš didžiūnus įsteig¬ 
tų ginklo sąjungos tėvynei ginti. Radvila, 
Sanguška, Certoriskis, Visniovieckis ir dar 
keli kiti skubiai atsiliepė tan šauksman. 
Kiekvienas jie apsiėmė savo lėšomis lai¬ 
kyti tam tikrą kareivių skaičių ir sulig 
prireikus pavesti juos Ostrogiečiui. Tas są¬ 
jungos naudingumas Lietuvai nutrukus 
pasirodė. Kai Totoriai užpuolė Yaluinių, 
Ostrogo kunigaikštis, vedinas sąjunginin¬ 
kais, pavijo neprietelį, apsikrovusį grobiu, 
negyvai paklojo 24.000 Totorių, atėmė iš 
jų grobį ir belaisvius. 

Toje kovoje dalyvavo Kazokai, vedami 
narsaus karžygio, Eustachijaus Daškevi¬ 
čiaus, kurį karalius, Ostrogiečiui patarus, 
paskyrė pirmuoju etmonu, arba atamonu. 

Uzuparagės Kazokų sutvarkymas. Kazokai 
buvo karingi Rusies-Ukrainos žmonės; jie 
susidarė iš tos žemės gyventojų ir iš pa¬ 
bėgėlių, čia subėgusių iš įvairių kraštų. 
Jie gyveno ant salų, išsisklaisčiusių Dnie¬ 
pro upės atšakose,—už porogų , tai yra už 
uolų, viduryje tos upės briaunomis kyšan¬ 
čių, ir dėlto jie buvo praminti Užuparagio 
Kazokais, arba Užuparagėnais. Tie gyven¬ 
tojai mito žuklija ir medžiokle, bet dau¬ 
giausia vertės karo grobiu ir plėšimais. 
Del tos priežasties Kazokai buvo tikras bo¬ 
tagas Totoriams, bet tokių kaimynų pri¬ 
vengdavo ir ramus Rusies gyventojai. Štai 
tas Kazokų gaujas, be vado ir be tvarkos 
Padniepre slankiojančias, Daškevičius pir¬ 
mas, karaliui Zigmuntui sutikus, surin¬ 
kus būrin, suskirstęs juos pulkais, ginklu 
aprūpinęs, sudaręs kariuomenės įstatus, 
kuriais nuo to laiko turėjo vaduoties Ka¬ 
zokai, ir tokiuo būdu iš jų sudarė narsią 
kariuomenę, kuri paskui ilgą metą saugojo 
Lietuvos kunigaikštiją nuo Totorių ir Tur¬ 
kų antpuolių. 

Kryžiuočių Ordino galas ir Prūsų kunigaik¬ 
štijos susidarymas 1525 m. 

Sunykęs Kryžiuočių Ordinas ligi gy¬ 
vas stengėsi kenkti sujungtaijai Lenkų 
ir Lietuvos galybei; antgalo ištvirkusiems 
ir apgaulingiems ricieriams pakyrėjo Ordi¬ 
no rūbas ir katalikų tikyba. Brandenburgo 
Albertas, paskutinis Didysis magisteris, 
griebėsi lengviojo mokslo, kurį tuomet 
skelbė garsusis Vokietijoje Bažnyčios at¬ 
skalūnas, Martynas Liuteris, nusivilko Kry¬ 
žiuočių Ordino apsiaustą, vedė pačią ir 
savo paveizdu patraukė daugumą Kryžiuo¬ 
čių. Kryžiuočių Ordinas Prūsų žemėje iši¬ 
ro. Kryžiuočiai pavirto ponais ir svietiš- 
kiais ricieriais. Tečiau jie nebenorėjo iš¬ 
leisti iš savo rankų žemės, iš senovės 
Prūsų atimtos. Iš tų tad žemių, karaliui 
Zigmuntui sutikus, susidarė Prūsų kuni¬ 
gaikštija, , arba Rytų Prūsija. Vakariai Prū¬ 
sai dar nuo Kazimiero Jogelaičio laikų 
priderėjo į Lenkus; Albertas tapo palie- 
kuonim kunigaikščiu, prižadėjęs klausyti 
Lenkų karaliaus. Inflantuose Ordinas lai¬ 
kėsi dar trisdešimtis metų su viršum. 

Statuto arba įstatymų knygos išleidimas 
1530 m. 

Lietuvos įstatymai, kuriais ji buvo val¬ 
doma, buvo kilę iš senovės Lietuvių tau¬ 
tos papročių ir iš Didžiųjų kunigaikščių 
įsakymų, įvairiais laikais išleistų; bet lig- 
tol jie dar nebuvo surankioti vienon kny¬ 
gom Karalius Zigmuntas, matydamas taip 
didelę Lietuvos reikmenę, pavedė Albertui 
Goštautui , Didžiajam Lietuvos kancleriui, 
surankioti tuos įstatymus. Nuo to laiko 
tas rinkinys, pramintas Lietuvos Statutu , 
tapo būtina Lietuvių ir Rusenu knyga 
Lietuvos Statutas anuomet buvo garsus 
savo įstatymų teisingumu ir išmintin¬ 
gumu. 

Pasenęs Zigmuntas atidavė Lietuvos 
valdžią savo sūnui, Zigmuntui Augustui. 

Nors karaliaus Senio Zigmunto viešpa¬ 
tavimas buvo garsus, nors tuo metu buvo 
didžių karžygių, tečiau mūsų šalis jam 
valdant susiaurėjo, jos gi vidurinė galybė 
sumenkėjo. Ji nebeatsigriebė Briansko ir 
didžiulės Sieversko Rusenu dalies, nustojo 
Smolensko. Zigmuntas mėgo ramumą ir 
verčiau darė santalkas su neprieteliais, 
bajorai gi, intingę kariauti, mėgo daugiau 

turtais gerėties, kelti pokylius ir laisve 
naudoties, negu prideramai ginti savo 
šalį. 

Daug kas atsimainė nuo pusantro šim¬ 
to metų, t. y. nuo Jogailos gadynės. Lie¬ 
tuva jau buvo įstojusi krikščionių tautų 
eilėn; drauge su tikrąja tikyba sklido 
mūsų šalyje šviesa ir stūmė šalin senąją 
tamsybę. Lietuviai karštai ėmės tikybos 
ir mokslo geradarybių. Mokėsi užsieniuose, 
Lenkijoje ir savo krašte, kvietės Lietuvon 
mokytų žmonių; galingųjų didžiūnų rūmai 
pradėjo turtais spindėti, sodžiuose gi ir 
miestuose teisingai Zigmuntui valdant au¬ 
go—tarpo gerovė. Tik bėda, kad Lietuviai 
pamažėle ėmė nustoti dviejų savo protė¬ 
vių dorybių, kurios kitados gelbėdavo Lie¬ 
tuvą iš pavojaus: narsumo, patvaros ir 
paklusnumo valdovų valdžiai. Dabar jie 
nebemokėjo ligi paskutinio kraujo lašo 
ginti tėvynės, kaip kad kitados gindavo, 
kuomet Kryžiuočiai siekė praryti Lietuvą, 
nebemokėjo kantriai ir ligi galo saugoti 
tolimųjų pilių, kaip tat darydavo Algirdo 
ir Vytauto karžygiai. Nevisuomet beklau¬ 
sydavo karaliaus, kai jis liepdavo eiti ka- 
ran kautųsi su neprieteliais. Taip didžių 
piliečio dorybių sumenkėjimas grasė Lie¬ 
tuvai liūdniausia klotimi, ypačiai kad jos 

ribos nėkuomet negalėjo būti gerai apsau¬ 
gotos. 

Senis Žigmuntas, paviešpatavęs ketu- 
rias-dešimtis su viršum metų, mirė 1548 m., 
palikęs tautos atminimui gero karaliaus, 
vardą bet perdaug silpno valdovo ženklą. 
Del didžio rimtumo jam buvo duota Senio 
pravardė. Pirmoji jo pati buvo doroji Barbo¬ 
ra Zapolyi, Semigrado kunigaikštytė, an¬ 
troji—Bona Sforzia, Medijolano kunigaik¬ 
štytė, išmintinga ir vikri šeimininkė, tik 
labai stalgi lobio ir valdžios. 

Žigmuntas Augustas 

D, Lietuvos kunigaikštis nuo 1544 m. Lenkų karalius 

nuo 1548 ligi 1572 metų. 

Paskutinis iš Jogelaičių giminės kara¬ 
lius, Žigmuntas Augustas, baigia eilę at¬ 
skirųjų Didžiųjų Lietuvos kunigaikščių, 
Vilniuje senobine Gedimino mitra karū¬ 
nuotų. Po jo Lenkų karaliai, bendrai abie¬ 
jų tautų renkami sostai), jau tuo pačiu 
tampa Didžiaisiais Lietuvos kunigaikščiais. 
Pastarojo Jogelaičio viešpatavimas yra 
labai svarbus, kadangi jis įveda lietuvių 
tautą naujan takan, kuriuo nuo to laiko 
ji eis drauge su Lenkų tauta. 

Didieji atsitikimai Zigmuntui Augustui 
valdant buvo šie: 

Inflantų prijungimas. Karas su Rusija. 
Polocko nustojimas 1563 m. 

Suteikimas laisvių ir privilegijų Lietu¬ 
vos bajorams. 

Liublino unija 1569 m. 

Zigmuntas Augustas prie gyvos tėvo 
galvos 1544 m. paėmė D. kunigaikštijos 
valdžią ir prisiekė Lietuviams išlaikysiąs 
neliestas jų teises. 

Mirus pirmajai žmonai Elžbietai, Au¬ 
strijos kunigaikštytei, jaunasis karalius 
netrukus slapčia vedė Barborą, kunigaik¬ 
štytę Radvilaitę, našlę Gostautienę, miru¬ 
sio Trakų vaivados žmoną. Karalius slėpė 
savo susituokimą dėl to, kad didi karalie¬ 
nė Bona buvo priešinga tam vedimui ir 
norėjo duoti savo sūnui pačią kokią už¬ 
sienių kunigaikštytę. Lenkai gi bajorai iš- 
vieno ėjo su Bona. Tečiau, kai tėvui mi¬ 
rus, Zigmuntas Augustas patapo Lenkų 
karalium, jis apskelbė Barborą savo žmona 
ir karaliene; Lietuviai džiaugdamies tai 
sutiko. Lenkų gi pasiuntiniai per seimą, 
suklupę ant kelių priešais karalių, prašė, 
kad persiskirtų su žmona, jam gimimu 
nelygia. Bet Zigmuntas Augustas subaudė 
tuos prašytojus šiais žodžiais: „Verčiau 

atsižadėsiu karalijos, nekaip prisieką su¬ 
laužysiu; jums gi derėjo manęs prašyti, 
ne kad neištesėčiau žmonai prižado, bet 
kad kiekvienam jį laikyčiau.“ Ta patvara 
ir tuo būdo stangumu karalius įveikė Len¬ 
kų spyriavimąsi, pakarūnavo Barborą, bet 
ta gražioji ir doroji karalienė netrukus pa¬ 
simirė, karalius gi kol gyvas jos gailėjo. 

Zigmunto Augusto valdžia šalies viduje. 
Prakilnumas, lentumas ir teisumas buvo 
Zigmunto Augusto būdo ypatybės; jos žy¬ 
mėjo visuose jo viešpatavimo darbuose. 
Be galo mylėjo abi šąli, sujungti jo val¬ 
džion, Lietuvą ir Lenkiją, laikydamas jas 
per vieną, ir stengės, kiek galėdamas, pa¬ 
daryti jas laimingas. 

Taigi draudė Lenkuose per seimus ba¬ 
jorų sauvalę ir išdykimą, ragindamas juos 
daugiau aukoti tėvynės reikalams. Pats 
parodydamas paveizdą paskyrė ketvirtą 
dalį savo turtų nuolatinei kariuomenei lai¬ 
kyti, kad saugotų šalį. Lietuvoje, kur ba¬ 
jorai ir didžiūnai labiau gerbdavo savo 
valdovus ir daugiau jų klausydavo, kara¬ 
lius daug lengviau įvedė naudingas atmai¬ 
nas. Tad pirma ten įsteigė nuolatinę pa¬ 
stovią kariuomenę, kuri rimties metu mo¬ 
kėsi vartoti ginklą; paakino senatą patai¬ 
syti ir papildyti Lietuvos Statutą; tuo pa- 

gerino teismus. Jam valdant žmonės ra¬ 
miai ir laimingai gyveno, jų skaičius pa¬ 
didėjo visoje šalyje' miestai pralobo, Vil¬ 
nius gi ir Kaunas pagarsėjo savo pre¬ 
kyba. 

Inflantų prijungimas 1561 m. Karas su Ru¬ 
sija. Polocko nustojimas 1563 m. 

Inflantai davė priežastį kariauti su Ru¬ 
sija. Prūsų Kryžiuočių Ordinas, kaip žino¬ 
me, iširo 1525 m. Seniui Zigmuntui vieš¬ 
pataujant. Inflantų Kryžiuočiai vis dar lai¬ 
kėsi Latvijoje ir tik 1562 m. atėjo pasta¬ 
roji valanda jų gyvavimui. 

Inflantų Magisteris, Fūrstenberg'as, lau¬ 
kinis ir šiaurus žmogus, pervirtęs Liuterio 
erezijon, užpuolė Rygos arkivyskupo vals¬ 
čius, užgrobė juos, išplėšė bažnyčias ir 
ėmė nelaisve grasyti pačiam arkivyskupui. 
Arkivyskupas atsidėjo Zigmunto Augusto 
globai. Bet kai karalius, paklausęs jo pra¬ 
šymo, rūpinosi sutaikinti abi susipykusi 
šąli, magisteris liepė užmušti karaliaus 
pasiuntinį ir įmetė arkivyskupą kalėjiman. 

Toks žingsnis negalėjo palikti nepabau- 
stas. Zigmuntas Augustas inėjo į Inflan- 
tus su didele kariuomene ir taip labai 
inbaidė Furstenbergą, kad magisteris nuo- 

lankus puolė ant kelių prieš karalių, at¬ 
lygino skriaudas arkivyskupui ir pripažino 
nuo to laiko karalių Inflantų globėju. 

Tuomet ir nutrūko silpnoji Lietuvos 
santarvė su Rusija. Caras IV Ivanas, pra¬ 
mintas Rūsčiuoju, pavydėdamas tos In¬ 
flantų globos ir norėdamas sau ją pasisa¬ 
vinti, inpuolė ton šalin ir baisiai ją nu¬ 
niokojo. Fūrstenbergas, paimtas nelaisvėn, 
netrukus pasimirė, naujasis gi ir pastara¬ 
sis magisteris, GotanVas Rettler'is, maty¬ 
damas negalėsiąs be Lietuvos ir Lenkijos 
pagalbos atsiginti, atsisakė magisterio val¬ 
džios, paliuosavo likusius ricierius nuo 
Ordino įžadų ir, pavedęs Lietuvai visus 
Inflantus su Igaunija (Estonija) už atgy- 
nimą nuo Rusijos, pasiliko sau tik Kuršą 
ir Žemgalius, tapęs paklusniu Lenkų ka¬ 
raliaus kunigaikščiu, Tuo būdu senovės 
Latvija, buvusi kelius amžius atskirta, su¬ 
sijungė su Lietuva; tik dabar reikėjo gin¬ 
ti naujai ingytoji šalis nuo Ivano antpuo¬ 
lių. Taigi ištiko karas visu Lietuvos rytų 
paribiu; jis skaudžiausiai nuniekė Baltaru¬ 
siją, patveręs aštuonerius metus, net ligi 
1570 m. sandoros. Lietuva išlaikė Inflan¬ 
tus, bet nustojo senovės Polocko, kurs jai 
300 su viršum metų priderėjo ir dabar 
1563 m. buvo Ivano paimtas. 

Laisvės ir privilegijų suteikimas Lietuvos 
bajorams. 

Karalius labai sielojosi, nustojus Poloc¬ 
ko. Jis matė, jogei Lenkų bajorams ma¬ 
ža terūpėjo tas karas, kurs slėgė Lietuvą, 
ir jogei jie nesiskubino eiti jai pagalbon. 
Taigi karalius troško arčiau suderinti abi 
tauti, kad jos prireikus kits kitą gelbėtų¬ 
si ir bendrai dalytųsi laimes ir nelaimes. 
Zigmuntas Augustas dėl unijos pagreiti¬ 
nimo sulygino Lietuvos bajorų teises su 
Lenkų bajorų teisėmis, tai yra suteikė 
Lietuviams tokias teises, kokios ligtol bu¬ 
vo tik Lenkijoje, kur bajorai gedėjo 
rinkti seimų atstovus visos šalies reika¬ 
lams spręsti. Mat Lietuvoje tik didžiūnai, 
iš kurių susidėdavo vyriausioji taryba, ( 
arba senatas, daugiausia spręzdavo viso 
krašto reikalus, bajorai gi maža į juos 
tesikišdavo. Zigmuntas Augustas labiausia 
dėl to ir troško, ydant Lietuviai sudarytų 
vieną taikią šeimyną su Lenkais, kad nu- 
sijautė atsiskirsiąs su šiuo pasauliu be¬ 
vaikis, nepatiksiąs impėdinių, taigi ryžosi 
suteikti abiem tautom karalių rinkimo teisą. 

Liublino unija 1569 m. 

Tikslesnė unija, kurios geidė Zigmun- 
tas Augustas, buvo padaryta 1569 m. 
per Liublino suvažiavimą. Lietuva gi dėl 
vienybės paaukojo ir perleido Lenkams 
Pogirį , Valuinių , Podolę ir Ukrainą su Šie- 
versko Rusimi. 

Perleistosiose provincijose paliko įsta¬ 
tymų knyga Lietuvos Statutas, Lietuvoje 
gi užsiliko šie savitumai: etmonai , kancle¬ 
riai , poizdziai (podskarbiai) ir kiti, taip-pat 
savita kariuomenė. 

Zigmuntas Augustas neilgai begyveno 
po Liublino unijos; pasimirė 1572 m. savo 
mėgiamojoj Knišino pilyje Pogiryje. 

Jam viešpataujant garsus žmonės bu¬ 
vo Lietuvoje: kunigaikštis Romanas Sanguš- 
ka, Jonas ir Jurgis Chodkevičiai, veiklus 
karžygiai, pagarsėję Inflantų gynime ir 
karuose su Rusija; kun. Mikalojus Radvi¬ 
la, pramintas Juoduoju , karaliaus giminė 
dėl Barboros, narsus karžygis ir sumanus 
politikas, tik karštas protestantas ir klai¬ 
dingojo Kalvino mokslo platintojas Lietu¬ 
voje; Valerijonas Protasevičius , Vilniaus vy¬ 
skupas, pagarsėjęs uoliu kunigu. 

Vyskupas Protasevičius tapo vadovu 
Lietuvos kunigijai tuomet, kada Liuter’io 
ir Kalvino mokslas buvo išsiplėtęs per vi¬ 
są Lietuvą ir Lenkiją ir atitraukęs nuo 
Bažnyčios daug prakilnių giminių. Kovo¬ 
damas su tuo pavojumi, vyskupas nebijo¬ 
davo ir karaliui tiesą akyse pasakyti. Pa¬ 
sakojama: Kai vieną kartą karalius Zig- 
muntas Augustas, viešėdamas Vilniuje, 
žingeidus paklausyti protestantų pamokslo, 
sekmadienį raitas jojęs, dvaronių lydimas 
kalvinų bažnyčion, tai vyskupas procesija 
išėjęs iš šv. Jono bažnyčios priešais kara¬ 
liui, paėmęs jo arklį už žąslų ir tiek pa¬ 
daręs, kad karalius nusėdęs nuo arklio ir 
nuėjęs pėsčias paskui vyskupą mišių 
klausytų bažnyčion. 

Geizdamas suturėti atskalūnus ir at¬ 
versti paklydėlius, vyskupas Protasevičius 
parkvietė Vilniun Jėzuitus, ne taip senai 
pagarsėjusius Europoje vienuolius. Jie įstei¬ 
gė- Vilniuje pirmą augštąją mokyklą ir 
kalbingais pamokslais patraukdavo kitati¬ 
kius. Karalius išmintingai elgdavos, kad 
nieko nepersekiodavo dėl tikybos, nieko 
nebauzdavo dėl klaidingų įsitikinimų. Del 
tos priežasties ir kitatikiai nesispyriavo; 
priešingai, kitu metašimčiu beveik visi, 
besiklausydami garsių kunigo Petro Skar- 

gos pamokslų, kuriuos jis sakydavo Vil¬ 
niuje, sugrįžo katalikų Bažnyčion. 


Zigmuntui Augustui mirus, Jogelaičių 
giminė išnyko vyrų šakoje. Nuo to laiko 
Lietuva eina bendrais keliais su Lenkija 
ir turi bendrą su ja istorija. 




Y DALIS. 


Rinktiniai Lenky karaliai — D. Lietuvos 
kunigaikščiai. 


Henrikas Vaiezijus 

1573—4 metais. 

Lietuviai išvieno su Lenkais išrinko ji 
karalium. Lietuvos pasiuntinių tarpe, va¬ 
žinėjusių į jį Paryžiun, buvo ir Melchijo- 
ras Giedraitis, paskui tapęs Žemaičių vy¬ 
skupu. Tečiau Henrikas nemėgo žiemių 
šalies, nė svetimos jam tautos papročių. 
Jam rodėsi, jogei karaliui mūsų krašte 
maža valdžios teduodama, ir vos gavo 
žinoti, kad miręs jo brolis, po kurio galė¬ 
jo patapti Prancūzų karalium, tuojau pa¬ 
bėgo iš Lenkijos, tik penkius mėnesius 
paviešpatavęs. 

Steponas Batory s 

nuo 1576 ligi 1585 m. 

Jis buvo labai išmintingas ir veiklus 
monarkas. Lenkija ir Lietuva pakvietė jį 
sostan iš nedidelės Semigrado kunigai¬ 
kštijos. 


Karas su Rusija. 

Batoriui tik įžengus sostan, Rūstusis 
Ivanas, Maskvos caras, įsigriovė į Inflan- 
tus, tai yra Lietuvon, juos nuniokojo 
ir užėmė. Tuomet karalius pats žygiu ėjo, 
vedinas Lietuvių ir Lenkų kariuomene; 
1579 m. atėmė iš Maskolių Polocką, paė¬ 
mė Velikių-Lukių tvirtumą ir, visur nu¬ 
veikdamas, sustojo ties Pskovo mūrais. 
Ivanas nusiminė ir prašė santaikos, ir kai 
karalius sutiko su jo prašymu, caras atsi¬ 
žadėjo Inflantų, Polocko ir Yeližo. Taip 
tad visas tas kraštas, Maskvos atplėštas, 
vėl sugrįžo Lietuvai.—Per tą karą valstie¬ 
čiai pirmą kartą nuo senų-senovės pa¬ 
sižymėjo, gindami gimtąją šalį. Karalius 
Steponas norėjo., kad kaiiuomenė susidėtų 
ne iš vienų bajorų, taigi įsakė, ydant kas 
dvidešimtasis valstietis karališkių dvarų 
tarnautų pėstininku kariuomenėje, jo gi 

šeimyna buvo paliuosuojama nuo visokių 
činšų, mokesnių ir priedermių. Tokiuo bū¬ 
du valstietis vėl gynė savo kraštą ir, jei 
pasižymėdavo, pereidavo bajorų luoman. 
Karalius taip-pat rūpinosi sutvarkyti Ukrai¬ 
nos kazokus. 

Steponas Batorys šilėsi visu, kas galė¬ 
jo -pagerinti, apšviesti Lenkiją ir Lietuvą 
ir apsaugoti jas nuo neprietelių. 

Vilniaus Akademija 1579 m. Vyskupas Mel- 
chijoras Giedraitis. 

Karalius pakilėjo apšvietimą Lietuvoje, 
pakeitęs Vilniaus mokyklą, Jėzuitų įsteigtą, 
augštąja mokykla arba Akademija. Taip- 
pat nemaža padėjo Žemaičių vyskupui, 
Melchijorui Giedraičiui, sugrąžinti katalikų 
tikybą Žemaičiuose. Liuteriai ir Kal¬ 
vinai tuomet buvo užgrobę Žemaičiuose 
bažnyčias ir jų turtus. Kunigų beveik ne¬ 
bebuvo likę; tamsus žmonės vietomis buvo 
dar nekrikštyti. Vyskupas Giedraitis, ga¬ 
vęs iš karaliaus privilegiją (leidimą) atim¬ 
ti užgrobtąsias bažnyčias ir dvarus, pa¬ 
taisė apgriuvusias bažnyčias ir naujai pa¬ 
statydino. Jis apvažinėjo visą kraštą, 
krikštydamas žmones ir liepdamas mokyti 
juos gimtąja tėvų kalba; tokiuo būdu, ga- 

Įima sakyti, Žemaičiai išnaujo buvo atver¬ 
sti katalikais. Dėkingieji Žemaičiai ne 
veltui praminė vyskupą Giedraitį savo 
apaštalu. 

Steponas Batorys viešpatavo tik devy¬ 
nerius metus ir mirė 1586 m. Gardine, di¬ 
džiai gailimas Lietuvių ir Lenkų.—Ligšiol 
yra rodomi Gardine namai, Batorio na¬ 
mais praminti, kuriuose karalius numiręs. 

Zigmuntas Vaza 

pramintas Lenkuose IlI-iuoju, Lietuvoje IV-uoju nuo 
1586 ligi 1632 m. 

Abi tauti pakvietė sostan Zigmuntą, 
iš Švedijos Kotrynos Jogelaitės, Zigmunto 
Augusto sesers, ir Jono Vazos, Švedų ka¬ 
raliaus sūnų. Lietuviai ir Lenkai dėlto jį 
išsirinko, kad gerbė Jogelaičių giminę. 
Zigmuntui Vazai viešpataujant, buvo daug 
svarbių atsitikimų. 

Karas su Švedais. 

Būdamas Lenkų Karalium ir D. Lietu¬ 
vos Kunigaikščiu, Zigmuntas nenorėjo at¬ 
sižadėti Švedų karaliaus vardo ir Švedijos 
valdžios. Mirus tėvui, jis vienas norėjo 
valdyti visas tas šalis. Švedai nenorėjo 

turėti tokio karaliaus, kurs gyvena sveti¬ 
moje šalyje, ir sukilo prieš Zigmuntą, ve¬ 
dami jo dėdės Karolio, Sudermanijos ku¬ 
nigaikščio. Iš to prasidėjo karas, labai ilgas, 
patveręs 60 metų. Švedai impuolė į Inflan- 
tus ir atplėšė juos nuo Lietuvos, užėmę 
visą tą šalį, išskyrus Rygą. Lietuvos di¬ 
dysis etmonas, Jonas Karolius Chodkevi¬ 
čius nuveikė juos ties Kirchholmu Inflan- 
tuose 1604 m. Ir garsus buvo tas nuvei- 
kimas: Chodkevičius, teturėdamas tik 4000 
pėstininkų ir 1500 raitininkų, puolė į Šve¬ 
dus, kurių buvo 14000, prispyrė Karolių, 
Sudermanijos kunigaikštį, bėgti sužeistą iš 
karo lauko, negyvai paklojo ant vietos 
9000 Švedų, užgrobė 60 vėluvų, 11 pa¬ 
trankų ir visą stovyklą,—pagalios kuo-nė 
visiškai išvijo Švedus iš Inflantų. Tečiau 
karas ėjo vis dėlto toliau ir tik paskui, 
po septynerių metų, buvo sutarta pirmoji 
sandora padėti ginklus. 

Karas su Rusija. Smolensko atsiėmimas 
1611 m. 

Mirus Rūsčiajam Ivanui, Maskvoje bu* 
vo ilgą metą didelė suirutė. Ten viešpa¬ 
tavo vienas po kito du caru, pramintu 
Samozvancais: mat abudu buvo nežinia 

kokios giminės, vienas ir antras skai¬ 
tėsi Dimitrijumi, Rūsčiojo Ivano sūnumi. 
Lenkai ir Lietuva padėjo Samozvancam. 
Kai juodu žuvo per naminius karus, Mas¬ 
kva išsirinko caru Bazilijų Suiskį, dalis gi 
bajorų, priešingoji Šuiskiui, pasikvietė so- 
stan karalaitį Vladislovą, Zigmunto sūnų. 
Karalius Zigmuntas nesutiko tuojau išleisti 
sūnaus Maskvon, išsiuntė tenai etmoną 
Stanislovą Žolkievskį su kariuomene. Et¬ 
monas paėmė nelaisvėn carą Suiskį ir jo 
brolį ir atvežė juodu Varšuvon. Bet kai 
karalaitis Vladislovas ilgai nevažiavo, ba¬ 
jorai ir Maskvos žmonės nekantraudami 
išvarė Lenkų kariuomenę iš Maskvos ir 
išrinko caru Mykolą Romanovą. Tiek buvo 
naudos iš to karo, kad Lietuvių ir Lenkų 
kariuomenės atėmė Smolenską, buvusį '97 
metus atplėštą nuo Lietuvos, ir kad sulig 
sutarties, 1618 m padarytos su Maskva, 
sugrįžo D. Lietuvos Kunigaikštijai Siever- 
sko Naugardas ir Černigovas, kaip tad 
buvo buvę Algirdo metu. 

Karas su Turkija. 

Karalius Zigmuntas buvo talkoje Vo¬ 
kiečių ciesoriui per jo- karą su sultanu ir 
tuo sukėlė ant savęs didelį Turkų ant- 

puolį. Per tą karą narsiai bekovodami žu¬ 
vo abu garsiuoju vadu: Stanislovas Žol- 
kievskis krito negyvas kovos lauke ties 
Cecora, Jonas Karolis Chodkevičius mirė 
1621 m. stovykloje ties Chocinu. Bet Sta¬ 
nislovas Liubomirskis, tapęs po jo vadu, 
atspyrė 300.000 Turkų kariuomenės ir tas 
drąsus atspyrimas privertė sultaną padėti 
ginklą ir padaryti sandorą. Garsus buvo 
D. Lietuvos etmonas: Leonas Sapiega. 

Bresto unija 1595 m. 

Zigmunto rūpesniu buvo įvesta per ry¬ 
tiečių vyskupų suvažiavimą Lietuvos Bre¬ 
ste religijos unija arba Graikų cerkvės 
susiderinimas su Katalikų bažnyčia. \ uni¬ 
ją prisidėjo Rusenu provincijos, daugiausia 
Baltieji ir Juodieji Rusenai *). Jie nuo to 
laiko pripažino popežių Bažnyčios Galva, 
pamaldose gi pasiliko senobines savo apei¬ 
gas ir Slavų kalbą. Tokie Katalikų Baž¬ 
nyčios išpažintojai buvo praminti Unitais. 

Vladislovas Vaza 

nuo 1632 ligi 1648 m. 

Iš trijų Karalių, mūsų D. Kunigaikščių 
Vazų giminės, vienas Vladislovas buvo 


*) Tie antrieji-Lietuvių Rusies gyventojai. 



— 148 — 


labai mintrus. Jo viešpatavimas būtų bu¬ 
vęs garsus, jeigu didžiūnai ir bajorai bū¬ 
tų daugiau jo klausę. Negerbimas ir ne¬ 
klausimas karaliaus buvo tikra nelaimė 
mūsų šaliai. 

Karas su Rusija. Polenuvos santaika 1633 m. 

Lietuviai ir Lenkai tik buvo išrinkę 
soštan Vladislovą, karalius išsiruošė su 
kariuomene Baltojon Rusin, kadangi Mas¬ 
koliai, sulaužę sutartį, buvo apstoję Smo¬ 
lenską. Karalius kovėsi penkius mėnesius 
su Maskvos vadu Seinų, kol jį įveikė, at- 
gynė Smolenską, atėmė iš Šeino 110 pa¬ 
trankų ir 122 vėluvas ir ėjo į Maskvą. 
Tuomet caras Mykolas panorėjo padaryti 
sandorą. Vladislovas sutiko su tuo, kadan¬ 
gi jam rūpėjo ne karas, bet atgavimas 
nuostolių. Sandora buvo padaryta Polenu- 
voje už Smolensko; Vladislovas atsižadėjo 
caro vardo, Mykolas gi visam laikui su¬ 
grąžino Lietuvai ir -Lenkijai Smolenską, 
Sieversko Naugardą ir Černigovą su vals¬ 
čiais; beto dar prižadėjo nebesikišti į Lat¬ 
viją. — Patyręs tai Turkų sultanas, kurs 
jau buvo susituršęs su Maskva, ir išgir¬ 
dęs Vladislovą dabar einant su visomis 
pajėgomis į jį, liovėsi kariavęs ir pasisku- 

bino padaryti sandorą su nuveikėjų kara¬ 
lium. — Vieni Švedai tenedarė santaikos, 
kadangi Vladislovas nenorėjo išsižadėti 
Švedijos karaliaus vardo; jie tik pailgino 
laikinąjį rimties metą ligi 26 metų ir ati¬ 
davė per karą užgrobtuosius Prūsų pajū¬ 
rio miestus. 

Kad ir susitaikinęs su Turkais, Vladi¬ 
slovas nuolat mąstė, kaip čia juos išvijus 
iš Europos, kadangi mahametonai Turkai 
buvo visų krikščionių tautų priešininkai. 
Bet norint tai padaryti, reikėjo pirma su¬ 
tvarkyti Ukrainos Kazokai. 

Kazokų sukilimai. Vidaus karo pradžia 
1648 m 

Kazokai, gyveną palei Dnieprą ir ant 
tos upės salų, buvo, kaip žinoma, minia 
žmonių, gyvenusių daugiausia karu ir plė¬ 
šimais; jie susidarė ne tik iš Ukrainos se¬ 
novės gyventojų, bet ir iš įvairių tautų, 
pabėgėlių ir prasikaltėlių, bėgusių į Ukrai¬ 
nos tyrumas ir ten ieškojusių laisvės. Lau¬ 
kiniai ir savavaliai, jie nuolat buvo pavo¬ 
jingi valstybei. Dar karaliai Zigmuntas 
Jogelaitis ir Steponas Batory’s buvo ėmę¬ 
si pulkais tvarkyti Kazokų minias, kad iš 
jų sudarius paribio kariuomenė. Tečiau tik 

nedaugelis Kazokų teklausė jiems išleistų 
įstatymų. Daugumas tų neramių gyvento¬ 
jų, nepatorodami, ar su kaimynais rimties 
ar karo metas, grūzdavosi plėštų į Juo¬ 
dųjų jūrių pakrantes, prideramas Turkijai, 
ir užtraukdavo Turkų ir Totorių kerštą 
ant Rusies ir Lenkijos. Taigi karalius Vla¬ 
dislovas mąstė, kaip iš Kazokų sudarius 
tinkama ir paklusni kariuomenė, — kaip 
eibiadirbius pavertus valstybės gynėjais ir 
suvartojus juos prieš krikščionijos neprie¬ 
telius. Tad nusprendė jiems duoti įvairių 
lengvenybių, žemės, tuo būdu prijaukinti 
juos į Lenkiją ir Lietuvą ir vesti drauge 
su savo kariuomene prieš Turkus. Bet di¬ 
džiūnai buvo priešingi karaliaus sumany¬ 
mams. Jie mat turėjo daug dvarų Ukrai¬ 
noje, taigi norėjo, kad Kazokai verčiau 
mestų ginklą ir pataptų jų valdiniais arto¬ 
jais ir dirbtų jiems žemę. Tai buvo dide¬ 
lė neteisybė. Karalius nesutiko su tuo; 
bajorai ginčiojosi su karalium; tuo gi tar¬ 
pu Kazokai, kantrumo pristigę, griebėsi 
ginklo ir sugriovė Kudako tvirtumą, kurią 
pats karalius buvo liepęs pastatyti Ukrai¬ 
noje, kad apsisaugojus nuo visokių ant¬ 
puolių. Jie turėjo būti nubausti užtai, bet 
dėl to ištiko baisus vidaus Kazokų karas. 
Bagdonas Chmelnickis tapo sukilusių Ka- 

zokų vadu; tų liūdnųjų atsitikimų metu 
mirė karalius Vladislovas 1648 m. 

Jonas Kazimieras Vaza 

nuo 1648 ligi 1668 m. 

Jono Kazimiero viešpatavimas tai visa 
eilė karų, nuopuolių ir nelaimių Lietuvai 
su Lenkija. Joną Kazimierą, tikrą Vladi¬ 
slovo brolį, karaliaus Zigmunto sūnų išrin¬ 
ko sostan abi tauti. Dar jo pranokėjų bu¬ 
vo pradėti tie keturi didieji karai: su Šve¬ 
dija, su Rusija, su Turkija ir su Kazokais. 
Nors du karu, Rusų ir Turkų, buvo pasi¬ 
baigę santaika dar prie Vladislovo, tečiau 
pamatysime, jogei Maskoliai ir Turkai pir¬ 
ma proga bus ją suardę. Kad iš visų pu¬ 
sių atgynus valstybė nuo antpuolių ir dar 
nuveikus užpuolėjai, reikėjo turėti daug 
pašarvuotos, narsios ir karaliui paklusnios 
kariuomenės. Valstiečiai gi, išskyrus ne¬ 
daugelį karališkių dvarų valstiečius, nebu¬ 
vo pašaukti .gintų valstybės; jie sėdėjo 
namie ir dirbo žemę ponams. Neskaitant 
samdinių kareivių, karan ėjo tik vieni ba¬ 
jorai ir didžiūnai. Ir nors bajorai narsiai 
kaudavosi, nors daugelis jų žūdavo kovos 
laukuose, aukodami savo gyvatą ir turtą, 
tečiau paprastai, laimėję kovą, tuojau grįž- 

davo namon, nesaugodavo valstybės ribų, 
neprietelis gi laužydavo padarytąją san¬ 
taiką ir vėl užpuldavo šalį. Del tos prie¬ 
žasties ir iš didžiųjų nuveikimų maža nau¬ 
dos tebūdavo. 

Kazokų karas. 1648—1654 m. 

Bagdonas Chmelnickis, sukilusiųjų Ka¬ 
zokų vadas, numanydamas neįveiksiąs 
Lenkijos ir Lietuvos kariuomenių, pa¬ 
sikvietė talkon Totorius. Lietuva ir 
Lenkija, susijungusios vienon valstybėn, 
tuomet vadinosi Respublika , lenkiškai ta¬ 
riant—Rzeczpospolita, tai yra bendra val¬ 
stybė visiems abiejų šalių gyventojams. 
Per šešerius metus be perstogės truko 
Ukrainoj ir Yaluiniuje kovos, neprietelių 
apstovos ir musų nuopoliai. Karalius Jo¬ 
nas Kazimieras, tam karui prasidėjus Ka¬ 
zokų ir Totorių apstotas ties Zboruva, bu¬ 
vo sutikęs duoti daug lengvenybių Kazo¬ 
kams: suteikė daugeliui iš jų bajorų tei¬ 
ses, davė žemės, paskyrė Cmmelnickį Ka¬ 
zokų etmonu ir davė liuosybę Graikų ti¬ 
kybai, kurią Kazokai išpažino. Teeiau ne¬ 
trukus tamsus ir ištvirkę Kazokai sutraukė 
sankalbą, Chmelnickis gi, nepasitenkinda¬ 
mas Totoriais, pasidavė Turkų sultanui, 

kad turėtų dar didesnę paspirtį prieš ka¬ 
ralių ir gautų visos Ukrainos kunigaikščio 
vardą. 

Baisus pavojus ėmė grasyti Rusiai, 
Lenkijai ir Lietuvai: Turkai su Totoriais 
baudėsi minių-miniomis jas užplūsti. Tuo¬ 
met, karaliui ir kunigaikščiui Jeremijui Vis- 
niovieckiui vadovaujant, susirinko 100.000 
bajorų su kareiviais ir ėjo prieš 350.000 
Kazokų ir Totorių, susitelkusių ties Beres- 
tečku Voluiniūje. Tris dienas tvėrė ta ko¬ 
va; ant-galo įveiktas Totorių chanas pa¬ 
bėgo, pagriebęs su savim Chmelniekį, ka¬ 
raliaus gi kariuomenė užpuolė Kazokų sto¬ 
vyklą ir 1651 m. visiškai juos sugrūdo. 
Tečiau po to laimėjimo karas nepasibaigė, 
kadangi mūsų kariuomenės ankstokai bu¬ 
vo sugrįžusios namon. Chmelnickis ir to¬ 
liau kariavo, pavertė Ukrainą tyrais lau¬ 
kais, leido grobti verguvėn žmones dešim¬ 
timis tūkstančių, su karalium gi vis dėlto 
nenorėjo susitaikinti. Nesulaukęs iš Turkų 
tiek pagalbos, kiek buvo norėjęs, atsisky¬ 
rė nuo sultano ir 1654 m. pasidavė Mas¬ 
kvos carui Aleksiejui. Bet caras neištesėjo 
prižado Chmelnickiui, jis ir ketinte neketi¬ 
no duoti Kazokams teisių ir laisvių, kokių 
jie reikalavo. Taip tad Kazokai, neištesėję- 
žodžio ir ieškodami lengvesnės būties, 

pakliuvo daug kietesuėn valdžion ir net 
nelaisvėn. 

Maskvos karas 1654—1667 m. Švedu karas 
1655—1660 m. 

Dabar caras Aleksiejus, paėmęs savo 
valdžion 20.000 Kazokų, pasiuntė dvi ar- 
miji kariauti su Respublika; viena ūmai 
impuolė Lietuvon, antra Ukrainon. Nedi¬ 
delė Lietuvos kariuomenė sustiko neprie¬ 
telį ties Šldovu ir buvo jo nuveikta. Ma¬ 
skoliai vėl paėmė Polocką, Smolenską, pa¬ 
galios užgrobė ir Vilnių; pietuose Černi¬ 
govas ir Kijevas pakliuvo i maskviečių 
rankas. Tai dar nebuvo galas nelaimių. 

Tuomet Švedijos sostan buvo įžengęs 
X Karolis Gustavas. Karalius Jonas Kazi¬ 
mieras priešinosi tam, išvedžiodamas, jo- 
gei tik jis teturįs teisę į Švedijos karūną. 
Tan ginčan Karolis Gustavas impuolė Len- 
kijon, ir kadangi daugelis Lenkijos ir Lie¬ 
tuvos didžiūnų nemėgo karaliaus, Karolis 
Gustavas lengviai užėmė Varšuvą ir ilgai 
gynusiąsią Krokuvą. Nelaimingas Jonas 
Kazimieras išsikraustė iš Lenkijos ir pasi¬ 
slėpė Silezijoje ir veik visa Respublika pa¬ 
sidavė Švedams. — Lietuvoje daugiausia 
patraukė savo paveizdu atsižadėti savo 

karaliaus didysis etmonas Jonušas Radvi¬ 
la, Lenkijoje gi — pakancleris Jeronimas 
Radziejovskis. Kai-kurie manė Švedus ge¬ 
resnę tvarką padarysiant ir Maskolius iš¬ 
varysiant. Bet Švedai protestantai tuojau 
pradėjo plėšti ir niekinti katalikų bažny¬ 
čias, grobti bajorų turtus ir skriausti val¬ 
stiečius. 

Tuo visuotino nupuolimo metu tik vie¬ 
nas kampelis Lenkijoje nebuvo pasidavęs 
Švedams: Čenstakava, vienuolynas ir baž¬ 
nyčia su stebuklinguoju Dievo Motynos 
paveikslu, ginama 1655 m. kelių šimtų 
Lenkų ir Paulinų vyresniojo jkun. Augu¬ 
stino Kordeckio. Veltui 9000 Švedų turėjo 
apgulę vienuolyną, šaudydami į jį pa¬ 
trankomis, grūste grūdęsis ant mūrų. Vie¬ 
nuolynas nepajudintas stovėjo, apgultieji 
gi, šmugžduodami iš mūrų, vargino ir nai¬ 
kino Švedus. Pagalios Švedai atsitraukė 
nuo Čenstakavos. 

To gynimosi girdas paplito per visą 
Lenkiją ir Lietuvą ir visur kelte kėlė tau¬ 
tos dvasią. Bajorai ir valstiečiai sukilo 
ant Švedų; Lenkai ir Lietuviai šaukėsi 
į savo, nors taip nelaimingą, karalių, ir 
Jonas Kazimieras sugrįžo savo šalin. Nors 
dar kelerius metus truko kruvinoji kova, 
nes Švedų karalius buvo pasikvietęs tai- 

kon Semigrado kunigaikštį Rakočį, kurs 
įsigrūdęs Lenkijon užėmė Varšuvą, grob¬ 
stė ir degino, kaip koks Totoris; nors iš 
žiemių padėjo Švedams Brandenburgo elek- 
torius, — bet abi tauti jau gaivelėjosi iš 
nuopolio. Lietuvoje Povilas Sapiega ir et¬ 
monas Gonsievskis kovėsi su neprieteliu, 
Lenkijoje Steponas Čarneckis tvojo Šve¬ 
dus. Pagalios atėjo mums pagalbon Vokie¬ 
tijos ciesorius ir Danijos karalius. Švedai 
ir Maskoliai ėmė traukties atgal. Karolis 
Gustavas skubinosi gelbėtų savo šalies, 
narsusis gi Čarneckis vijosi jį net ligi Da¬ 
nijos. Paskui, išvijęs Švedus iš Lenkijos, 
Čarneckis puolė gelbėtų Lietuvos ir išvie- 
no su Sapiega nuveikė ir išgynė Maskvos 
kariuomenę. Gimtoji šalis buvo išgelbėta, 
bet nuostoliai buvo labai dideli. 

Jonas Kazimieras 1660 m. padarė san¬ 
taiką su Švedais Alivoje; sulig jos kara¬ 
lius betgi atsižadėjo teisės į Švedijos so¬ 
stą ir atidavė Švedams pusę Inflantų ligi 
Dauguvos. Karalius 1667 m. sulygo su 
Rusija Andrusave rimties laikatarpį 13 
metų; Rusija grąžino Inflantus, Polocką ir 
Vitebską, sau palikusi Smolenską, Černi¬ 
govą ir Užudnieprės Ukrainą, ir pasiėmė 
dvejiems metams Kijevą, tik jau nėkados 
jo nebeatidavė. Trečiąjį priešiirnką, Bran- 

denburgo elektorių, tariant Prūsų kuni¬ 
gaikštį, kurs ligtol nuo Lenkijos priderėjo, 
karalius visiškai paliuosavo nuo paklusnu¬ 
mo. Kazokai persiskyrė į du daiktu: vieni, 
šiopus, tai yra dešinėje pusėje Dniepro, 
po daugelio kovų sugrįžo Respublikai; 
antri, anopus Dniepro, paliko Rusijai. Bet 
vieni ir kiti, labai tamsus ir laukiniai, 
riejos, kovės savo tarpe. Antgalo Prie- 
dneprės Ukrainos etmonas Dorošenka, įsi¬ 
geidęs žnt-bnt atgauti Užudnieprės Ukrai¬ 
ną ir draugėn jas sujungti, savavališkai 
pasidavė Turkijai. Del tos priežasties 
išnaujo prasidėjo kova musų sukalinėtoje 
valstybėje. 


Turkų karas 1667 m. 

Tas karas neilgai tetruko. Mat kai To¬ 
toriai, Turkų pasiųsti, užpuolė Raudonąją 
Rūsį arba Galiciją, prieš juos stojo gar¬ 
sus Lenkų vadas, Jonas Sobieskis, vedi¬ 
nas tik aštuoniais tūkstančiais kariuome¬ 
nės. Tokią saujelę teturėdamas, jis sulai¬ 
kė šimtą tūkstančių Totorių. Ir kai Toto¬ 
riai išgirdo Lenkijai palankiuosius Kazo¬ 
kus impuolus jų lizdan, Kriman, tai kuo- 
veikiausiai sulygo santaiką, Dorošenka 
gi vėl pasidavė karaliui. 

Karalius Jonas Kazimieras, matydamas 
pavojų valstybei ir būdamas bevaikis, dar 
tų karų metu norėjo, kad prie gyvos jo 
galvos Lietuviai ir Lenkai išsirinktų sau 
sosto impėdinį. Jo pati, karalienė Marija 
Liudvika, karštai pritarė tam sumanymui. 
Ta mintis buvo labai gera, nes karaliui 
mirus, būtų apsaugojusi valstybę nuo peš¬ 
tynių tarpe įvairių kandidatų, siekusių ka¬ 
rūnos. Teciau didikai ponai laikė tą su¬ 
manymą savo teisių ir laisvės susiaurini¬ 
mu, karalių renkant. Ir kai karalius buvo 
užsimetęs būtinai įvykinti tą savo mintį 
ir kandidatu pastatęs Prancūzų kunigaikštį 
d’Enghien’ą, Lenkų karo etmonas, Jurgis 
Liubomirskis, pakėlė ardą, surinko savo 
šalininkus, pasisamdė talkon užsienio ka¬ 
reivių ir nukovė karaliaus kariuomenę ties 
Montvais. Suirutė pasiekė ir mūsų kraštą, 
dar nepasibaigus Maskvos karui. Lietuvos 
kariuomenė narsiai kovojo su Maskoliais, 
bet alkana ir apdriskusi (nebeišmokėjo jai 
algos), liovėsi kovusis su neprieteliu ir 
ėmė plėšti savo gimtąją šalį. Vieni karei¬ 
viai, sukilę prieš savo vadus, nužudė Lie¬ 
tuvos karo etmoną Gonsievskį. 

Toks sukretąs ir ištvirkimas, toks visų 
nebeklausimas nė karaliaus nė įstatymų, 
dar karai, naikinę visą šalį, privertė ne- 

laimingąjį karalių Joną Kazimierą atsiža¬ 
dėti sosto. Per Varšuvos seimą 1668 m. 
jis atsisveikino su abiejų tautų atstovais, 
lėmė liūdną ateitį mūsų šaliai: betvarkei, 
nesusiklausančiai ir iš visų pusių neprie¬ 
telių apstotai,—ir nusiėmė karūną; paskui 
gi išvažiavo Prancūzijon ir ten po ketve- 
rių metų pabaigė savo gyvatą Paryžiaus 
vienuolyne. 

Jam viešpataujant, maldingieji Lietuvos 
vyskupai yra įsteigę švęstąsias atlaidų 
vietas, — Kajvarijas mūsų krašte: Jurgis 
Tiškevičius, Žemaičių vyskupas, 1642 m. 
yra įsteigęs Kalvariją Žemaičiuose. Jurgis 
Bialozoras, Vilniaus vyskupas, 1662 m. 
yra parūpinęs Kalvariją ties Vilnium. 

Mykolas Kaributas Višnioveckis 

1669 — 1673 m. 

Prieš didžiūnų valią eidami, abiejų 
tautų bajorai išrinko karalium Mykolą Ka¬ 
ributą kunigaikštį Visnioveckį, kunigaikščio 
Jeremijaus, per Kazokų karą pagarsėju¬ 
sio didvyrio sūnų, kurio giminumas ėjo iš 
Kaributo, Jogailos brolio. Tėvas nustojo 
viso turto, begindamas tėvynę — sūnus 
buvo iškeltas karalium. Bet Mykolas ne- 

mokėjo nė valdyti nė kariauti. Kazokų et¬ 
monas Dorošenka vis norėjo atimti iš Ru¬ 
sijos Užudnieprės Ukrainą, ir kai patyrė 
karalių patvirtinus rimties laikatarpio su¬ 
tartį su Rusija,—vėl pasidavė Turkijai. 

Turkų karas 1672—1699 m. 

Taigi Sultanas IV Mahometas išsiuntė 
didžiulę kariuomenę į Lenkiją, paėmė Ka- 
meneco tvirtumą Padolėje, užgrobė Pado- 
lę ir Ukrainą. Turkai priėjo net ligi Lvo¬ 
vo. Tuo nugązdintas ir negalėdamas su¬ 
rinkti kariuomenės, karalius išsiuntė į juos 
pasiuntinius santaikos darytų. Ir buvo 
padaryta 1672 m. Bučače Galicijoje ne¬ 
garbi santaika, sulig kurios karalius ati¬ 
davė Turkijai Padolę, Ukrainą ir dar pri¬ 
žadėjo kas metai mokėti jai iš Lenkijos 
paskirtą sumą pinigų arba dėklę; tuo kaip 
ir pripažino sultano viršenybę. Teciau sei¬ 
mas nepatvirtino tos nužeminančios san¬ 
taikos ir karas išnaujo prasidėjo. Priešais 
šimtus tūkstančių Turkų ir Totorių išėjo 
tik su 20 tūkstančių kariuomenės narsus 
Lenkų karo etmonas Jonas Sobieskis-. Tai 
buvo vėl tik saujelė, sulyginant su Turkų 
miniomis; bet dar nuostabiau, kaip Sobies¬ 
kis baudęs kauties. Etmonas, vedinas 

5 tūkstančiais geriausių kareivių, puolė 
pačian Turkų kariuomenės vidurin ir, ap¬ 
sikasęs stovykla jų viduryje, 15-ai tūkstan¬ 
čių liepė apsiausti Turkus ir pešioti juos 
iš visų pusių. Tarytum Turkų skruzdėly¬ 
nas ims ir aplips tą saujelę kartu su etmonu. 
Sobieskis taip ištvėrė šešioliką dienų, kas¬ 
dien išpuldamas iš stovyklos ir gainiodamas 
Turkus. Septyniolikės dienos pavakare jis 
puolė visais savo kariuomenės skyriais į 
Turkus ir viešoje kovoje 1672 m. visiškai 
juos sugrudo. 

Kitais metais jis laimėjo didelę kovą 
su Turkais ties Chocimu, staigiai driuk- 
telėjęs i jų stovyklą, nors didysis Lietu¬ 
vos etmonas—Pocius buvo priešingas tam 
antpuolio budui. Sutiko jis betgi, ir Lietuviai 
karštai šoko pulti išvieno su Lenkais. Tuo¬ 
jau po to laimėjimo pasimirė 1673 m. ka¬ 
ralius Mykolas. 

III Jonas Sobieskis 

1673—1696 m. 

Karaliaus rinkiman, kurs buvo Varšu¬ 
vos palaukėje, atsiliepė daugelis užsienių 
kunigaikščių, turėjusių nemaža savo šali¬ 
ninkų, bet visų akįs sužiuro į didįjį vadą, 
Turkų nuveikėją. Lenkai apšaukė karalium 

n 

Joną Sobieskį. Tečiau Sobieskis neprisiėmė 
išrinktas, kol ir Lietuviai nesutiksią. Kai 
ir šie sutiko, tuomet vienbalsiai abiejų tau¬ 
tų išrinktasis įžengė sostan III Jono var¬ 
du. Bet tol nesikarūnavo, kol neišvijo Tur¬ 
kų iš Ukrainos. Tik vieno Padolės Kame- 
neco nebeatgavo: jis 27 metus buvo Tur¬ 
kų rankose. 

Vidaus valstybės stovis. 

Karalius III Jonas buvo nepaprastas 
vadas ir prakilnus žmogus, bet. kaip ka¬ 
ralius, jis negalėjo atsispirti kaskart didyn 
einančiai netvarkai šalies viduje. Visoje 
Europoje (aplenkus vieną Angliją) tuomet 
buvo tokia tvarka, kad karaliai savitai val¬ 
dė žmones; jų įsakymų klausydavo ne tik 
kariuomenė, bet ir visi luomai. Taigi, jei 
karalius būdavo geras ir išmintingas, tai 
ir tautos galybė ir lobis eidavo didyn; jei¬ 
gu karalius būdavo netikęs, blogo arba 
šiauraus būdo, visa tauta kentėdavo, jos 
viekai ir vertė mažėdavo. Kitaip buvo Len¬ 
kijoje ir Lietuvoje. Če tautos šviesuoliai 
leido įstatymus ir turėjo valdžią iš vieno su 
karalium; kai—kada seimas galėdavo dau¬ 
giau padaryti už karalių. Taigi visa žy¬ 
mioji tautos dalis—bajorai—turėjo laisvę 

ir žmogaus ir piliečio teises; anuo metu 
niekur Europoje, nė pas mus, nesuprato, 
jogei tokių-pat laisvės ir teisių privalo ir 
kiti tautos luomai: miestiečiai ir valstiečiai. 

Taigi vieni bajorai turėjo išvieno su 
karalium valdžią. Tada visa šalies gerovė 
priderėjo nuo gerų įstatymų, nuo piliečių 
dorybės ir išminties. Eilėje gerų politikos 
įstatymų buvo du blogu įstatymu, labai 
pavojingu valstybei. Tat buvo teisė rinkti 
karalius ir „liberum veto“. Pirmoji teisė 
duodavo priežastį po kiekvieno karaliaus 
mirties rungčiomis eiti, neretai ir kariauti, 
kas paveldės sostą; antroji teisė reikala¬ 
vo, kad visi seimų arba suvažiavimų nu¬ 
tarimai būtų ne dauguma balsų, bet visų 
ligi vieno balsais sprendžiami; taigi, jei 
bent vienas atstovas nepripažindavo kitų 
atstovų nutarimo, galėdavo pasakyti „veto“ 
—nesutinku, nepritariu, ir visi turėdavo 
išsiskirstyti, nieko nenusprendę. Toks at¬ 
stovas išardydavo seimą, seimų gi ardy¬ 
mas buvo tikra bėda ir nelaimė, labiausia 
karo metu, kada reikdavo skirti pinigai 
karo reikalams ir rinkti kariuomenė. Ilgai 
niekas nesinaudojo ta teise, kol, sumenkė¬ 
jus piliečio dorybei, pirmutinis išardė seimą 
Upitos atstovas Sicinskis, prikurstytas 
d. Lietuvos etmono Jonušo Radvilos, no- 

rėjusio inkyrėti karaliui Jonui Kazimierui. 
Paskui vis dažniau ir daugiau seimų suar¬ 
dydavo. Del to padidėjo valstybėje netvarka 
ir karų nelaimės, kurių nė karalius nė nar¬ 
sieji karžygiai nebegalėjo nušalinti. Bent 
Jonas Sobieskis rūpinosi, kad Turkija ne¬ 
pagrobtų mūsų valstybės ir nenuniektų 
krikščionijos Europoje. 

Vienos atgynimas 1683 m. 

Garsusis III Jono žygis buvo Vienos, 
Vokiečių ciesoriaus sostinės, atgynimas nuo 
Turkų. Mahometas IV išsiuntė Austrijon 
į Vieną vadu Karą-Mustafą su 300.000 
Turkų. Ciesorius pasitraukė, palikęs sos¬ 
tinę; popežius atsiuntė į karalių Joną savo 
pasiuntinį, prašydamas gelbėti krikščioniją. 
Sobieskis, nelaukdamas Lietuvių kariuome¬ 
nės, kuri labai pamažėle ėjo, surinko 30.000 
Lenkų kariuomenės, su juo nuėjo ir sau¬ 
ja lietuvių bajorų ir skubinai vyko Vie¬ 
nos gelbėtų. Nuo kalnų, iškilusių augščiau 
miesto, buvo matyti nesuskaitomos drobe 
gaubtos būdos ir eibis Turkų kariuomenės. 
Anksti išklausęs šv. Mišių, kurioms pats 
tarnavo, karalius rugsėjo 12 d. 1683 m. 
paėmė vesti visą Lenkų ir Vokiečių ka¬ 
riuomenę, išviso apie 50 tūkstančių žmonių, 
ir nuo tų kalnų, kur turėjo stovyklą, kaip 
audra nulėkė ant neprietelio. 

Vienas jo vardas . nugązdino Turkus. 
Patyrę Sobieski vadovaujant krikščionių 
kariuomenei, neilgai tesispyrė. Visa didžioji 
Turkų kariuomenė leidosi bėgti, palikusi 
nuveikėjų krikščionių rankose stovyklą, 
lobį, maistą, ginklus irvėluvas. Lenkų žu¬ 
vo tik tūkstantis. Ant rytojaus karalius Jo¬ 
nas minių sveikinamas įjojo išvaduoton 
Austrijos sostinėn. 

Sugrįžęs savo šalin, bet matydamas, 
jogei musulmonų galybė dar nebuvo įveik¬ 
ta, Sobieskis stengės intraukti Rusiją ben- 
dran žygin į Turkus — ir tuo tikslu pa¬ 
darė didelę klaidą, visam laikui perleiz- 
damas Smolenską, Černigovą, Užudnieprės 
Ukrainą ir Kijevą, kurios jau buvo laiki¬ 
nai pakliuvusios per Kazokų karą į Rusi¬ 
jos rankas. Rusija pasiėmė tas žemes ir 
Kijevą, bet nedavė pagalbos, dėlto ir pas¬ 
kutiniai karaliaus Jono žygiai į Turkus 
pasibaigė nenusiseką. Jonas Sobieskis mirė 
169b m., patikęs tris sūnus, iš kurių te- 
čiau nevienas nebuvo karalium. 

Fridrikas II Augustas 

pirmą sykį 1697—1704 m. 

Geriausia būtų buvę valstybei, jei po 
III Jono būtų buvęs išrinktas sostan jo 

vyriausiasis sūnus Jokūbas, apšviestas ir 
ingudęs valdyti. Bet daugelis didžiūnų buvo 
jam priešingi, iš Lietuvių gi buvo priešin¬ 
giausi Sopiegai. Po ilgų ginčų, iš įvairių 
užsienio kunigaikščių tarpo rados pirmuoju 
Saksonijos elektorius Fridrikas Augustas, 
kurs įžengė sostan Fridriko II Augusto 
vardu. Tai buvo karalius, kuriam tautų 
gerovė, kurias valdė, visiškai nerūpėjo; jis 
ne pro šalį buvo vartyti Lenkiją ir Lietu¬ 
vą, kaip kokį savo dvarą. Apsistatę Sak¬ 
sonijos kareiviais ir ėmė doroti visa savo¬ 
tiškai. Tuo tarpu didžiųjų Sobieskio lai¬ 
mėjimų klotis kilo aikštėn. Sugrusti ties 
Viena, Turkai vis traukėsi atgal. Austri¬ 
jos Vokiečiai, Lenkų padedami, visiškai 
išvijo juos. Pagalios 1699 m. buvo pada¬ 
ryta Karlovicose santaika su Turkija, su¬ 
lig kurios sugrįžo Lenkijai Ukraina ir Pa- 
dolė su Kameneco-Podolės tvirtuma. Nuo 
to laiko nustojo karai su Turkija ir jai 
paklusniaisiais Totoriais. 

Lietuvos suirutė. Bajorų muštynės su Sa- 
piegais ties Valkininku. Lietuvos bajorų nu¬ 
tarimas Vilniuje 1700 m. 

Lietuvoje tuomet vadovavo sena ir įsi¬ 
tarnavusi, bet išdidusi Sapiegų giminė, 

turėjusi didžiausią valdžią. Kazimieras Sa¬ 
piega buvo d. Lietuvos etmonas, ir, turė¬ 
damas savo valdžioje kareivius, statė juos 
maitinti visur ponų ir bajorų dvaruose, 
taigi pastatė juos ir Vilniaus vyskupo 
Bžostovskio dvaruose. Kareiviai, kurių tar¬ 
pe buvo daug samdinių Valakų ir Totorių, 
išdykaudavo, spauzdavo žmones ir pridary¬ 
davo eibių ūkininkams. Vyskupas pareika¬ 
lavo iš etmono, kad išsivestų kareivius; 
etmonas gi nepaklausė. Tuomet vyskupas 
iškeikė jį ir atskyrė nuo bažnyčios. Bet 
etmonas po to dar labiau užsispyrė, ne¬ 
paklausė net karaliaus pasiuntinių, norėju¬ 
sių sutaikinti susibarusius. Pagalios kiti 
didžiūnai ir Lietuvos bajorai, impykę dėl 
Sapiegų priespaudos, susirinko ties Val¬ 
kininku netoli Vilniaus ir 1700 m. su¬ 
sikovė su Sapiegais. Per tą kovą buvo už¬ 
muštas etmono sūnus; Sapiegai buvo visai 
supyškinti, jų kariuomenė išmušta arba iš¬ 
vaikyta. Nuveikę savavalį didžiūną, ponai 
ir išmintingesnieji Lietuvos bajorai, maty¬ 
dami, jogei Lietuva nenurimsta, netvarka 
neina mažyn ir nebegerbiami įstatymai, 
jogei piktieji kaimynai nuolat karu graso, 
—nusprendė sutvirtinti karaliaus valdžią. 
Taigi jie suvažiavo Vilniun ir ten raštu 
atsižadėjo savo teisių ir laisvių, atidavę 

save ir visą šalį vienon savo karaliaus val¬ 
džion Tas drąsus ir prakilnus žingsnis anuo 
pavojaus metu butų galėjęs išgelbėti mū¬ 
sų šalį, jei karalius butų buvęs geras ir 
būtų rūpinęsis savo valstybe. Teciau Frid¬ 
rikas Augustas, svetimas mūsų kraštui, 
lengvabūdis ir nestovus žodyje, nesuprato 
tos Lietuvių aukos. Lenkai nupeikė tą žing¬ 
snį ir tas nusprendimas pasibaigė niekais. 

Karas su XII Karoliu 1704 m. 

Fridrikas II Augustas tik ir tesirū¬ 
pino, kaip savo giminė išlaikius Lenkijos 
ir Lietuvos soste. Kadangi tai buvo prie¬ 
šinga valstybės įstatymams, nes sosto im- 
pėdiniai buvo renkami, karalius ėmė tar¬ 
ties su kaimynais prieš savo tautas. Prū¬ 
sų kunigaikščiui žadėjo už pagalbą atiduo¬ 
ti Karališkius (Vakarius) Prūsus. Susi¬ 
kalbėjo su Rusi; caru I Petru išvieno už¬ 
pulsią jaunutį Švedų karalių XII Karolį ir 
atimsią iš jo Inflantus ir Baltųjų jūrių 
pakrantes. Bet Karolis buvo žmogus negir¬ 
dėtos valios ir nepaprasto drąsumo. Jis 
nuveikė caro Petro kariuomenę ties Narva, 
paskui begalo greitai, sumušęs Saksonijos 
kariuomenę, užėmė Lietuvą ir Lenkiją net 
ligi-pat Krokuvos, ir, skelbiamasis kariau- 

jąs ne su tauta, bet su karalium, liepė 
Lenkams ir Lietuviams numesti Augustą 
nuo sosto ir išsirinkti kitą karalių, nuro¬ 
dęs kandidatu Poznaniaus vaivadą Stani¬ 
slovą Leščinskį, dorą pilietį ir žmogų. Au¬ 
gustas po kelių kovų pabėgo Saksonijon. 

Stanislovas Leščinskis 

1704-1709 m. 

Išrinktas XII Karolio valia, Stanislovas 
Leščinskis karūnavosi karalium. Jis geriau 
už kitus išmanė valstybės naudą; tai pa¬ 
rodė knygoje, kurią yra parašęs, kaip pa¬ 
taisyti Respublika. Bet negalėjo įvykinti 
nevieno savo gerųjų sumanymų, kadangi 
daugelis bajorų ėjo po Fridriku Augustu 
ir visoje šalyje nuolat buvo karas. Švedų, 
Saksų, Rusų kariuomenės ėjo per Lenkiją 
ir Lietuvą, kaip per savo kraštą, kovėsi 
savo tarpe, niokodami ir degindami šalį, 
kad net mūsų miestai nusilpo, bajorai nu- 
bėdnėjo nuniektuose dvaruose, žmonės ken¬ 
tė skurdą. 

Stanislovas Leščinskis tol_ laikėsi, kol 
Karoliui laimė lėmė. Bet kai Švedų kara¬ 
lius 1709 m. pralaimėjo kovą su Petru ties 
Poltava, Leščinskis buvo priverstas smukti 
iš gimtosios šalies. Jis ilgai blaškėsi už- 

sienyje, pargyveno II Augustą, bet nebe¬ 
galėjo sugrįžti sostan. Jam bepaliko Pran¬ 
cūzija, kur turėjo išleidęs dukterį už Pran¬ 
cūzų karaliaus ir gavo iš jo Lotaringijos pro¬ 
vinciją. Ten baigė gyvenimo dienas ir tėviš¬ 
kai rūpinosi gyventojais, globdamas mok¬ 
slą, steigdamas mokyklas, kuriose be pran¬ 
cūzų mokėsi ir Lenkai. Dėkingi Lotarin- 
gieciai praminė jį Geradariu Karalium. 

Fridrikas II Augustas 

antrą sykį 1709—1733 m. 

Pralaimėjus XII Karoliui, II Augustas 
tuojau sugrįžo Lenkijon ir vėl susituršė su 
Rusijos caru Petru. Jis dovanomis nulenkė 
savo šalininkus iš didžiūnų ir bajorų, teik¬ 
damas jiems augštas valdžios vietas, ir 
liepė savo Saksams kareiviams vajoti per 
visą kraštą Leščinskio šalininkus. 

Tai sukėlė visoje šalyje tokią Saksų 
neapykantą, kad bajorai susibūrė sąjunga 
arba konfederacija ir ėmė visur kauties 
su Saksų kariuomene. — Tuomet tautos ir 
karaliaus tarpininku stojo caras I Petras. 
Jis prispyrė Fridriką Augustą išvesti savo 
vokiečius kareivius Saksų žemėn, bet tuo 
pačiu žygiu Petras pareikalavo, kad Len¬ 
kai ir Lietuviai nelaikytų savo kariuome- 

nės daugiau per 24 tūkstančius. Ta sąlyga 
silpnino mūsų valstybę ir nedavė jai spir- 
ties kaimynams. Bajorai buvo tam prie¬ 
šingi, bet Rusijos armija jau stovėjo musų 
šalyje pasiruošusi kalaviju paremti caro 
reikalavimus. 

Tuomet per seimą, kuriame nei vienas 
pasiuntinys nieko nekalbėjo, kuriame visi 
tylėjo ir kurs dėlto buvo pramintas „ne¬ 
byliu“ seimu, 1717 m. buvo apskelbtas tas 
pražūtingas įstatymas.—Nuo to meto mū¬ 
sų valstybė žymiai pradėjo nykti, mūsų gi 
kaimynai ėmė įsigalėti. Seniau Lenkijos 
pavaldinys—Prūsų kunigaikštis—apsiskel¬ 
bė Prūsų karalium, caras gi I Petras ėmė 
vadinties Rusijos ciesorium. 

Fridrikas II Augustas, nenujauzdamas 
nė savo, nė visos šalies pažeminimo, ne¬ 
sirūpindamas karo reikalais, žaidė ir kėlė 
pokylius. Tas nelemtas karaliaus rūmų pa¬ 
vyzdys užkrėtė didžiūnus ir bajorus. Tad 
ėmė be jokio saiko ūžti ir gerti, miestai 
gi ir jų pramonija buvo apleista, mokslas 
šviesa ir mokyklos nupuolė. Fridrikas Au¬ 
gustas mirė 1733 metais. 

Fridrikas Iii Augustas 

1733—1763 m. 

Augusto II viešpatavimas taip buvo 
pragaištingas abiem tautom, kad jos įsi- 

geidė karaliaus iš savo tarpo; dauguma 
bajorų ir didžiūnų atsikreipė į Stanislovą 
Leščinskį. Leščinskis atvyko Varšuvon; 
suvažiavę į rinkimus, bajorai mielai jį su¬ 
tiko ir pastatė karalium. Teciau Leščin¬ 
skis, turėdamas valdinių užuojautą, netu¬ 
rėjo kariuomenės. Augusto II sūnus jau 
ėjo iš Saksonijos, Saksų kariuomene ve¬ 
dinas, Rusija gi, jo pasikviesta pagal¬ 
bon, atsiuntė Lenkijon 40 tūkstančių 
žmonių armiją. Tuomet nedidelis būrelis 
didžiūnų ir bajorų, nepatorodami didžiu¬ 
mos tautos, apskelbė savo kandidatą, 
Fridriką III Augustą karalium. Leščinskis 
pasitraukė Danskan ir, veltui pakovojęs 
dvejus metus su Augusto šalininkais, nu¬ 
vyko Prancūzijon, apsigyveno Lotarin¬ 
gijoje ir ten gyveno visą savo amžių. 

Fridrikas III Augustas buvo nedidelio 
mintrumo ir tingaus būdo; Lenkija ir Lie¬ 
tuva jam nerūpėjo. Kad mūsų politikos 
įstatymai buvo netikę (liberum veto), tai 
nieko padaryti per seimus neįveikdamas 
ir maža pats valdžios teturėdamas, me¬ 
džiojo arba sėdėjo savo Saksonijos sosti¬ 
nėje Drezdene ir rinko karaliaus muzejun 
dailius paveikslus. Lenkiją ir Lietuvą val¬ 
dė per Vokietį gudrininką ministerį Brū- 
hlį.—Svetimosios šalįs, labiausia Rusija ir 

Prūsija, turėdamos daug kariuomenės, 
džiaugėsi, kad Lenkija ir Lietuva buvo 
silpnos; kariaudamos kits su kitu viduri¬ 
nėje Europoje, vedžiojo savo kariuomenes 
per mūsų šalį, niokojo javus ir laukus. 
Prūsų karalius Fridrikas II liepė gaudy¬ 
ti Lenkijos žmones savo pulkams papildy¬ 
ti ir už maistą savo kariuomenei, imamą 
Lenkijoje, mokėjo dirbtiniais, netikrais pi¬ 
nigais. Rusija gi, pasisavinusi globos teisę 
ant Lenkijos nuo „nebylio“ seimo 1717 m., 
stropiai saugojo, kad Lenkija ir Lietuva 
neturėtų daugiau kariuomenės, kaip per tą 
seimą buvo paskirta. Visi Europos kaimy¬ 
nai ir valdovai, destis kaip kam reikėjo, 
stengėsi per vieną kokį nedorą atstovą 
išardyti kiekvieną seimą, kad jis negalėtų 
nuspręsti jokių gerų įstatymų, negalėtų 
padidinti kariuomenės, apskelbti teisingo 
karo. Augustui III viešpataujant buvo vi¬ 
si seimai, išskyrus vieną, suardyti. Rusija 
pagrobė iš mūsų savo globon Kuršą. 

Užuot, tokiam pavojui esant, subūrę 
vienon draugėn visus savo viekus, viję 
laukan neprietelius ir taisę netikusiuosius 
įstatymus, bajorai ir didžiūnai nuleido ran¬ 
kas. Jau nebebuvo jų. tarpe tokių žmonių, 
kaip Chodkevičius, Čarneckis, Sobieskis. 
Lobingieji naudojosi savo turtais, darė po- 

kylius ir ginčiojosi kits su kitu, nėkiek 
nesišildami savo kraštu; nuskurdėliai buvo 
užimti savo ūkiu arba ėjo tarnautų di¬ 
džiūnams, darbavosi jų, ne viso krašto 
naudai. Valstiečiai.ir miestiečiai, neturė¬ 
dami nė laisvės, nė teisių, kuriomis nau¬ 
dojosi augštesnieji luomai, daugiausia ken¬ 
tėjo nuo priespaudos ir karų. 

Tečiau toks baisus mūsų valstybės sto¬ 
vis pagalios pajudino kai-kurių didžiūnų 
ir bajorų širdis; jie atsigodo ir nuo pusiau 
III Augusto viešpatavimo pradėjo rūpinties 
tėvynę gelbėti. Mūsų krašte galingi kuni¬ 
gaikščiai Čartoriskiai (Algirdo giminės), 
kurie turėjo didelę valdžią Lietuvoje ir 
daugybę lobio Rūsyje, ima į save tą rū¬ 
pesnį. Lenkijoje daro ta-pat didžiūnai Po- 
tockiai, tik, nelaimė, ne išvieno veikia. Iš 
kitos posės jauni Prancūzų Lunevilės au¬ 
klėtiniai, karaliaus Stanislovo Leščinskio 
mokyklos mokiniai ir jo prieteliai, pargrį¬ 
žę savo kraštan atsineša jo išmintingus 
patarimus ir skelbia naujas mintis, kaip 
geriau sutvarkyti gimtoji šalis. Du broliu 
Zaluskiu, abu vyskupu, vienas Krokuvos— 
antras Kievo, vienuolis pijoras kun. Sta¬ 
nislovas Konarskis ir kunigaikščiai Čar¬ 
toriskiai karštai griebėsi kelti šalį iš nuopo¬ 
lio. Zaluskiai įsteigė pirmutinį viešąjį Varšu¬ 
vos knygyną, Konarskis pertaisė mokyklas. 

Tos mokyklų atmainos, kunigo Konar¬ 
skio įvestos, buvo labai svarbios jaunuo¬ 
menei. Ligtol Jėzuitų vedamosiose moky¬ 
klose buvo mokoma labai maža dalykų ir 
tai lotiniškai, Lenkų kalba buvo paniekėje. 
Mokinys, kurs lenkiškai kalbėdavo moky¬ 
kloje, gaudavo barti, pabauda jam būdavo 
vadinamoji „nota linguae“. Tik pijorai yra 
įvedę savo mokyklose tokiuos mokslus, 
kaip štai istorija, geografija, fizika ir kiti; 
sale Lotinų ir Lenkų kalba buvo įvesta. 
Mokiniai suprato, jogei ne gėda mokyties 
tėvų kalbos ir jogei ta kalba yra kiekvie¬ 
nam brangiausia. — Taip paskui po šimto 
su viršum metų yra atgijusi musų, Lietu¬ 
vių kalba, kuomet inėjo į mokyklas ir pra¬ 
dėjo tarpti raštuose. 

Tuo tarpu, kai Zaluskiai, Konarskis ir 
mokytasis kunigas Hugo Kollontaj’us dirbo 
mokslui, Čartoriskiai stengėsi panaikinti 
liberum veto ir padidinti kariuomenę. Bet 
į visa tai kaimynai žvairomis žiūrėjo ir 
trukdė naudingus darbus, tuo tarpu gi mi¬ 
rė 1763 m. karalius III Augustas. 

Stanislovas Augustas Poniatovskis 

1764 — 1795 m. 

Kunigaikščiai Čartoriskiai, karštai trokš¬ 
dami pataisyti Lenkų-Lietuvių šalies vai- 

džią ir nusimanydami negalėsią savo pa¬ 
jėgomis to padaryti, pasikliovė Rusija, pa¬ 
sisavinusia Lenkų vyriausybės globą, ir 
pasikvietė ją pagalbon.—Jie nežinojo, kad 
tik mirus III Augustui, Prūsų karalius II 
Fridrikas ir Rusijos carienė II Kotryna 
buvo slapčia susitarusiu neleisti Lenkijoje 
jokių geresnių atmainų. Čartoriskiams pa¬ 
vyko sušaukti pirmas seimas ir per ji pa¬ 
taisyti šiokie-tokie įstatymai, bet kai II Kot¬ 
rynai panorėjus buvo išrinktas karalium 
jų seserėnas, Stanislovas Augustas Ponia¬ 
tovskis, bailus ir silpno būdo žmogus, 
valdžios pagerinimas tuojau susiturėjo ir 
Čartoriskiai išvydo savo paklaidas. 

Rusija ir Prūsai neleido panaikinti „li- 
berum veto,“ apakusioji gi didžiuma ponų 
ir bajorų, įjunkusi į senovės ydas, neiš¬ 
mintingai tuo džiaugėsi. Repninas, carie- 
nės pasiuntinys prie karaliaus, pareikalavo, 
kad disunitai ir disidentai, t. y. liuterai ir 
kalvinai, turėtų tokias-pat teises Lenkijoje 
ir Lietuvoje ir galėtų užiminėti augštąsias 
vyriausybės vietas, kaip ir katalikai; taip- 
pat pareikalavo, kad Respublika (Lenkija 
ir Lietuva) sutiktų priimti Rusijos globą 
ant savęs. Tuomet didžiūnai persiskyrė 
per seimą į dvi dali. Vieni, Repnino vy- 
liojami, susitelkė sąjungon, pramintonRa- 

domo miesto vardu Radomo konfederacija, 
ir sutiko su visais Rusijos reikalavimais; 
vedė gi juos kunigaikštis Karolis Radvila. 
Kiti griežtai pasipriešino, ir Repninas liepė 
slapčia naktį sugauti keturius iš jų pra¬ 
kilniausius senatorius (jų tarpe du vysku¬ 
pu) ir išvežti Kalugon. 

Baro konfederacija 1768 m. Tas pasielgi¬ 
mas nustebino daugelį ir spyrė griebties gin¬ 
klo. Padolės miestelyje, Bare, Adomui Kra- 
sinskiui, Kameneco vyskupui, taip-pat Juo¬ 
zapui ir Kazimierui Pulaskiams vadovau¬ 
jant, bajorai susibūrė konfederacijon ir nu¬ 
sprendė kovą svetimai priespaudai numesti. 
Konfederatų būriai išėjo į laukus ir ėmė 
kauties su Rusų kariuomene, bet iškarto 
sunkų smūgį uždavė konfederacijai: 

Umanės skerstuvės tais pačiais 1768 me¬ 
tais. Pakurstytos prieš bajorus, katalikus 
ir žydus, palaidos gaujos vadinamųjų ai- 
damakų Ukrainoje, susidariusios iš seno¬ 
vės Kazokų liekanų ir tamsios liaudies, 
užpuolė Ukrainos dvarus, miestus ir vie¬ 
nuolynus. Tas gaujas vedė Kazokai Žele- 
zniakas ir Gontą. Tie aidamakai išpiovė 
apie 200 tūkstančių žmonių, Umanės gi 
miestelyje beveik visus gyventojus. Per 
tokį nuopolį konfederacijos vadai buvo iš¬ 
spausti Rusų kariuomenės užsienin —Bet 

Rusija tuomet kariavo su Turkija, Pran¬ 
cūzija gi ir Austrija davė pagalbą konfe¬ 
deratams. Tada šarvuotų konfederatų bū¬ 
riai paplito po visą Lenkiją ir Lietuvą. 
Konfederacijos vadu mūsų krašte tapo d. 
Lietuvos etmonas Mykolas Oginskis; į ją 
prisidėjo ir Karolis Radvila.—Konfederatų 
būriai vienur kitur karžygiškai mušėsi su 
Rusais, tečiau, nedaugelis tebūdami, ne¬ 
galėjo atsiturėti didesniosiose kovose. Ir 
kai Rusija, nuveikusi Turkiją, pabaigė su 
ja karą, svetimųjų gi šalių valdovai nebe¬ 
davė pagalbos, Baro konfederacija, ketve¬ 
rius metus pagyvavusi, turėjo žūti. 

Pirmasis Lenkijos ir Lietuvos padalijimas 
1772 metais. 

Kaimynės valstybės tuomet atvirai 
ištiesė rankas, ir siekė Respublikos že¬ 
mių. Rusija pasiėmė visą Didž. Lie¬ 
tuvos Kunigaikštijos žiemių-rytų dalį, t. y. 
likusius Inflantus ir žiemių Baltąją Rūsį.— 
Prūsija pagriebė Varmiją ir vakares Prū¬ 
sų žemes (be Dansko ir Torūnės); Austri¬ 
ja—didžiąją Galicijos dalį. 

Auklėjimo komisija 1773—1794 m .—Po 
to pirmojo šalies padalijimo jau ne tik at¬ 
skirti žmonės, bet abi tauti, prityrusi tiek 
nelaimių ir pažeminimų, ėmėsi doroti save 

ir taisyti valdžią.—Jau daug buvo pada¬ 
riusios kunigų Pijarų mokyklos, išauklėju- 
sios visą eilę šviesių žmonių. Dabar, po- 
pežiui panaikinus Jėzuitų ordiną, paliko 
daugybė jų dvarų. Karalius ir jo Taryba 
nusprendė paskirti tuos turtus šviesti visų 
sluogsnių žmonėms. Buvo parinkta iš 
mintriausių žmonių komisija, auklėjimo 
arba edukacijos komisija praminta; ji pri¬ 
steigė pavyzdingų mokyklų ne tik didžiuo¬ 
siuose miestuose turtingiesiems, bet so¬ 
džiuose ir miesteliuose bėdniesiems gyven¬ 
tojams, pasodino ten gerų mokytojų ir 
išleido daug įmanomų knygų ir mokymosi 
vadovėlių.—Šviesa, šalę jos turtas ir ge- 
rumė pradėjo tarpti dvaruose ir sodžiuo¬ 
se.—Pradėta steigti fabrikos, taisyti keliai 
visoje šalyje, dideliais grioviais džiovinti 
pelkės ir slėniosios vietos. Valstybės turto 
pelnas žymiai padidėjo. Karalius, kad ir 
silpno budo, bet apšviestas, matydamas, 
ko stinga šalis, įsteigė gerą kariuomenės 
mokyklą ir patrankų liejyklą.—Dar labiau 
visi juto reikalingumą pagerinti politikos 
įstatymus ir įstaigas, t. y. seimų, teismų 
ir viso valdymo tvarkos teises. 

Ketverių metų seimas. 3 gegužės 1791 m. 
konstitucija. 

Jau kelioliką metų pas mus žmonės 
darbavosi, Rusija gi tuo tarpu pradėjo 
antrą didelį karą su Turkija. Prūsuose, 
mirus II Fridrikui, jo impėdinis Fridri¬ 
kas II Vilhelmas, bijodamas, kad Rusija 
labai neįsigalėtų, užjautė Lenkijos klotį. 
Jis net sandorą buvo padaręs su Lenkija 
ir Lietuva, prižadėjęs savo pagalbą, jei 
karas ištiktų. Tuomet Karalius ir Taryba, 
naudodamies rimties metu, nusprendė su¬ 
šaukti seimą įstatymams pagerinti. 

Seimas susirinko Varšuvoje labai di¬ 
delis, sudėtas iš dvigubo skaičiaus pasiun¬ 
tinių visos valstybės, ir darbavosi ketve¬ 
rius metus. Abiejų tautų pasiuntiniai, di¬ 
džiūnai ponai ir prastieji bajorai, uoliai 
darbavosi, kad sutaisytų geresnius įstaty¬ 
mus valstybei. Tuomet pasižymėjo švie¬ 
siausi ir prakilniausi žmonės: Stanislovas 
Malachovskis, kunigaikštis Adomas Čarto- 
riskis, Ignotas Potockis, Kazimieras Sa¬ 
piega. 

Nesutiko pataisyti įstatymų ir prieši¬ 
nosi nusprendimams tik keli didžiūnai po¬ 
nai su nedaugeliu šalininkų, bet seimas 
susibūrė konfederacijon, tuomet gi nulėmė 
didžiuma balsų, taigi jų nežiūrėta, ir ge- 

gūžės 3 dieną 1791 m. seimas drauge, su 
karalium apskelbė konstituciją, arba poli¬ 
tikos teisių nulėmimus, iš kurių buvo 
svarbiausi: i) Katalikų religija viešpatauja, 
bet ir kitos tikybos nevaržomos. 2) Kara¬ 
lių rinkimai panaikinami ir įvedamas sosto 
paveldėjimas. 3) Visiškai panaikinama „li- 
berum veto“ ir konfederacijos, seimų gi 
nutarimai sprendžiami dauguma balsų. 
4) Miestiečiai ingįja daug teisių, kokias 
ligtol bajorai teturėjo, ir pasiuntiniais i nei¬ 
na seiman. o) Valstiečiai saugomi nuo po¬ 
nų priespaudos ir valdomi įstatymais; 
dvarininkai gali jiems atiduoti žemes už 
činšo mokesnį. 6) Skiriama 100 tūkstan¬ 
čių nuolatinės pastovios kariuomenės gin¬ 
ti Lenkijai ir Lietuvai.—Karalius, senatas 
(t. y. augštoji vyriausybė), pasiuntiniai ir 
liaudis priesiekė bažnyčioje klausysią tų 
naujųjų įstatymų, ir visoje šalyje buvo di¬ 
delis džiaugsmas. Prūsų karalius ir Vo¬ 
kietijos ciesorius I Leopoldas tuojau pri¬ 
tarė tai konstitucijai. Buvo tat anuo me¬ 
tu geriausia politikos konstitucija Euro¬ 
poje. Per ją kilo iš nuopolio mūsų valstybė. 

Targovicos konfederacija 1792 m. 

Anie keli nepatenkintieji didžiūnai, ku¬ 
rie priešinosi geriems įstatymams, nelem- 

to atminimo žmonės: Šėensny Potockis, 
Severinas Ževuskis ir Ksaveras Branickis, 
padarė Ukrainoje Targovicoje sąjungą 
arba konfederaciją 3 gegužės konstitucijai 
sutrukdyti ir jai panaikinti; kad tai geriau 
jiems pavyktų, pasikvietė pagalbon II Ko¬ 
tryną. Rusija buvo laimingai pabaigusi 
antrąjį karą su Turkija. Rusų imperato- 
rienė norėjo, kad netvarka viešpatautų 
Lenkijoje ir Lietuvoje, kad tos abi šalįs 
negalėtų įstatymų pagerėjimu sutvirtėti. 
Jai paliepus, tuojau 64 tūkstančiai Rusų 
kariuomenės įnėjo musų kraštan Targovi- 
cos konfederatams pagalbon. 

Karalius Stanislovas Augustas išsiuntė 
ant Rusų visą kariuomenę, kiek tik su¬ 
skubo surankioti,—45 tūkstančius žmonių. 
Dalis kariuomenės, vedama kunigaikščio 
Juozapo Poniatauskio ir Tado Kosciuškos, 
karžygiškai kovėsi Yoluiniūje, bet ta dalis, 
kuri veikė Lietuvoje, kunigaikščio Liudvi¬ 
ko Yirtembergo vedama, buvo sumušta. 
Karalius nusigando ir liovėsi kariavęs, 
pats įstojo Targovicos konfederacijon ir tuo 
atsižadėjo konstitucijos. 

Antrasis Lenkijos ir Lietuvos padalijimas 
1793 m. 

Karalius tikėjosi, atsidėjęs Rusų impe- 
ratorienės valiai, apsaugosiąs savo šalį 

nuo karo ir nuostolių. Tuo tarpu jo nuo¬ 
laidumas pataikė visai priešingon pusėn. 
Kai Lenkų kariuomenė atsitraukė atgal, 
Rusija ir Prūsai sutarė antrą kartą pada¬ 
lyti mūsų šalį. Prūsų karalius neištesėjo 
pagalbos prižado; atžagariai, pasirodė prie¬ 
šininkas ir abi neprietelių kariuomeni vie¬ 
nu žygiu užplūdo mūsų šalį. Rusija pasi¬ 
griebė Baltąją Rūsį, likusiąją Ukrainą ir 
Podolę, arba visą didžiulę valstybės dalį, 
net ligi ribos, einančios nuo Dinabarko 
(Dvinsko) per Pinską ligi Padolės Kame- 
neco. Prūsai pasiėmė Dansko ir Tortinės 
miestus, Didžiuosius Lenkus ir Mozūrų 
dalį. 

Tie, kurie buvo Targovicos konfedera- 
cijon įstoję, išvydo nusigandę, jogei ne tik 
konstituciją panaikino, bet ir pačią valsty¬ 
bę išskirstė. Mūsų šalies kariuomenė, nors 
taip nedidelė, kuriai paliepė karalius pa¬ 
dėti ginklą, nusiminusi rinkosi išskaidyta, 
nenorėjo pamesti ginklo ir nuėjo Krokuvos 
linkui. Kosciuška iškeliavo užsienin. 

Kosciuškos sukilimas 1794 m. ir trečiasis 
mūsų šalies padalijimas 1795 m. 

Tie, kurie visa širdžių mylėjo tėvynę, 
negalėjo žiūrėti į tokį jos pažeminimą. 

Kadangi karalius nemokėjo būti karaliumi, 
tai nors tie patrijotai ryžosi gelbėti tautos 
garbę. Praėjus metams po šalies padalijimo, 
jie šaukia Tadą Kosciušką *) ir paveda jo 
vyriausiai valdžiai ne tik likusią kariuo¬ 
menę, bet visą sukilusią tautą. Kosciuška, 
tas drąsumo, dorybės ir atsidėjimo paveiz- 
das, pašaukėginklan visus luomus: bajorus, 
miestiečius ir valstiečius. Pašarvojo val¬ 
stiečius dalgėmis, jais vedinas nuveikė 
Rusus ties Raclavicais, Krokuvos apylen- 
kėje ir po to nuveikimo apskelbė visos 
šalies valstiečių laisvę. Jo manifestas, 
7 gegužės 1794 m. išleistas, šiaip sakė: 
„Nuo to laiko valstiečiai yra liuosi, gali 
kur tinkami gyventi ir niekas negali atim¬ 
ti iš jų žemės.“ — Ta naujoji teisė, ap¬ 
skelbta per Lenkijos ir Lietuvos bažnyčias, 
visur buvo priimta bajorų. Sukilo visa ša¬ 
lis. Jokūbas Jasinskis apskelbė sukilimą 
.Vilniuje, Mokronauskis—'Varšuvoje, Henri¬ 
kas Dombrauskis—Didžiojoj Lenkijoje. Prū¬ 
sų karalius, kurio kariuomenė buvo jau 
pagriebusi Varšuvą ir kurs buvo jau apsto¬ 
jęs Krokuvą, turėjo atgal pasitraukti ir 
pats ginties.—Tečiau visuotinas sukilimas 


*) Jis buvo gimęs Naugardėlio žemėje, Didžioje Lie¬ 
tuvos Kunigaikštijoje. 

neilgai tetruko. Susijungusių neprietelių 
galybė daug pranešė Lenkų ir Lietuvių 
kariuomenės pajėgas. Antpuolėjai pagalios 
intraukė ir Austriją savo sąjungon prieš 
Lenkiją ir Lietuvą. Rusai paėmė Vilnių ir 
dvi jų armijos, Suvorovo ir Perseno, ėjo 
Varšuvos linkui. Kad nedavus tom armi¬ 
jom susijungti, Kosciuška susitiko su Fer- 
senu ties Maciejovicais ir susikovė su juo. 
Nuo saulei patekėjus kapojosi priešininkai 
nepaprastu atkaklumu. Rusai turėjo 14 
tūkstančių kariuomenės, Kosciuška—5 tūk¬ 
stančius aštuonius šimtus. Visi jo pulkai, 
spirdamies neprieteliams, žuvo ligi pasku¬ 
tinio kareivio toje vietoje, kurioje buvo 
pastatyti. Pats Kosciuška sužeistas, tris 
kartus mainęs arklius, kurie po juo buvo 
užmušti, be perstogės lakstė pagal karei¬ 
vių eiles ir vedė kovon kas kartas naujus 
būrius.—Bet pulkininkas Poninskis pavė¬ 
lavo ateiti pagalbon. Rusai apstojo Ko¬ 
sciušką; tris kartus kirstas galvon, apal¬ 
pęs nukrito nuo žirgo, buvo pagautas ir 
išvežtas nelaisvėn. —Sukilimas pasibaigė. 
Suvorovas, Rusų vadas, paėmė Pragą ir 
užėmė Varšuvą; paskui Rusija, Prūsija ir 
Austrija pasidalija Respublikos liekanas. 
Rusija pagriebė Vilnių ir visą likusiąją 
Lietuvą ligi-pat Lietuvių Bresto; Prūsai— 

Varšuvą ir visus Lenkijos vakarus; Austri¬ 
ja—Krokuvą ir visą pietų šalį.—Apie Lie¬ 
tuvių Brestą mūsų žemėje susitiko tų trijų 
valstybių ribos.—Karalius Stanislovas Au¬ 
gustas nuvažiavo Gardinan, atsižadėjo ka¬ 
rūnos ir buvo nugabentas Peterburgan; 
tenai ir pasimirė 1798 m. — Konstitucija 
panaikinta, valstiečių paliuosavimas taip- 
pat, ir liaudies nelaisvė buvo patvirtinta 
visose trijose valstybėse. 

Dingo Lenkų-Lietuvių valstybė, savitieji 
karaliai ir didieji kunigaikščiai. Tečiau yra 
likę tai, ko ir žmonės neįveikia sunaikin¬ 
ti. Yra likusi gimtoji šalis su didžiąja praei¬ 
timi ir protėvių liekanomis, ir toje tėvų 
šalyje—paliko tautos. 

Akies žvilgsnis į paskutinį šimtą metų ligi 
XX amžiaus pradžios. 

Kartu su Lenkų-Lietuvių valstybės ša¬ 
limis, galingieji kaimynai pasidalijo savo 
tarpe ir tautas. Lietuviai dauguma ir Lat¬ 
viai atateko Rusijai: Vilnius, Kaunas, Sei¬ 
nai, Suvalkai su jų žemėmis, paskui Min¬ 
tauja, Ryga ir Dinabarkas su savo sriti¬ 
mis; dalis gi Lietuvių apie Nemuną— Til¬ 
žė, Ragainė — buvo priskirta į Prūsus. — 
Lenkai buvo išdalyti tarp trijų valstybių: 

Rusijos (Lenkų karalija su Varšuva ), Prūsų 
(Poznaniaus kunigaikštija) ir Austrijos (Ga¬ 
licija su Krokuva ir Lvovu). — Rusenai (gu¬ 
dai) tarp dviejų valstybių: Rusijos (Baltoji 
Rusis, Minskas , Kijevas , Luckas ir jų sritįs 
drauge su Padole) ir Austrijos (Rytų Ga¬ 
licija—Galičius ir Lvovas). 

Tos tautos ir tos šalįs, bendru gyveni¬ 
mu pragyvenusios kelius šimtus metų, 
buvo kelius kartus sukilusios ir norėjo 
grįžti senovės vienybėn. 

Apie 1800 metus Prancūzijoje išsirado 
nepaprasto proto ir geležinės valios žmo¬ 
gus — Napoleonas Bonaparte, kurs tapęs 
Prancūzų ciesorium, vedinas Prancūzijos 
kariuomene, išdraskė Europos valstybes, 
numėtė nuo sostų karalius ir naujus pa¬ 
sodino, užkariavo pusę Europos, nubudino 
tautas iš miego. Taigi Lenkai ir Lietuviai 
kariautojai, nebetekę nė savo valstybės 
nė savo kariuomenės, kreipėsi į jį ir su¬ 
darė vadinamus legijonus arba pulkus, ku¬ 
rie išvieno su Napoleono kariuomene be¬ 
galo drąsiai kovėsi po visą pietų ir vidu¬ 
rio Europą, vedami Henriko Dambrauskio. 

Napoleonas, įveikęs Prūsus, atėmė iš 
jų vyriausias Lenkijos sritis ir vakarės 
Lietuvos dalį ir sudarė iš jų 1807 m. 
naują mažesnę valstybę: Varšuvos kuni- 

gaikštiją, kuri buvo betgi didelis plotas su 
Varšuva, Poznanium ir Lietuva lig Nemu¬ 
no (nuo Jurbarko ligi Gardino). Napoleonas 
paskyrė Varšuvos kunigaikščiu Saksonijos 
karalių Fridriką Augustą, karaliaus III 
Augusto anūką, dorą žmogų. Vėl buvo 
įsteigtas seimas su dviem rūmais: atstovų 
ir senatorių. Kun. Juozapas Poniatauskis, 
garsus narsumu, tapo kariuomenės vyres¬ 
niuoju; ir kai Napoleonas 1809 m. kovojo 
su Austrija ir Austrijiečiai laikinai buvo 
užėmę Varšuvą, Poniatauskis impuolė Au- 
stnjon, atėmė iš Austrijiečių Krokuvą, Liu¬ 
bliną, tuo prispyrė juos išsikraustyti iš 
Varšuvos ir Kunigaikštijos ir tokiuo būdu 
praplėtė jos ribas. Kariuomenė, kurion rin¬ 
kosi iš visų padalytųjų sričių savanoriai, 
tuomet buvo išaugusi ligi 75 tūkstančių 
žmonių. 

Tečiau Varšuvos kunigaikštija kelerius 
metus tepatvėrė. 1812 m. Napoleonas išėjo 
žygiu į Rusiją, vedinas dideliausia armija; 
baisus šalčiai ir badas šalyje, tyčia nunio¬ 
kotoje atgal traukusiusių Rusų, pražudė 
Prancūzus. Didžioji armija grįždama dingo 
sniego pusnyse; tik jos likčiai su savo 
ciesorium tepasiekė Prancūzų šalį. Ir nors 
Napoleonas dar kartą per kelias kovas 
buvo nuveikęs Prūsus, Austrijiečius ir Ru- 

sus, tečiau 1813 m. pralaimėjo didelę kovą 
ties Leipcigu, kur Elstero upėje nuskendo 
sužeistas kun. Juozapas Poniatauskis; puo¬ 
lus Napoleonui, dingo ir Varšuvos kuni¬ 
gaikštija. Rusija drauge su Prūsais ir Aus¬ 
trija vėl užėmę mūsų šalį. 

Europos monarkos 1815 m. suvažiavo 
Vienoje kongresan ir per jį visiems suti¬ 
kus, Rusų ciesorius I Aleksandras įsteigė 
iš buvusios Respublikos dalies Lenkų Ka¬ 
raliją, sujungtą su Rusija ir į ją buvo 
priskirta (kaip pirma prie Varšuvos Kuni¬ 
gaikštijos) kairiojo Nemuno kranto Lietuva. 
Keliolika I Aleksandro taikaus viešpatavimo 
metų leido Lenkų Karalijai ir Lietuvai pa¬ 
kilti augštyn. Karalija gavo konstituciją, 
nors ir labai suvaržytą, kas antri metai 
rinkdavosi seimas, visoje šalyje stovėdavo 30 
tūkstančių Lenkų kariuomenės. Lietuvoje 
pakilo Vilniaus universitetas ir pagarsėjo 
mokytais žmonėmis. Bet visoje Europoje po 
Vienos kongreso sujudo įvairios tautos, 
reikalaudamos iš savo vyriausybės dides¬ 
nių politikos teisių. Visuose kraštuose žmo¬ 
nės slapčia telkėsi draugijomis ir darė 
slaptas sankalbas. Sukruto ir Lenkai, dar 
neseniai buvę savarankiai piliečiai. Vyriau¬ 
sybė pradėjo smarkiai bausti nenuoramas; 
tuo tarpu I Aleksandras pasimirė, po jo gi 

Įžengė Rusijos sostan jo brolis I Mikalojus, 
kurs ėmė rūsčiai valdyti. Taigi tuomet ir 
ištiko Lenkijoje: 

Sukilimas 1830 m., kurs kitais metais 
pasiekė ir Lietuvą. Tas sukilimas, kurio 
vadai buvo Lenkijoje jenerolai; Chlopickis, 
paskui gi Skšineckis, Lietuvoje—Gelgudas 
ir Chlapovkis, išpradžios laimėjo kelias ko¬ 
vas, antgalo gi nupuolė. Kai Rusija prive¬ 
dė Lietuvon daug savo kariuomenės, Gel¬ 
gudas, pragrojęs kovas ties Vilnium ir ties 
Šiauliais, perėjo Prūsų sieną ir padėjo 
ginklą. Rusų vadas Paškevičius paėmė 
Varšuvą ir sukilimas pasibaigė 1831 m. 
Ciesorius I Mikalojus uždarė Vilniaus uni¬ 
versitetą, panaikino Varšuvos seimą ir atė¬ 
mė konstituciją, visoje gi Lietuvoje ir Rū¬ 
syje 1839 m. panaikino religijos uniją *) 
ir priskyrė stačiatikių tikybon kuo-ne vi¬ 
sus Rusenus (Gudus), buvusius unitus. 

Trim dešimtim metų su viršum praėjus po 
pirmojo sukilimo, jaunuomenės nekantru¬ 
mas dėl politikos teisių nebuvimo mūsų 
šalyje iššaukė naują 1863 m . sukilimą cie¬ 
soriui II Aleksandrui viešpataujant. Jame 
dalyvavo ne kariuomenė, bet ginkluoti sa¬ 
vanoriai iš bajorų, miestiečių ir šiek-tiek 


’) Senovės Bresto uniją, nuo 1595 m. buvusią. 

valstiečių, būriais rinkusiųsi miškuose. Ti¬ 
kėtasi Europos valstybių pagalbos, labiau¬ 
sia Prancūzijos, ir nežiūrint, kad sukilėlių 
buvo nedaug ir blogais ginklais, jie kovojo 
metus su viršum. Tečiau lauktoji pagalba 
neatėjo. Lenkijos ir Lietuvos sukilimas 
buvo nuramdytas, Lietuvai gi buvo atsių¬ 
stas valdovu general-gubernatorius Mykolas 
Muravjovas, kurs numalšino mūsų kraštą 
mirties pabaudomis, dvarų atiminėjimais 
ir gyventojų ištrėmimais. Nuo to meto nie¬ 
kas nebesvajojo kilti, ir po baisiausių nuo¬ 
stolių per keturias dešimtis metų mūsų 
krašte buvo tarytum visa sustingę. 

Iš ano paskutinio šimto metų mūsų 
istorijos verta paminėti šie, dvasią stipri¬ 
ną atsitikimai: 

Vilniaus universiteto žiedai 1803—1831 m. 

Tas universitetas (senovės Akademija), 
I Aleksandrui sutikus, buvo panaujintas 
garsaus Adomo Čartoriskio, Lietuvos ir 
Rusies mokyklų globėjo; prakilni profesoriai 
skleidė aplinkui mokslo šviesą ir savo mok¬ 
slingumu traukė ce visos šalies jaunuomenę. 
Tos jaunuomenės tarpe pražydo pirmaeilis 
poetos genijus, Adomas Mickevičius, kilęs 

iš Senos lietuvių giminės. *) Išėjęs Vilniaus 
universitetą, Mickevičius gyveno Kau¬ 
ne ir buvo ten lotinų kalbos mokytoju. Jis 
yra Lenkų kalba parašęs didžių veikalų; 
dvejuose veikaluose: „Gražinoje“ ir „Kon¬ 
rade Vallenrode“ dailiausiomis eilėmis jis 
nupiešia Lietuvos karžygius. Ir antras ano 
meto poetą, Liudvikas Kondratavičius (Sy- 
rokomla), daug rašęs apie Lenkijos ir Lie¬ 
tuvos praeitį, aprašė „Margelio“ poemoje 
garbingąjį Pilėnų gynimą Gediminui vieš¬ 
pataujant. Teodoras Norbutas, istorikas, 
parašė Lenkų kalba: Dzieje narodu litew- 
skiego (Lietuvių tautos istorija). Simanas 
Daukantas yra lietuviškai parašęs Lietu¬ 
vos istoriją. Vilniaus universiteto pražy- 
dimo metu visoje Lietuvoje buvo daug vi¬ 
dutinių ir žemutinių mokyklų. 

Antras iš eilės didis ir laimingas atsi¬ 
tikimas buvo: 

Baudžiavos panaikinimas, valstiečių paliuo- 
savimas ir žemės jiems davimas 1861 m. 

Prijungus mūsų šalį į Rusiją, kur te¬ 
bebuvo valstiečių baudžiava, Kosciuškos 


*) Iš kunigaikščio Giedrio giminės. 

manifestas buvo panaikintas ir baudžiava 
sugrąžinta; ji patvėrė dar šešias dešimtis 
metų su viršum. Teciau bajorai įvairiuo¬ 
se mūsų šalies kraštuose juto sunkios val¬ 
stiečių būties neteisybę ir nuo 1818 m. 
kelius kartus buvo aiškinę vyriausybei, kad 
reikia paliuosuoti žmones ir duoti jiems 
žemės. Tie reikalavimai, 1831 ir 1836 m. 
skelbti buvo labai gresiami. Bet kai įžen¬ 
gė sostan ciesorius II Aleksandras, Kauno 
bajorai 1857 m. kreipėsi į jį prašymu, kad 
panaikintų baudžiavą. Ciesorius, kurs pats 
buvo tuo susirūpinęs, tuomet atsikreipė ne 
tik į Kauno, bet į Vilniaus ir Gardino 
gubernijų bajorus, geizdamas pagalbos 
savo valdininkams, kurie dorojo sumanymą 
ir dėjo pagrindą naujai atmainai. Lietuvos ba¬ 
jorai uoliai stojo į tą darbą, ir kai rūpesnis 
paliuosuoti valstiečius paplito per visą Ru¬ 
siją, ciesorius Vilniuje per suvažiavimą 
dėkojo Lietuvos bajorams užu paveizdą, 
duotą visai valstybei. (Netrukus po to 1863 
m. sukilimas dėl priežasčių, kurias esame 
augščiau paminėję, įstūmė mūsų šalį į nau¬ 
jus nuopolius, jų gi skaičiuje buvo: atė¬ 
mimas daugelio bažnyčių mūsų kraštui ir 
uždarymas daugybės mokyklų). 

Trečias, padrąsinąs mus atsitikimas, jau 
labai mums artimas savo laiku: 


13 


— 194 — 


1904 m. buvo sugrąžinta spauda, arba 
[teisė spauzdinti Lietuvių kalba knygos. 

Po 1863 m. sukilimo generalguberna¬ 
torius Muravjovas, įvairiais būdais bauz- 
damas mūsų šalį, užgrėsė spauzdinti loti- 
niškomis raidėmis knygas ir raštus Lie¬ 
tuvių kalba. Lietuviai katalikai, neturėdami 
nė maldų knygų, nė laikraščių, nė šiaip¬ 
jau raštų, buvo verčiami dideliu vargu 
gabenties to dvasios peno iš užusienio. 
Prakilnių Lietuvių rašytojų vyskupų, Mo¬ 
tiejaus Yalančauskio ir Antano Baranaus- 
kio, veikalai negalėjo būti spauzdinami 
gimtojoje šalyje; reikėjo siekties užsienio. 
Pagalios vyriausybė 1904 m. panaikino 
uždraudimą. Vėl buvo leista spauzdinti Lie¬ 
tuvių knygos lotiniškomis raidėmis. 

Nuo to meto Lietuvių tauta žymiai 
pradeda atgyti; atgijimas kįla visų-pirma 
iš valstiečių tarpo. Pasirodo Vilniuje pir¬ 
masis Lietuvių kalba dienraštis, ten-pat 
įsisteigia pirmoji „Lietuvių Mokslo Drau¬ 
gija“. Kaune įsteigta pirmutinė draugija 
Lietuvių knygoms leisti, vardu „Šv. Kazi¬ 
miero Draugija“, pirmutinė apšvietimo 
draugija: „Saulė“, po jų visa eilė kitokių 
draugijų. Tokiuo tad gyvenimu Lietuva yra 
apreiškusi XX amžiaus pradžią. 

Ciesoriui II Mikalojui davus (1905 m.) kon¬ 
stituciją visai Rusijos valstybei, tautos gy¬ 
vybė išnaujo pradėjo plėtoties visuose 
mūsų šalies kraštuose. Be trukšmo. sun¬ 
kiai darbuodamosios stengiasi tautos su¬ 
stiprinti savo pajėgas, padidinti šviesą ir 
gerovę. 

Lietuviu tauta geidžia vėl apreikšti savo 
sielą žmonijos darbuose ir Bažnyčios nuo¬ 
pelnuose. Mūsų tauta įsigalės savo ir žmo¬ 
nijos naudai ir eis garbingu keliu, kad tik 
mes išlaikytume gyvą, jautrų ryšį su visa 
mūsų praeitimi. 

Vienas mūsų tautos gaivintojas (Vincas 
Kudirka) šiaip karštai šaukia: 

Lietuva, tėvyne mūsų, tu didvyrių žeme! 

Iš praeities tavo sūnus vien stiprybę semia, 
Tegu tavo vaikai eina vien takais dorybės, 
Tegu dirba tavo naudai ir žmonių gėrybei, 
Tegu saulė Lietuvoj tamsumus nušalina, 

O šviesa ir tiesa mūs’ žingsnius telydi! 
Tegu meilė Lietuvos dega mūsų širdyse, 
Vardan tos Lietuvos, vienybė težydi. 


mm ■ 



Lietuvos istorijos klausimai. 


I DALIS. 

Iškur yra atėję Lietuvių protėviai? 

Kame jie apsigyveno? 

Kuriomis giminėmis buvo išsiskaidę se¬ 
novėje? 

Senovės Lietuvos ribos? 

Kiek Lietuvių nūdien lietuviškai tebe- 
šneka? 

Su kuriomis tautomis kaudavosi Lietu¬ 
vių giminės senų-senovėje? 

Kuo vardu buvo pirmutinis pasakingo¬ 
jo meto karalius ir kokie jo darbai? 

Kur ir kuomet yra išėję Yaregai? 

Kaip vadinosi giminės, Latvijoje gyve¬ 
nusios? 

Kuriais metais yra ten atėję Vokiečiai? 

Kuo vardu buvo pirmutinis Latvijos 
misij o norius? 

Kas yra įsteigęs Rygos miestą, kuriais 
metais ir kokį ordiną yra ten inkūręs? 

Kaip Kardininkai elgdavosi? 

Kas kovojo ir gynė Latviją, kai ji bu¬ 
vo jau nustojusi savaimės, ir kaip Vokie¬ 
čiai yra praminę Latvijos sritis? 

Kuo vardu buvo pirmasis Prūsų apaš¬ 
talas ir koks buvo jo gyvenimo galas? 

Su kuo yra kariavę Prūsai XI ir XII 
amžių? 

Kas paskui yra skelbęs Kristaus mokslą 
Prūsams ir kaip jam klojosi? 

Kas sugadino jo darbą? 

Kas parkvietė Kryžiuočius ir kokie jie 
buvo? 

Kaip Kryžiuočiai skelbė Kristaus mo¬ 
kslą? 

Per kiek metų jie užkariavo Prūsus? 

Kur nusigabeno tie Prūsai, kurie ne¬ 
norėjo pasiduoti? 

Kas sulig pasakojimų esąs pirmutinės, 
Lietuvoje viešpatavusios kunigaikščių gi¬ 
minės pradėtoj as? 

Kuo buvo garsus pirmutiniai tos gimi¬ 
nės kunigaikščiai? 

Pasakyti vardus kunigaikščių, XI ir XII 
amžiais kariavusių su Rusimi? 

Kas buvo pirmutinis Didysis kunigai¬ 
kštis ir kuomet jis subūrė Lietuvą? 

Kame buvo viešoji Rimgauto kova su 
Rusimi? 

Apsakyti kovą ties Saule. 

Kuomet susijungė Kardininkų Ordenas 
su Kryžiuočių Ordinu? 

Ką įveikė Karingasis Erdvilą ir kokią 
šalį prijungė į Lietuvą? 

Kada prasideda tikroji istorija ir tikra¬ 
sis metų skaitliavimas? 

Kuriomis dalimis skirstoma Lietuvos 
istorija? 


II DALIS. 

Kuris Didysis Lietuvos kunigaikštis bu¬ 
vo priėmęs krikščionių tikybą ir karūna- 
vęsis karalium? 

Kas jį spyrė primti krikščionių tikybą? 

Kas ir kame karūnavo Mindaugą? 

Kodėl jis sutraukė sandorą su Kry¬ 
žiuočiais? 

Kur įveikė Žemaičiai Kryžiuočius ir 
kuriais metais? 

Ar Mindaugas buvo rūpinęsis grąžinti 
Lietuvoje krikščioniją ir keno inkalbinė- 
jamas? 

Kuomet ir kas yra nužudęs Mindaugą? 

Kurie popežiai pagarba minėjo sa¬ 
vo laiškuose Mindaugo vardą? 

Kas paveldėjo sostą po Mindaugo? 

Kokia mirtimi yra žuvęs Trainaitis? 

Koks buvo Vaistininko viešpatavimas? 

Kas yra jį nužudęs, kame ir dėl kurios 
priežasties? 

Kurioj i giminė išnyko mirus Vaistinin¬ 
kui? 

Koks buvo Lietuvos stovis nuo Vaisti¬ 
ninko ligi Vitenio? 

Išskaityti pasakiniai to meto kunigai¬ 
kščiai? 

Koks nepaprastas veikalas yra mena¬ 
mas Narimanto darbu? 

Išskaityti to meto istorijos kunigai¬ 
kščiai? 

Kuris iš jų buvo garsiausias ir ką yra 
beviešpataudamas padaręs? 

Kas buvo Vitenis prieš sostan įžengda¬ 
mas? 

Pasakyti svarbieji atsitikimai. 

Kokį gynimosi nuo Kryžiuočių būdą 
yra nustatęs Vitenis Panemuniu? 

Ką yra nuveikęs Vitenis Mantuose ir 
kam tuomet buvo atėjęs talkon? 

Kame jis yra pralaimėjęs? 

Kuo jis atgavo Polocką ir kuriais 
metais? 

III DALIS. 

Kokie didieji atsitikimai buvo Gedimi¬ 
nui viešpataujant? 

Kas ir su kuo kovėsi Kaune? 

Ką nuveikęs Gediminas atgavo Kauną? 

Ką jis yra įveikęs Pogiryje ir Valui- 
niūje? 

Papasakoti Vilniaus įsteigimo pasaka. 

I kurį popežių buvo rašęs Gediminas 
ir ko iš jo prašęs? 

Ką jis kvietėsi Vilniun, iškur ir kam? 

Kaip Kryžiuočiai sutrukdė? 

Apsakyti Pilėnų gynimąsi. 

Su kuo buvo Gediminas susibūręs? 

Kurių tolimųįų šalių buvo siekusi jo 
galybė? 

Kuriais metais ir kaip jis yra numiręs? 

Pasakyti Gedimino sūnus. 

Kas ir kodėl atėmė iš Jaunučio Vilnių? 

Kiek žygių buvo padarę Kryžiuočiai 
Algirdui viešpataujant, ir kiek Lietuviai?, 

Kas ir kaip gynė Kauną 1362 m.? 

Ko geidė Algirdas iš ciesoriaus IV Ka¬ 
rolio, įsimanęs priimti krikščionių tikybą? 

Kuo yra įsižymėjęs Petras Goštautas? 

Kokia sandora baigėsi Algirdo karas 
su D. Kazimieru? 

Iš ko Algirdas atėmė Padolę ir kuriuos 
kunigaikščius ten pasodinęs? 

Kokią šalį jis dar prijungė į Lietuvą? 

Su kuo kovojo dėl tų šalių? 

Pasakyti Algirdo sūnus, labiau pagar¬ 
sėję istorijoje. 

Kuo prasikalto Jogaila Kęstučiui, so- 
stan įžengęs? 

Kaip tuomet pasielgė Kęstutis? 

Apsakyti Johannisburgo paėmimas. 

Kaip ištrūko Kęstutis iš Marienburgo 
ir keno padedamas? 

Kuo Jogaila yra antrą kartą nusidėjęs 
savo dėdei stovykloje ties Trakais? 

Kiek jis yra kaltas, kad Kęstutis buvo 
nužūdyas? 

Kaip yra pasielgęs Jogaila su Vytautu 
ir kaip Vytautas buvo išgelbėtas? 

Kodėl Vytautas buvo susibūręs su Kry¬ 
žiuočiais? 

Kuo yra baigęsis tas pirmasis jo karas 
su Jogaila? 

Keno vyru tapo Jogaila ir su kokia 
tauta jis suderino Lietuvius? 

Kuriais metais ir kaip buvo pakrikšty¬ 
ta Lietuva? 

IV DALIS. 

Kas buvo priežastis antrojo Vytauto 
karo su Jogaila? 

Apsakyti Vilniaus apstojimas. 

Kuo pasibaigė tas antrasis namų karas? 

Kam viešpataujant Lietuva buvo la¬ 
biausiai pagarsėjusi? 

Kaip Kryžiuočiai atkeršijo Vytautui? 

Kaip pasielgė Vytautas su sukilėliais 
kunigaikščiais? 

Kame Lietuvos su Lenkija unija buvo 
pirmą kartą Lietuvių patvirtinta ir kuriais 
metais? 

Kuris Jogailos su Vytautu bendrasis 
nuveikimas buvo visų-garsiausias? Papa¬ 
sakoti. 

Kame buvo antroji Lietuvos su Lenkija 
unija ir kuriais metais? 

Kuomet ir kaip buvo paversti Žemai¬ 
čiai krikščionimis? 

Apsakyti nuolatos Vytauto santykiai 
su Totoriais? 

Kokie buvo Lietuvos uostai priešpriešiais? 

Apsakyti Lietuvos būtis Vytautui vieš¬ 
pataujant. 

Koks buvęs Vytauto pabūdas ir būdas? 

Kaip yra pasielgęs Vytautas su D. Nau- 
gardu? 

Kokios buvo tarybos per Lucko suva¬ 
žiavimą ir kas ten dalyvavo? 

Kuriais metais ir kame numirė Vy¬ 
tautas? 

Kaip yra pasielgęs Svidrigaila su ka¬ 
ralium? 

Kas ir kaip numetė jį nuo sosto? 

Apsakyti kova ties Ukmerge. 

Kodėl buvo nužudytas Zigmuntas Kę- 
stutaitis? 

Keno globiamas Kazimieras Jogelaitis 
ėmė valdyti Lietuvą ir ką yra tuomet pa¬ 
daręs? 

Ką paskyrė Krimo kanu ir kokie to ka- 
no santykiai buvo su Lietuva? 

Ko varžėsi Lenkai ir Lietuviai Kazimi- 
rui Jogelaičiui viešpataujant? 

Koks galas buvo tų varžymąsi? 

Kuris kanas išardė sandorą su Lie¬ 
tuva? 

Kuri Rusenu šalis atsiskyrė nuo Lie¬ 
tuvos Kazimierui Jogelaičiui viešpataujant 
ir kaip tat atsitiko? 

Pasakyti Kazimiero Jogelaičio sūnus. 

Kurių Rusies žemių ir miestų yra nu¬ 
stojęs Aleksandras? 

Kas yra pralaimėjęs ties Viedroša ir 
kurią kovą? 

Kada Smolenskas buvo pirmą kartą 
apstotas ir kas jį yra atgynęs? 

Kas buvo Glinskis ir kaip jis elgėsi? 
Papasakoti jo darbai. 

Kurio miesto Lietuva yra nustojusi per 
karą su Rusija Seniui Zigmuntui viešpa¬ 
taujant? 

Apsakyti šv. Kazimiero stebuklai. 

Kas tai buvo kariuomenės Sąjunga? 

Kas yra buvęs pirmutinis Kazokų ata- 
monas, ir kur gyveno kazokai? 

Kuomet yra iširęs Prūsų Kryžiuočių 
Ordinas, ir kuomet Inflantų? 

Kuomet buvo išleistas Lietuvos Statu¬ 
tas ir kas yra jį sutvarkęs? 

Kas buvo Rusų karo priežastis vieš¬ 
pataujant Zigmuntui Augustui? 

Kuris miestas buvo nustotas per tą 
karą ir kuriais metais? 

Kada buvo sutarta Liublino unija? 

Kuo yra garsus vyskupas Protasevi- 
čius? 


Y DALIS. 

Kas buvo pirmasis rinktinis karalius ir 
kaip ilgai yra viešpatavęs? 

Kiek naudos davė Lietuvai Stepono Ba¬ 
tono viešpatavimas? 

Ką gera yra padaręs vyskupas Mel- 
chijoras Giedraitis? 

Kame numirė Steponas Batory’s? 

Su kuo yra kariavęs III Zigmuntas ir 
kurį miestą atgavęs? 

Pasakyti, kokie yra buvę garsieji et¬ 
monai jam viešpataujant. 

Kas buvo Bresto unija? 

Papasakoti Polenuvos santaikos sąly¬ 
gos, kuomet, keno ir su kuo ji buvo pa¬ 
daryta. 

Koks karas buvo prasidėjęs IV Vladi¬ 
slovo viešpatavimo pabaigoje? 

Kiek ir kokių karų yra vedęs Jonas 
Kazimieras? 

Svarbioji karų nesisekimo priežastis, 
nors buvo ir laimėtų kovų? 

Kuri Lenkijos tvirtuma atsigynė nuo 
Švedų? 

Kurie vyskupai ir kam viešpataujant 
yra įsteigę atlaidų Kalvarijas Žemaičiuose 
ir ties Vilniumi? 

Kurs buvo garsiausias vadas prie Jono 
Kazimiero? 

Kam nuolatos pasidavinėjo Kazokai, 
atsiskyrę nuo Lenkijos ir Lietuvos? 

Su kuo, kuriais metais ir kuriomis są¬ 
lygomis buvo padaryta Olyvos santaika? 

Su kuo, kuomet ir kokios rimties lai- 
katarpio sąlygos buvo padarytos Andru- 
save? 

Kokia buvo santaika 1672 m., kurios 
seimas nepatvirtino? 

Kaip 20 tūkstančių kariuomenės Jonas 
Sobieskis yra įveikęs 100 su viršum tūk¬ 
stančių Tarkų? 

Didieji Jono Sobieskio kovų laimėji¬ 
mai? 

Ko jis buvo norėjęs intraukti karan 
su Turkija ir kaip yra apsirikęs? 

Kuri galinga giminė neteisingai yra 
vadovavusi Lietuvoje prie II Augusto ir 
kuo tai yra pasibaigę? 

Su kuo buvo susiderinęs karalius II 
Augustas ir ant ko? 

Keno teikiamas buvo išrinktas karalium 
Stanislovas Leščinskis? 

Kas buvo apskelbta per „nebylį“ seimą 
ir kuriais metais? 

Kas yra pradėjęs šilties mūsų šalies 
valdžios pataisymu ir apšvietimo pakėlimu 
prie UI Augusto? 

Keno teikiamas buvo išrinktas karalium 
Stanislovas Augustas Poniatauskis? 

Kas tapo Baro konfederacijos vadas? 

Kurių žemių yra nustojusi Lenkija ir 
Lietuva per pirmąjį valstybės padalijimą 
ir kuriais metais? 

Kokie buvo Ketverių Metų Seimo nu¬ 
tarimai ir kuriais metais apskelbti? Kaip 
jie vadinosi? 

Ko norėjo Targovicos konfederacija ir 
kas buvo jos vadas? 

Kas buvo atimta antruoju valstybės 
padalijimu ir kuriais metais? 

Kas buvo padaryta gimtajai šaliai Au¬ 
klėjimo (Edukacijos) Komisijos ir kuomet 
ji darbavosi? 

Pasakyti dvi didžiausi kovi per Kos¬ 
ciuškos sukilimą? Ką apskelbė Kosciuška 
manifeste? 

Kuriame daikte siekėsi valstybių ribos, 
pasidalijusių mūsų šalį, ką jos yra pagro¬ 
busios ir kuriais metais? 

Kas buvo sudaręs Varšuvos kunigai¬ 
kštiją, kuomet ir kokio didumo yra buvu¬ 
sios jos ribos? 

Kame žuvo kunigaikštis Juozapas Po- 
niatauskis? 

Per kokį suvažiavimą, kuriais metais 
buvo įsteigta Lenkijos Karalija? 

Kuri Lietuvos dalis buvo į ją pri¬ 
skirta? 

Koks universitetas buvo pražydęs Lie¬ 
tuvoje ir kuris garsus žmogus buvo jo 
mokinys? 

Kuriais metais buvo sukilimai? 

Kuomet valstiečiai buvo paliuosuoti iš 
baudžiavos ir žeme apdalyti? 

Kuriais metais buvo sugrąžnta teisė 
spauzdinti lietuvių raštus? 




Didžiyjy Lietuvos kunigaikščiy viešpa¬ 
tavimo mėty skaičius. 


Vaidevutis (spėjamoji gadynė, pasakinga¬ 
sis metas). 

Palemono giminė. 

Spėjamas metų skaičius. 

Palemonas (sulig pasakoji¬ 
mų pradėjęs giminę) . . X amžius. 
Kūnas, Borkus, Spera . . XI „ 

Kernas, Gimbutas .... „ „ 

Mantvila . ... „ „ 

Erdvilą. 

Mingaila.XII amžius. 

Skirmantas. 

Trainaitis. „ 

Algimantas. ...... XIII amžius. 

Rimgautas .nuo 1226 m. 

Karingasis Erdvilą ... „ 1240 „ 


14 

Tikras metų skaičius. 

Mindaugas (1253 m. karūnuo¬ 
tas karalium). 1242 m. 

Trainaitis . . 1263 „ 

Vaistininkas .. 1265 „ 

Palemono giminė išnyksta . . 1267 „ 


Lietuva išskaidyta. 


Pasaki¬ 


niai 


Žymesnieji kunigaikščiai. 


Šventaragis . 
Girmantas . 
Giliginas . . 
Trabas. . . 
Romantas. . 
Narimantas. 
Butegeidis . 
Girdenis . . 
Daumantas. 
Traidenis. . 


1267—1283 

metų 

tarpe 


Liūtovaro giminė. 


Lietuva susiburia. 

Liūtovaras ir Vitenis . . . nuo 1283 m. 

Vitenis vienas. .... „ 1292 „ 

Gediminas.„ 1315 „ 

Jaunutis .„ 1340 


n 










— 211 — 


Algirdas. nuo 1345 m. 

Jogaila pirmą kartą . . . „ 1377 „ 

Kęstutis.. 1381 „ 

Jogaila antrą kartą . . . „ 1382 „ 


Lietuva jungiasi su Lenkija 1386 m. 


Skirgaila. 

. . nuo 1387 „ 

Didysis Vytautas . . 

. • * 1392 „ 

Svidrigaila. 

. ■ » 1430 „ 

Zigmuntas Kęstutaitis 

• • * 1432 „ 

Kazimieras Jogelaitis 

• • „ 1440 „ 

Aleksandras .... 

. • „ 1492 „ 

Senis Zigmuntas. . . 

• • » 1506 , 

Zigmuntas Augustas . 

• • ,, 1544 , 


ligi 1572 „ 


Rinktiniai Lenky Karaliai — Didieji 
Lietuvos Kunigaikščiai. 

Henrikas Valezijus. 1574 m. 

Steponas Batory’s nuo 1576—1586 „ 

III Zigmuntas . . „ 1587-1632 „ 

IV Vladislovas . . „ 1632—1648 „ 

Jonas Kazimieras . „ 1648—1668 „ 

Mykolas Kaributas- 

Visnioveckis . . „ 1669—1673 „ 

III Jonas Sobieskis „ 1674—1696 „ 

Fridrikas II Augu 
stas. .... 


nuo 1697—1704 m. 


Stanislovas Leščin- 

SkiS. . 1704—1709 „ 

Fridrikas II Augu¬ 
stas antrą kartą. „ 1709—1733 „ 

Fridrikas III Augu¬ 
stas.„ 1733 —1763 „ 

Stanislovas Augu¬ 
stas Poniatauskis. „ 1764—1795 „ 





Trumpas senovės Didžiosios Lietuvos 
kunigaikštijos provincijy aprašymas. 


Tikroji Lietuva. 

Didžiosios upės: Nemunas, Neris (Vilija), 
Šventoji ir Šešupė. 

Didieji ežerai: Trakų, Žąslių, Ežerėnų. 
„ kalnai: Panerių kalvos ties Vil¬ 
nium. 

Didieji miestai: Vilnius ant Vilijos (Ne¬ 
ries) kranto, Gedimino 1322 m. įsteigas.— 
Trakai ant ežero kranto su Kęstučio pi¬ 
lies griuvėsiais ant salos. — Kaunas Ne¬ 
ries ir Nemuno santeklyje. Lyda, Ašmena, 
Druskininkai, Ukmergė (Vilkmergė), Pane¬ 
vėžys. — Če senovėje buvo Kernavės, 
Panemunio Naųjapūies ir Krėvės pilįs, ku¬ 
rių nūdien tik griuvėsių liekanos yra be- 
likusios. 


Žemaičiai. 

Didžiosios upės: Dubisa ir Nevėžis, ku¬ 
rios inteka Nemunan', Spėrių ežeras. 

Žymesnieji miesteliai: Palanga Baltųjų 
jūrių pakrantėje, Lietuvių senovės uostas. 
Apylenkėje yra Birutės kalnas t. — Kražiai, 
Raseiniai, Kėdainiai, Varniai, Šiauliai, Upy¬ 
tės, Telšiai, Veliuona , kitados buvusi tvir¬ 
tuma, kur Gediminas žuvęs. 

Lietuvių Rusis. 

Didžiosios upės: Nemunas ir Ščara. 

Didieji miestai: Minskas, Naugardėlis, 
karaliaus Mindaugo būklė. Pamiestėje sty¬ 
ra kalva, vadinama Mindaugo kalnu. Val- 
kaviškis, Slanimas, Sluckas, Kleckas, Prū- 
žonįs. 


P 6 g i r i s. 

Didžiosios upės: Narevas ir Būgas. 

Didieji miestai: Lietuvos Brestas Mu- 
chovco ir Brigo santeklyje. — Drogičinas 
Pabūgėje, Bielskas, Balstogė. 

Pagirys. 

Didžiosios upės: Tripente, kuri inteka 
Dniepran, Stuirė, Ominius , Josiadla ir Pine; 
visos inteka Tripentėn. 

Didieji miestai: Pinskas, Kobrinas, Tu- 
rąva, Mozirius. 

Baltoji Rusis. 

Didžiosios upės: Dauguva , Dniepras ir 
Berezina. 

Didieji miestai: Braslavas, Polockas ant 
Dauguvos kranto, Vitebskas ant Daugu¬ 
vos kranto, Smolenskas ant Dniepro kran¬ 
to, Orša, Mstislavas, Magilevas, Rogačevas. 

V o I u i n i u s. 

Didžiosios upės: Stuirė, Ominius, Te- 
teravas. 

Didieji miestai: Luckas ant Stuirės 
kranto, D. Vytauto būklė. Če lig šios die¬ 
nos tebėra gražus pilies griuvėsiai. — Ži- 
tomierius ant Teteravo kranto, Ovručas, 
Berdičevas. Tie miestai buvo Lietuvos Vo- 
luiniūje; Lenkų Voluiniūje buvo Vladiniie- 
ras ir Kremenecas. 


Ukraina su Sieversko Rusimi. 

Didžiosios upės: Dniepras inteka į Juo¬ 
dąsias jūres, Desna ir Vorskla inteka Dnie- 
pran. 

Didieji miestai: Kijevas ant Dniepro 
kranto, Černigovas, Perejaslavas, Čerkasai, 
Kremenčiukas. I tikrosios Ukrainos pietų 

rytus Sieversko Rusis su: Brensko, Staro- 
dubo, Sieversko-Naugardo miestais. 

P a d o I ė. 

Didžiosios upės: Būgas ir Dniestras in- 
teka į Juodąsias jūres. 

Didieji miestai: Padolės Kamenecas, Ma- 
gilevas, Braclavas, Vinica, Baras. 

I n f I a n ta i. 

Didžiosios upės: Dauguva ir Venta in- 
teka į Baltąsias jūres. 

Didieji miestai: Ryga tikruosiuose In- 
flantuose, Dinabarkas senovės Žemgalių 
žemėje, Mintauja (Jelgava) ir Venta Kuršo 
žemėje, Reveiis Igaunių (Estų) žemėje. 




TURINYS. 


ĮŽANGA. 

„ pusi. 

Žemės aprašymas. — Tautos kiltis .... 5 

Giminės.— 

Kalba ir būdas. 6 

Lietuvių mitologijos žodelis.7 

Kaimynės giminės. 10 

I DALIS. 

Seniausieji laikai ligi Mindaugo įžengimo 
sostan 1242 m. 

Žmonių pasakojimai. — Vaidevutis . . . . 13 
Žvilgsnis į Latvių ir Prūsų istoriją .... 18 

Prūsija.21 

Tikrosios Lietuvos istorija.27 

Karas su Rusimi. — Kova ties Mogilna . . 29 

Karas su Kardininkais. 

Apgalėjimas ties Saule 1236 metais .... 30 
Erdvilą, Karinguoju pramintas . . . . . .32 

II DALIS. 


Lietuvos ūgis. Nuo Mindaugo ligi Gedimino 
1315 met. 


pusi. 


Mindovė arba Mindaugas.35 

Mindaugo sūnėnų sukilimas 1248 m. . . 36 

Mindaugo krikštas 1251 met. Karūnavimas 

1253 m. 38 

Sandoros suirimas.—Kova ties Durbe 1260 m. 40 

Trainaitis . 42 

Vaistininkas, kit. vadin. Vaišilgas . .... 44 


Lietuvai išsiskaldžius. 

Nuo Vaistininko mirties ligi Vytenio . . 45 

Prūsų įsikūrimas Lietuvoje 1276 m. . . . 47 

Totorių antpuoliai 1275 ir 1277 m. ... 48 

Vytenis.50 

Antpuoliai Lenkijon . . . . J..51 

Kryžiuočiai visiškai užgrobia Žemgalius . . 52 

Lietuviai nustoja kuriam laikui Panemunio 

Žemaičių.53 

Vytenio sandora su Rygos arkivyskupu 1294 

metais . .. 55 

Polocko ingijimas 1307 m.56 


III DALIS. 

Lietuva eina platyn. Nuo Gedimino ligi Jo- 
gelės (Jogailos) krikšto 1386 m. 


Gediminas.57 

Karai su Kryžiuočiais.59 

pusi. 

Karas ir užgrobimai Rūsyje.60 

Trakų ir Vilniaus įsteigimas.61 

Gedimino pasiuntiniai į Popežių 1323 m. . 62 
Margelio (Margerio) Pilėnų gynimas .... 65 

Sandora su Lenkais.67 

Viršenybė ant Didžiojo Naugardo ir Pskovo 68 

Jaunutis.69 

Algirdas .70 

Žygis Inflantų žemėn 1345 m.71 

Kauno ir Kauno pilies išgriovimas 1362 m. 72 

Rūpesnis krikščionių tikyba.73 

Karai su Lenkija nuo 1349 ligi 1366 m. . .74 
Totorių nuveikimas ir Padolės užkariavimas 

1351—1363 m. v . . . — 

Rytų Rusies (Sieversko) prijungimas. Žygiai 

Maskvon.75 

Jogaila pirmą kartą.78 

Kęstutis.80 

Jogaila atima Vilnių.83 

Jogaila vėl.85 

Vytauto sandora su Kryžiuočiais.86 

Vytautas taikosi su Jogaila.87 

Derybos dėl Jogailos jungtuvių su Jadviga, 

Lenkų karalaite 1385 m.88 

Jogailos jungtuvės ir karūn. Krokavoj 1386 m. 90 
Lietuvos krikštas 1387 m.91 


IV DALIS. 

Lietuva susijungusi su Lenkija. Nuo Jogailos 
ligi Zigmunto Augusto mirties 1572 m. 

Skirgaila.93 

Vilniaus apgulimas 1390 m.94 

. Įt ItOl . 

Didysis Vytautas.. . 96 

Sukilusių kunigaikščių nuramdymas . . 97 

Kova ties Grunvaldu ir Tanenbergu 1410 m. 98 
Vilniaus unija 1401 m. Horodliaus unija 

1413 m. ..100 

Žemaičių krikštas 1413 m..101 

Karai su Totoriais. Intekmė Aukso ir Kri- 

mo Ordoje ..102 

Žygis Didijin Naugardan 1428 m.104 

Lucko suvažiavimas 1429 m.105 

Svidrigaila .. 108 

I Zygmuntas Kęstutaitis.109 

Kova ties Ukmerge 1435 m.110 

Kazimieras Jogailaitis ..112 

Krimo Kano iškėlimas 1446 m.114 

Didysis Naugardas sprūsta iš Lietuvių glo¬ 
bos . 116 

Aleksandras. 118 

Amžinosios santaikos sandora su Rusija 

1494 m. 119 

Karas su Rusija. Kova ties Viedroša 1500 

metais . . .120 

Glinskis. Kova su Totoriais ties Klecku 

1506 m.122 

Senis Zigmuntas II.123 

Glinskio pasipriešinimas.124 

Karas su Rusija. Smolensko nustojimas 

1514 m.125 

Kryžiuočių Ordino galas ir Prūsų kunigaik¬ 
štijos susidarymas 1525 m.129 

Statuto arba įstatymų knygos išleidimas 

1530 m. 130 

Zigmuntas Augustas ..132 

Inflantų prijungimas 1561 m. Karas su Ru¬ 
sija. Polocko nustojimas 1563 m. . . . 135 

pu 

Laisvės ir privilegijų suteikimas Lietuvos 

bajorams.137 

Liublino unija 1569 m.138 


V DALIS. 

Rinktiniai Lenkų karaliai. — D. Lietuvos 
kunigaikščiai. 

Heurikas Valezijųs.141 

Steponas Batory’s. ^ .... 142 


Vilniaus Akademija 1579 m. Vyskupas Mel- 

chijoras Giedraitis.143 

Zigmuntas Vaza.144 

Karas su Švedais. — 

Karas su Rusija. Smolensko atsiėmimas 

1611 m.145 

Karas su Turkija.146 

Bresto unija 1595 m.147 

Vladislavas Vaza.— 

Karas su Rusija. Polenuvos santaika 1633 

metais ..148 

Kazokų sukilimas. Vidaus karo pradžia 

1648 m.149 

Jonas Kazimieras Vaza.151 

Kazokų karas, 1648—1654 m. _.152 

Maskvos karas 1654 — 1667 m. Švedų karas 

1655—1660 m.154 

Turkų karas 1667 m.157 

Mykolas Kaributas Višnioveckis.159 

Turkų karas 1672—1699 m.160 

III Jonas Sobieskis.161 

pusi. 


Vidaus valstybės stovis. 162 

Vienos atgynimas 1683 m.164 

Fridrikas II Augustas pirm. syk. 165 

Lietuvos suirutė. Bajorų muštynės su Sa- 
piegais ties Valkininku. Lietuvos bajo¬ 
rų nutarimas Vilniuje 1700 m. . . . 166 

Karas su XII Karoliu 1704 m.168 

Stanislovas Leščinskis. 169 

Fridrikas II Augustas antrą syk. ..... 170 

Fridrikas III Augustas. 171 

Stanislovas Augustas Poniatauskis . . . .175 

Pirmasis Lenkijos ir Lietuvos padalijimas 

1772 m.178 

Ketverių metų seimas. 3 gegužės 1791 m. 

Konstitucija.180 

Targovicos konfederacija 1792 m.181 

Antrasis Lenkijos ir Lietuvos padalijimas 

1793 m.182 

Kosciuškos sukilimas 1794 m. ir trečiasis 

mūsų šalies padalijimas 1795 m. . . . 188 
Akies žvilgsnis į paskutinį šimtą metų ligi 

XX amžiaus pradžios. 186 

Vilniaus universiteto žiedai 1803 — 1831 m. 191 

Baudžiavos panaikinimas, valstiečių paliuo- 

savimas ir žemės jiems davimas 1861 m. 192 
1904 m. buvo sugrąžinta spauda, arba tei¬ 
sė spauzdinti Lietuvių kalba kuygos . 194 


Lietuvos istorijos klausimai. 


I dalis.. . 196 

II dalis.198 

pusi. 

III dalis.200 

IY dalis.'.202 

V dalis.204 

Didžiyjy Lietuvos kunigaikščiy viešpatavimo 
mėty skaičius. 

Vaidevutis (spėjamoji gadynė, pasakingasis 
metas). 

Palemono giminė. 

Spėjamas metų skaičius. 209 

Tikras metų skaičius.210 

Lietuva išskaidyta . — 

Liūtovaro giminė. 

Lietuva susiburia.210 

Lietuva jungiasi su Lenkija ]386 m. . . .211 

Rinktiniai Lenkų Karaliai — Didieji Lietu¬ 
vos kunigaikščiai.— 


Trumpas senovės Didžiosios Lietuvos kuni¬ 
gaikštijos provincijy aprašymas. 

Tikroji Lietuva ..213 

Žemaičiai.— 

Lietuvių Rusis.214 

Pdgiris.— 

Pagirys. — 

Baltoji Rusis ....... 

Valuinius. 

Uki'aina su Sieversko Rusimi 

Padolė. 

Inflantai. 


pusi. 

215 

216 

